ދިވެހިންގެ އެއްބައިވަންތަކަމުގެ ދުވަހުގެ މުނާސަބަތުގައި، ހުވަދުއަތޮޅު އުތުރުބުރީ ވިލިނގިލީގައި ބޭއްވެވި ޖަލްސާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nދިވެހިންގެ އެއްބައިވަންތަކަމުގެ ދުވަހުގެ މުނާސަބަތުގައި، ހުވަދުއަތޮޅު އުތުރުބުރީ ވިލިނގިލީގައި ބޭއްވެވި ޖަލްސާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n27 ޑިސެންބަރު 2020، ރިފަރެންސް: SA/NRFN/2020/24\nހޯމް މިނިސްޓަރ އައްޝައިޚް ޢިމްރާން ޢަބްދުﷲ، ޖެންޑަރ މިނިސްޓަރ ޢާއިޝަތު މުޙައްމަދުދީދީ، ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑޮކްޓަރ މުޞްޠަފާ ލުޠުފީ، ރައްޔިތުންގެ މަޖިލީހުގެ ވިލިނގިލީ ދާއިރާގެ ޢިއްޒަތްތެރި މެންބަރު ސަޢުދު ޙުސައިން، ރައްޔިތުންގެ މަޖިލީހުގެ ހުވަދުއަތޮޅު އުތުރުބުރީ ރައްޔިތުންނަށް ނިސްބަތްވާ ޢިއްޒަތްތެރި މެންބަރުން، ކޮމިޝަނަރ އޮފް ޕޮލިސް މުޙައްމަދު ޙަމީދު، ކުންފުނިތަކުގެ އިސްވެރިން، ދައުލަތުގެ މުއައްސަސާތަކުގެ އިސްވެރިން، ހުވަދުއަތޮޅު އުތުރުބުރިއާއި ދެކުނުބުރީ ކައުންސިލް، އަދި ރަށު ކައުންސިލުތަކުގެ މެންބަރުން، މި ޖަލްސާއަށް ހާޒިރުވެވަޑައިގެން ތިއްބެވި އެންމެހައި ލޮބުވެތި ރައްޔިތުން، ދުރު އަތޮޅުތަކުން، އަތޮޅުތަކުގެ ކައުންސިލުން މި ޖަލްސާގައި ބައިވެރިވެވަޑައިގަންނަވާ އެންމެހައި މެންބަރުން؛\nއާދެ، އެންމެ ފުރަތަމަވެސް ސުނާމީ ކާރިސާގައި، 2004 ވަނަ އަހަރު ޑިސެންބަރު މަހުގެ 26ވީ ދުވަހު އަޅުގަނޑުމެންނާ ވަކިވެގެންދިޔަ އެންމެހައި ފަރާތްތަކަށް ސުވަރުގޭގެ މަތިވެރި ނިޢުމަތް މިންވަރު ކުރެއްވުން އެދި اللهُ سُبْحَانَهُ وَتَعَالَىގެ ކިބަފުޅުގައި އަޅުގަނޑު ދުޢާ ދަންނަވަން. އަދި ހަމައެއާއެކު، އެ ޢާއިލާތަކަށް، އެންމެހައި ފަރާތްތަކަށް ކެތްތެރިކަން މިންވަރު ކުރެއްވުން އެދި ދުޢާކުރަން.\nއާދެ، އަޅުގަނޑުމެން މިއަދު އެއްބައިވަންތަކަމުގެ ދުވަހުގެ ގޮތުގައި މި ދުވަސް އާދެ، 26 ޑިސެންބަރު ފާހަގަކުރަނީ، އާދެ، މީގެ 15 އަހަރު ކުރިން، 2004 ވަނަ އަހަރުގެ އެ ދުވަސް ވެގެންދިޔައީ، އަޅުގަނޑުމެންގެ މުޅި ޤައުމަށް، ދިވެހިރާއްޖޭގެ އެތަކެއް ޢާއިލާތަކަށް، ދިވެހިރާއްޖޭގެ ހުރިހާ ރަށްތަކަށް އާދެ، ދުވަހަކުވެސް ނުދެކޭފަދަ ކަޅު އަނދިރި، ނާމާން، ވަރަށް ހިތާމަވެރި ދުވަހަކަށް. އާދެ، 108 މީހުން ދުނިޔެދޫކޮށް، އެތައް ޢާއިލާތަކެއްގެ ގެދޮރު ނެތިފަނާވެ، އެތައް ރައްޔިތުންތަކަކަށް ވަރަށް ބޮޑެތި، ގިނަގުނަ ގެއްލުންތަކެއް ލިބުނު.\nއާދެ، މިއީ އަޅުގަނޑުމެންގެ ދިވެހި ޤައުމުގެ ތާރީޚުގައިވެސް އަޅުގަނޑުމެންގެ ރައްޔިތުން ނުދެކޭފަދަ ހިތާމަވެރި ދުވަހެއް. އާދެ، އެ ދުވަހު އަޅުގަނޑުމެންނަށް ފެނިގެންދިޔަ އެކުވެރިކަމަކީ، އެއްބައިވަންތަކަމަކީ އެއީ އަޅުގަނޑުމެން ފާހަގަކުރަންޖެހޭފަދަ ކަމެއް. އާދެ، އެދުވަހު ފެނިގެންދިޔައީ، އެކަކު އަނެކަކަށް އެހީތެރިވުމުގެ ރިވެތި މިސާލު. އެކަކު އަނެކަކަށް މަދަދުވެރިވުމުގެ ރިވެތި ނަމޫނާ. އަޅުގަނޑުމެން ދިވެހީންނަކީ އެއްބައިވަންތަ ބައެއްކަން، އަޅުގަނޑުމެން އެދުވަހު ވަނީ ވަރަށް ފުރިހަމައަށް ދައްކުވައިދީފައި.\nއާދެ، އަޅުގަނޑުމެންނަކީ އެކުވެރި ބައެއްކަން، އަޅުގަނޑުމެންގެ ދިވެހިންވަނީ އެދުވަހު ދައްކުވައިދީފައި. އާދެ، މި ޖަލްސާ ފެށިގެންދިޔައިރު، އާދެ، ކީރިތި ޤުރްއާނުގެ އެ މޫރިތި އާޔަތްތަކުން، آل عمران ސޫރަތުގެ 103 ވަނަ އާޔަތުން، اللهُ سُبْحَانَهُ وَتَعَالَى އަޅުގަނޑުމެންނަށް މި އަންގަވާފައި ވަނީ އެކުވެރިންތަކެއްގެ ގޮތުގައި، އަޚުންތަކެއްގެ ގޮތުގައި އަޅުގަނޑުމެން ވުމަށް. އަޅުގަނޑުމެން ޢަދާވާތްތެރިކަން ދޫކޮށްލުމަކީ، އަޅުގަނޑުމެން މުސްލިމުންގެ ގޮތުގައި ތިބެ، އަބަދުވެސް އަޅުގަނޑުމެން އެންމެ އިސްކަންދޭންޖެހޭނެ ކަންތައް. އަޅުގަނޑުމެންގެ ދީން އަޅުގަނޑުމެންނަށް އަންގަވާފައިވަނީ އެކަން.\nއާދެ، އަޅުގަނޑުމެން އެކުވެރިކަމާއި އެއްބައިވަންތަކަން، އަޅުގަނޑުމެން ކުރާ ކޮންމެ މަސައްކަތެއްގައި އަޅުގަނޑުމެން ދައްކަން އެބަޖެހޭ. އަޅުގަނޑުމެންގެ ޢާއިލާތަކުގެ މެދުގައި، އަޅުގަނޑުމެންގެ ގޭތެރޭގައި، އަޅުގަނޑުމެންގެ އޮފީސް މާޙައުލުގައި، އަޅުގަނޑުމެން ކުރާ ކޮންމެ މަސައްކަތެއްގައި، އަޅުގަނޑުމެން މިފަދަ އެއްބައިވަންތަކަމެއް، އެކުވެރިކަމެއް، އެހީތެރިވުން، މަދަދުވެރިވުން އަޅުގަނޑުމެން ދައްކުވައިދެން އެބަޖެހޭ.\nއާދެ، އަޅުގަނޑުމެންގެ ހަނދާނަށް އަންނަނީ، އަޅުގަނޑުމެން ކުޑައިރުވެސް އަޅުގަނޑުމެން ކިޔާ ފޮތެއްގައި އޮންނާނެ. "އެންމެ ދަނޑިބުރިއެއް ވަރަށް ފަސޭހަކަމާއެކު ބިންދައިލެވޭނެ." އެކަމަކު ތިން ދަނޑިބުރި އެއްކޮށްފި ކަމަށްވަންޏާ، އެ ބިންދައިލުމަކީ އެއީ ފަސޭހަކަމަކަށް ނުވާނެ. މިއަދު ޢިއްޒަތްތެރި މެންބަރާއި އަދި އަތޮޅު ކައުންސިލުގެ ރައީސް ތިޔަ ވިދާޅުވި ކަންތައްތައް އަޅުގަނޑުމެން ހާސިލުކުރުމަށްޓަކައި އަޅުގަނޑުމެން އެންމެ ބޮޑު އިސްކަމެއް ދޭންޖެހޭ ކަމަކީ، އެކުގައި މަސައްކަތް ކުރުން. އަޅުގަނޑުމެންނަށް ތަރައްޤީ ހޯދޭނެ. އަމާންކަންވެސް ހޯދޭނީ، ރަނގަޅު ރައްޔިތެއް އަޅުގަނޑުމެންނަށް ބިނާކުރެވޭނީ، ސުލޫކުގެ އަޚުލާގު ރަނގަޅު ދަރިންތަކެއް އަޅުގަނޑުމެންނަށް ތަރުބިއްޔަތު ކުރެވޭނީ، އެކުގައި މަސައްކަތް ކުރެވިގެން. އެކަން ނުކޮށެއް، އަޅުގަނޑުމެން ކުރަންޖެހޭ މަސައްކަތްތައް ނުކޮށް ދޫކޮށްލާފައި، ތަރައްޤީއަކީ އެއީ އަމާންކަމަކީ ހަމަޖެހުމަކީ އެއީ އަޅުގަނޑުމެންގެ ފަހަތުން އަންނާނެ އެއްޗެއް ނޫން. އަޅުގަނޑުމެންނަށް ލިބިފައި ހުރި ފިލާވަޅުތައް، އަޅުގަނޑުމެންގެ ކާބަފައިން ޒަމާނުއްސުރެ ފެށިގެން އަޅުގަނޑުމެންނަށް ދައްކުވައިދީފައި ހުރި ރިވެތި މިސާލުތައް އަޅުގަނޑުމެން ދަމަހައްޓަން އެބަޖެހޭ.\nއާދެ، އަޅުގަނޑު ފާހަގަކޮށްލާނަން، މިއަދުވެސް އަޅުގަނޑުމެން ތަޙައްމަލު ކުރަމުން މިދަނީ ދަތި ވަގުތުތަކެއް. ދުނިޔެ ދުވަހަކުވެސް ނުދެކޭފަދަ ދަތި އުނދަގޫ ވަގުތުތަކެއް. ވަރަށް އުނދަގޫގޮތަކަށް އަޅުގަނޑުމެން ވަރަށް ދުރުދުރުން، އަޅުގަނޑުމެން މިއަދު މި ރަށަށް ފޭބިއިރުވެސް ހަޤީޤަތަކީ އަޅުގަނޑުމެންނަށް އުދަނގޫވި، އަޅުގަނޑުމެން މިއަދު މި އުޅެންޖެހޭ ގޮތަކީ އެއީ ފަސޭހަގޮތެއް ނޫން. އެހެންނަމަވެސް، އެ ވަގުތަކާއި އެ ޙާލަތަށް ރިޢާޔަތްކޮށް، އެކަމަކުން އަރައިގަތުމަށްޓަކައި، ސަލާމަތްވުމަށްޓަކައި ކުރަންޖެހޭ ކަންތައްތައް ކުރުމަކީ އެއީ އަޅުގަނޑުމެން ކުރަންޖެހޭ ކަމެއް.\nއާދެ، ތިޔަބޭފުޅުން ވިސްނައިވަޑައިގަންނަވާ، މި ކޯވިޑް 19ގެ ޙާލަތުގައި، ދިވެހިރާއްޖޭގެ ރައްޔިތުން ދައްކަވަމުން ގެންދަވާ އެކުވެރިކަމާއި އެހީތެރިވުމުގެ ނަމޫނާ. ކުރީ ސަފުގައި ތިބެގެން، އެތަކެއް ޞިއްޙީ ޚިދުމަތްތެރިންނާއި، ސަރުކާރުގެ، ދައުލަތުގެ މުއައްސަސާތަކާއި، އަމިއްލަ ފަރާތްތަކާއި، ޖަމުޢިއްޔާ ޖަމާޢަތްތަކާއި، ފުލުހުންނާއި ސިފައިންނާއި، އެތައް ބަޔަކު ރެޔާއިދުވާލު އެތައް ސަތޭކަ ދަރުމަވެރިންނެއް، މި ދައްކުވައިދޭ މިސާލަކީ މިއީ، އަޅުގަނޑުމެންގެ ދިރިއުޅުމުގައި ކޮންމެ ދުވަހަކުވެސް އަޅުގަނޑުމެން އުޅެންޖެހޭ ގޮތް. އަޚުންތަކެއްގެ ގޮތުގައި އެކުވެރިކަމެއްނެތި ދެކޮޅުވެރިކަންމަތީގައި ތިބޭ ބަޔަކަށް ކާމިޔާބެއް ނުލިބޭނެ. އެއީ އަޅުގަނޑުމެންނަށް އޮތް ޗޮއިސްއެއް ނޫން. ދެކޮޅުވެރިވެގަތުމަކީ އެއީ އަޅުގަނޑުމެންނަށް އޮތް ޗޮއިސްއެއް ނޫން. އަޅުގަނޑުމެން ޖެހެނީ އެކުވެރިކަމާއެކީ، ކޮންމެ ކަމެއްގައި އުޅެން.\nއާދެ، އަޅުގަނޑު މި ފުރުޞަތުގައި، މިއަދު ދިވެހި ރައްޔިތުން އެ ދައްކުވައިދޭ ނަމޫނާ، ޚާއްޞަކޮށް، ކޯވިޑް 19ގެ ޙާލަތުގައި އަޅުގަނޑުމެންނަށް މި ލިބުނު ގެއްލުންތައް، ކިޔެވުމުގެ، ސްކޫލުތަކަށް ނުދެވުމުގެ ސަބަބުން ދަރިވަރުންނަށް ލިބުނު ގެއްލުންތައް، އިޤްތިޞާދީ ގޮތުން ދިވެހިރާއްޖޭގެ އެންމެހައި ރައްޔިތުންނަށް ލިބިގެންދިޔަ ގެއްލުންތައް، ގޭގައި ތިބެންޖެހުމުގެ ސަބަބުން އެކިގޮތްގޮތުން ދިމާވި ނަފްސާނީ އެތައް މައްސަލަތަކެއް. އާދެ، މި ކަންތައްތައް ޙައްލުކުރުމަށްޓަކައި، ޙައްލު ހޯދުމަށްޓަކައި، މިކަމުން އަރައިގަތުމަށްޓަކައި އެކުގައި ހުރިހާ ފަރާތްތަކުން ރެޔާއިދުވާލު ކުރާ މަސައްކަތްތަކަށް އަޅުގަނޑު ވަރަށް އިޅްލާޞްތެރިކަމާއެކު ޝުކުރު ދަންނަވަން.\nއާދެ، ވަރަށް ރަނގަޅު ވާހަކައެއް. އަޅުގަނޑު ވަރަށް ކަނުލައި އަޑުއެހިން. ދެބޭފުޅުން ޚިޔާލުތަފާތުވާންޖެހެނީވެސް ބޭނުމަކު. އެއީ އަޅުގަނޑުމެން އެނޫން މޮޅުގޮތެއް ހޯދުމަށްޓަކައި ޚިޔާލުތަފާތުވާންޖެހެނީ. ބަޙުޘްކުރަންޖެހެނީ، މޮޅު ގޮތްތަކެއް ހޯދަން. ރަށަށް، އަތޮޅަށް، ޤައުމަށް ކުރެވޭ ކޮންމެ ރަނގަޅު ކަމެއްގައި ދެކޮޅުހެދުމަކީ އެއީވެސް ކޮށްގެންވާނޭ ކަމެއްނޫން. އަނިޔާވެރިކަމަށް ހިތްވަރު ދިނުމަކީ އެއީ ކޮށްގެންވާނެ ކަމެއްނޫން. އަޅުގަނޑުމެން މުސްލިމުން، އަޅުގަނޑުމެންގެ މައްޗަށް ހަމައެކަނި އޮތީ އިންޞާފު. އިންޞާފުން ކަންތައްތައް ކުރުން. އެއީ އެންމެންގެ މައްޗަށް އޮތްކަމަކީ.\nއަޅުގަނޑުމެން އެއްބައިވަންތަކަމުގެ ވާހަކަ ދައްކާއިރު، އެކުވެރިކަމުގެ ވާހަކަ ދައްކާއިރު، އަޅުގަނޑުމެން މިސްކިތުގައި ނަމާދުކުރަނީ ޖަމާޢަތުގައި. ހުކުރުކުރަނީ ޖަމާޢަތުގައި. ޢީދުކުރަނީ ޖަމާޢަތުގައި. އެހެންވީމާ، ޖަމާޢަތުގެ މުހިންމުކަން. އެއްވެސް މީހަކަށް، އެކަކަށްވުރެ ކުރިއަށް، އެއް ސަފެއްގައި ހުރެގެން އެރުމެއްނޯވޭ. އެންމެން އެއް ހަމައެއްގައި. އެހެންވީމާ، ހަމައެކަނި އަޅުގަނޑުމެން މިކަމަށް ފިކުރު ހިންގާލުމުންވެސް، ހަމަހަމަކަން އަޅުގަނޑުމެންނަށް އެނގިގެން އެބަދޭ. އިޙްތިރާމުކުރުން، އެކަކު އަނެކަކަށް އޯގާތެރިވުން އެއީ އިސްލާމްދީން އަޅުގަނޑުމެންނަށް ދައްކުވައިދިން އެންމެ ރީތި މިސާލު، ނަމޫނާ، ނަސޭޙަތް. އެގޮތުގައި އަޅުގަނޑުމެން ދެމިތިބެން އެބަޖެހޭ.\nއާދެ، މިއަދުގެ ސަރުކާރުން، ދިވެހިރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މި ސަރުކާރުގެ، ދިވެހިރާއްޖޭގެ ތަރައްޤީގެ ކަންތައްތައް ކުރިޔަށް މިގެންދަނީ، ރައްޔިތުންގެ އަޑުއަހައިގެން. ރައްޔިތުންނާ ގާތުން ދެވޭ ޚިދުމަތްތަކެއްގެ ގޮތުގައި. އެއްވެސް މީހަކު، އެއްވެސް ބަޔަކު، އެއްވެސް ރަށެއް، އެއްވެސް އަތޮޅެއް ބާކީކޮށްލުމަކީ އެއީ މިއަދުގެ ސަރުކާރުގެ ސިޔާސަތެއް ނޫން. އަބަދުވެސް އެކުގައި މަސައްކަތްކޮށް، ނަތީޖާ ހާސިލުކުރުން އެއީ މިއަދުގެ ރައީސުލްޖުމްހޫރިއްޔާ އެންމެ ބޮޑު އަހަންމިއްޔަތެއް ދެއްވާ ކަމަކީ.\nއާދެ، ތިޔަބޭފުޅުން ވިސްނާވަޑައިގަންނަވާ. ވޭތުވެދިޔަ ދެއަހަރުގެ ތެރޭގައި، އާދެ، އަޅުގަނޑުމެން ދެ އަހަރުގެ ވާހަކަ ދައްކާއިރު، އަޅުގަނޑު މިއަދު ގެއްލުނު ތަނުގެ ވާހަކަ ނުދައްކަން މި ހުންނަނީ. މި އަހަރު އަޅުގަނޑުމެން ވޭތުކުރި ދުވަސްތައް، އެ ވާހަކަ އަޅުގަނޑު ނުދައްކަން މި ހުންނަނީ. އެހެންނަމަވެސް، އަޅުގަނޑު ދަންނަވާލަން އޮތީ، ދިވެހިރާއްޖޭގެ ރަށްތަކަށް ތަރައްޤީ ގެނައުމަށްޓަކައި، ކަންތައްތައް ހާސިލުކޮށްދިނުމަށްޓަކައި، ފަސޭހަ ކުރުމަށްޓަކައި ގިނަގުނަ މަސައްކަތްތަކެއް، ވޭތުވެދިޔަ ދެ އަހަރު ދުވަހުގެ ތެރޭގައިވެސް ވަނީ ކުރެވިފައި. ޚާއްޞަކޮށް، އިޖުތިމާޢީ ދާއިރާގައި، ޞިއްޙީ ކަންތައްތައް، ރާއްޖޭގެ އެކި އަތޮޅުތަކުގައި ތަރައްޤީވެގެން އަންނަ އައުމަކީ އެއީ އަޅުގަނޑު ގަބޫލުކުރަނީ މިއަދު ދިވެހިރާއްޖޭގެ ރައްޔިތުންނަށް އެންމެ ބޮޑަށް ބޭނުންވާނެ، އެންމެ ފަސޭހަވެގެންދާނެ ކަންތައްތައް.\nއާދެ، ހަމައެއާއެކު ތަޢުލީމީ ނިޒާމު ވަރުގަދަކޮށް، ރަށުގައި ތިބެގެން، އަތޮޅުގައި ތިބެގެން، ސިޓީގައި ތިބެގެން، މަތީ ފެންވަރުގެ ތަޢުލީމު ހޯދައިދިނުމަށްޓަކައި ސަރުކާރުން ގިނަގުނަ މަސައްކަތްތަކެއް ކުރެވިގެން އެބަދޭ. އަޅުގަނޑުމެންގެ އުންމީދަކީ، މި ދެންނެވި ގޮތަށް އަޅުގަނޑުމެން އެންމެން އެކުގައި ކުރެވޭ ހެޔޮ ރަނގަޅު މަސައްކަތްތަކުން އިތުރު ކުރިއެރުންތައް އިރާދަކުރެއްވިއްޔާ މިކަމަށް ލިބިގެންދިއުން.\nއާދެ، އަމާންކަން. އަމާންކަން ޤާއިމުކުރުމަށްޓަކައި އަމާން ވެށްޓެއް އެއީ އަޅުގަނޑުމެންގެ ރައްޔިތުންގެ ތެރެއިން ކޮންމެ މީހަކަށްވެސް އެންމެ މުހިންމު ކަމަކަށްވަނީ. ތިޔަބޭފުޅުންނަށް އެނގިވަޑައިގަންނަވާނެ، މިއަދު ދިވެހިރާއްޖޭގެ އެކި ކަންކޮޅުތަކުގައި، ދިވެހިރާއްޖޭގެ ސިޓީތަކުގައި، ގިނަގުނަ މަސައްކަތްތަކެއް އެކު އެއްކޮށް، ރައްޔިތުންނާ އެއްކޮށް ގުޅިގެން ކުރެވެމުން އެބަދޭ. މި ދަތުރުގައިވެސް އަޅުގަނޑުމެންނަށް މިފަދަ ޕްރޮގްރާމުތަކެއް އިރާދަކުރެއްވިއްޔާ ފެށިގެންދާނެ.\nއާދެ، އަޅުގަނޑުގެ ވާހަކަކޮޅު ނިންމާލުމުގެ ކުރިންވެސް، ވިލިނގިލީ އަދި ހުވަދުއަތޮޅު އަދި ދިވެހިރާއްޖޭގެ އެންމެހައި ލޮބުވެތި ރައްޔިތުންނަށް އަޅުގަނޑު އިލްތިމާސްކުރަން އޮތީ، ހެޔޮ ކަންތައްތައް ކުރުމުގައި، ރަނގަޅު މަގުން ދިޔުމުގައި، އަޅުގަނޑުމެން އެންމެން އެކުގައި މަސައްކަތްކުރަމާ ހިނގާށޭ. ވަކި ޚިޔާލެއް ހުރީތީވެ، ރަށަށް އަންނަ ކުރިއެރުމަށް، ޤައުމަށް އަންނަ ހަމަޖެހުމަށް ހުރަސްއަޅާ ބަޔަކަށް، އެއްވެސް ބަޔަކު ނުވަމާ ހިނގާށޭ. އަޅުގަނޑުމެންނަށް ކުރެވުނު ހުރިހާ މަސައްކަތެއްކޮށް، ކުރިއަށް އޮތް، އަޅުގަނޑުމެންގެ އަންނަން އޮތް ޖީލުތަކަށް ރަނގަޅު މުސްތަޤްބަލެއް ހޯދައިދިނުމަށްޓަކައި، އެ މަސައްކަތް އަޅުގަނޑުމެން ކުރަމާ ހިނގާށޭ. މިއަދު އަޅުގަނޑުމެންނަށް، އާދެ، މާޒީގައި ފެނިގެންދިޔަ ކަންތައްތަކާއި އަދި މިއަދު ހިނގަމުންމިދާ ކަންތައްތަކަށް ބުރަވެ ތިބެ އަޅުގަނޑުމެން، އަޅުގަނޑުމެންގެ ޚާއްޞަކޮށް، ތުއްތުކުދީންނަށް މިއަދު މަދަރުސާގައި ކިޔަވަމުންދާ ކުދީންނަށް، އަޅުގަނޑުމެން ނަމޫނާ ދައްކަމާ ހިނގާށޭ. އަޅުގަނޑުމެން މިއަދު ދެއްކި އެއްޗެއް އެކުދީންނަށް ދަސްވެ، މާދަމާ އެކުދީންގެ ފަރާތުން އަޅުގަނޑުމެންނަށް، އަޅުގަނޑުމެން ކަންތައްކުރި ގޮތަކުން ދެން ކަންތައްތައް ފެނިގެންދާނީ.\nއެހެންވީމާ، މިއަދު ދިވެހިރާއްޖޭގެ ތަރައްޤީއާއި، ދިވެހިރާއްޖޭގެ ހަމަޖެހުމާއި ކުރިއެރުން، މި މަސައްކަތް ކުރުމުގެ އެންމެ ބޮޑު ޙިއްޞާއެއް، އަޅުގަނޑު ގަބޫލުކުރަނީ އޮތީ އަޅުގަނޑުމެން ދިވެހީންގެ އަތްމަތީގައި ކަމަށް. އެހެންވީމާ، ގުޅިގެން އެކުގައި ޚާއްޞަކޮށް، އަޅުގަނޑު ގަބޫލުކުރަނީ މިފަދަ ދުވަހެއް އަޅުގަނޑުމެން ފާހަގަކުރަމުންދާއިރު، ޢަޒުމު ވަރުގަދަކުރުމަކީ، އެއީ އަޅުގަނޑުމެން ހަމަ ކުރަން އެންމެ ރަނގަޅު ކަންތައް.\nއާދެ، އަޅުގަނޑުގެ ދުޢާއަކީ، އަޅުގަނޑުމެންގެ މި ލޮބުވެތި ފަސްގަނޑަކީ، ކާރިސާތަކުން ސަލާމަތްވެގެންވާ، ރައްކާތެރިވެގެންވާ ފަސްގަނޑެއް ގޮތުގައި ތާއަބަދަށް اللهُ سُبْحَانَهُ وَتَعَالَى މިންވަރު ކުރެއްވުން. އަދި ދިވެހީން، އަޅުގަނޑުމެންގެ ލޮބުވެތި ރައްޔިތުންނަކީ، ޞިއްޙަތު ރަނގަޅު، ދުޅަހެޔޮ ބައެއްގެ ގޮތުގައި މާތް ﷲ މިންވަރު ކުރެއްވުން. ދިވެހި ޤައުމާއި ރައްޔިތުންނަށް ތާއަބަދަށް ފާގަތިކަމާއި އުފާވެރިކަން މިންވަރު ކުރައްވާށި!


Tiger aai Disha anekkaves Rajjeygai? | Jazeera\tޓައިގާ އާއި ދިޝާ އަނެއްކާވެސް ރާއްޖޭގައި؟ - Jazeera\nޗުއްޓީ ހޭދަކުރުމަށް ޓައިގާ އާއި ދިޝާ އަނެއްކާވެސް ރާއްޖޭގައި؟\nއަޒްލިފާ އަބްދުﷲ April 18, 2021 68 views0\nޓައިގާ ޝްރޯފް އާއި ދިޝާ ޕަޓާނީ\nބޮލީވުޑްގެ މަޝްހޫރު ދެ ތަރިން ކަމަށްވާ ޓައިގާ ޝްރޯފް އާއި ދިޝާ ޕަޓާނީ ލޯބީގެ ގޮތުން ގުޅިގެން އުޅޭކަމަށް ވަނީ އަޑު ފެތުރިގެން ގޮސްފައެވެ. މި ދެތަރިން ލޯބީގެ ގޮތުން ގުޅިގެން އުޅޭކަން ހާމަކޮށްފައި ނުވިނަމަވެސް ޑިނާ ތަކުންނާއި އެކިއެކި ހަފްލާތަކުންނާއި ބޭރުތެރެއިން އެކުގައި ފެނިގެންދެއެވެ.\nކޮންމެ އަކަސް މިއަދު ހެނދުނުވެސް މި ޖޯޑު ވަނީ މުމްބާއި އެއަރޕޯޓުން އެކުގައި ފެނިގެން ގޮސްފައެވެ. މި ދެތަރިން ފުރަން ގޮސް ތިބީ ކޮންތާކަށް ކަން ޔަގީން ނުވިނަމަވެސް ޕަޕަރާޒީންނާއި ހަވާލާދީ ފިންކް ވިލާގައި ރިޕޯޓްކޮށްފައިވާގޮތުން މި ޖޯޑު އައުމަށް ހަމަޖެހިފައިވަނީ ޗުއްޓީ ހޭދަކުރުމަށް ދިވެހިރާއްޖެއަށެވެ.\nމިއީ މި ދެތަރިން އެކުގައި ރާއްޖެ އަންނަ ފުރަތަމަ ފަހަރެއް ނޫންނެވެ. މިދިޔަ އަހަރުގެ ފަހު ކޮޅުގައި ވެސް މި ޖޯޑުވަނީ ރާއްޖޭގައި ޗުއްޓީ ހޭދަކޮށްފައެވެ.\nކޮވިޑް 19 އާ ގުޅިގެން ރާއްޖޭގެ ބޯޑަރު ބަންދުކުރުމަށްފަހު ބޯޑަރު އަލުން ހުޅުވާލިފަހުން ބޮލީވުޑްގެ ގިނަ ސެލްބްރިޓީން އެތައް ފަހަރެއްގެމަތިން ޗުއްޓީ ހޭދަކުރުމަށް ރާއްޖެ އަންނަމުންދެއެވެ.\nއެގޮތުން ސާރާ އަލީ ޚާން އާއި އޭނާގެ މަންމަ އަމްރީތާ ސިންގް ވެސް ވަނީ އިއްޔެގެ ވަގުތެއްގައި ރާއްޖެ އައިސްފައެވެ. މިއަހަރުގެ ކުރީކޮޅުވެސް ސާރާ ވަނީ އޭނާގެ ކޮއްކޮ އިބްރަހަމް އަލީ ޚާން އާއި މަންމަ އާއި އެކު ރާއްޖޭގައި ޗުއްޓީ ހޭދަކޮށްފައެވެ.\nޝްރައްދާ ކަޕޫރުވެސް ވަނީ ފާއިތުވި ދެމަހެއްހާ ދުވަހުގެ ތެރޭގައި ތިން ފަހަރެއްގެ މަތިން ރާއްޖެ އައިސްފައެވެ.\nމީގެ އިތުރުން މަދޫރީ ޑިކްސިޓް، ޝިލްޕާ ޝެޓީ، އަކްޝޭ ކުމާރާއި ޓްވިންކަލް ކަންނާ، ޖާންވީ ކަޕޫރު ގެ އިތުރުންވެސް ގިނަ އަފދަދެއްގެ ސެލްބްރިޓީން އާއިލާއާއި ރައްޓެހިންނާއި އެކު ރާއްޖޭގައި ވަނީ ދާދިފަހުން ވަނީ ޗުއްޓީ ހޭދަކަޮށްފައެވެ.


FVM City Candidatunge Gurunegun anna Angaara Dhuvahu\nމަޖުލިސް 19 އަށް ފުވައްމުލައް ސިޓީ އިން ވާދަކުރުމަށް ފޯމު ބަލައިގެންފައިވާ 8 ކެނޑިޑޭޓުން\nފުވައްމުލައް ސިޓީ ކެންޑިޑޭޓުންގެ ނަން ތަރުތީބުކުރުން އަންނަ އަންގާރަ ދުވަހު\n28 ފެބުރުއަރީ 2019, 17:59 |\nކުރިޔަށް އޮތް ރައްޔިތްގެ މަޖުލިސް އިންތިޚާބުގައި ވާދަކުރާ ފުވައމުލައް ސިޓީ ކެންޑިޑޭޓުންގެ ނަން ތަރުތީބު ކުރުމަށް ގުރުއަތުލުން މާދަމާ ފެށޭ މާރޗުމަހުގެ5ވާ އަންގާރަ ދުވަހު ބޭއްވުމަށް އިލެކްޝަނސް ކަމިޝަނުން ތާވަލް ކޮށްފިއެވެ.\nރައްޔިތުންގެ މަޖުލީހުގެ މިފަހަރުގެ އިންތިޚާބަށް ފުވައްމުލަކުން ކުރިމަތިލާފައި ވަނީ ޖުމްލަ 8 ކެންޑިޑޭޓުންނެވެ. އެއީ\nފުވައްމުލަކު އުތުރު ދާއިރާ އިން3ކެންޑިޑޭޓުން.\nމުހައްމަދު ރަޝީދު (ދޮންބެ) – އެމްޑީޕީ\nއަލީ ޝާހު – އަމިއްލަ ގޮތުން\nހަސަން އަބްދުﷲ – އަމިއްލަ ގޮތުން\nފުވައްމުލަކު މެ ދާއިރާ އިން2ކެންޑިޑޭޓުން.\nހުސޭން މުޙައްމަދު ދީދީ – އެމްޑީޕީ\nހަސަން ޚާލިދު – ޕީޕީއެމް-ޕީއެންސީ\nފުވައްމުލަކު ދެކުނު ދާއިރާ އިން3ކެންޑިޑޭޓުން.\nމުހައްމަދު މުމްތާޒު – އެމްޑީޕީ\nއަލީ ފަޒާދު – އަމިއްލަ ގޮތުން\nމުހައްމަދު އަޙުމަދު އަބްދުﷲ (މޯޑު) – އަމިއްލަ ގޮތުން އެވެ.\nކެންޑިޑޭޓުންގެ ނަންތައް އިލެކްޝަން ކަމިޝަނުން ރަސްމީ ސިފައެއް ގައި އިއުލާން ނުކުރި ނަމަވެސް މުޅި ރާއްޖެއިން 395 ކެންޑިޑޭޓުން މިފަހަރުގެ އިންތިާޚބުގައި ވާދަކުރުމަށް ކުރިމަތިލާފައިވާ ކަމަށް އެކޮމިޝަނުން ކުރިން ވަނީ ބުނެފައެވެ. ނަމަވެސް އިއްޔެ ސްޕްރީމް ކޯޓުގެ ހުކުމަކުން ކުރިން ބަލައިނުގެންފައިވާ ކެނޑިޭންސީއެއް ބަލައިގަތުމަށް އަމުރުކުރުމާއެކު މާލޭ އިދާރީ ދާއިރާއަށް 1 ކެންޑިޑޭޓަކު އިތުރުވާނެއެވެ. އެއާއެކު މިހާތަނަށް 396 ކެންދިޑޭޓުން ވާނެއެވެ.\nޕްރައިމަރީން ބަލިވާ ފަރާތްތަކަށް ވެސް ކުރިމަތިލުމުގެ ފުރުސަތު ދޭން ސްޕްރީމް ކޯޓުން ހުކުމް ކުރުމާއެކު މިއަދަދުތައް އިތުރު ވެގެން ދާނެއެވެ. އެގޮތުން މާދަމާ ފެށޭ މާރޗު4ގެ ނިޔަލަށް ޕްރައިމަރީން ބަލިވެފައިވާ ފަރާތްތަކުގެ ތެރެއިން އިންތިޚާބުގައި ވާދަކުރުމަށް އެދޭ ފަރާތްތަކަށް ވަނީ ފުރުސަތު ހުޅުވާލާފައެވެ.\nމިފަހަރުގެ މަޖުލިސް އިންތިޚާބުގައި ވާދަކުރާ ކެންޑިޑޭޓުންގެ ނަން ތަރުތީބު ކުރުމަށް ގުރު ލުން މާރޗު4ގައި ފެށުމަށް ވެސް ވަނީ ތާވަލް ކުރެވިފައެވެ. ނަމަވެސް ދެކުނުގެ އަތޮޅުތަކުގެ ކެންޑިޑޭޓުން ގެ ނަން ތަރުތީބު ކުރުން މިއޮތީ މާރޗު5ވާ އަންގާރަ ދުވަހު މެންދަމު 1:00 – 2:00 އަށެވެ.\nއިތުރު ލިޔުންރައްޔިތުންގެ މަޖުލިސް އިންތިޚާބު 2019ފުވައްމުލައް ސިޓީ\nTags: ރައްޔިތުންގެ މަޖުލިސް އިންތިޚާބު 2019, ފުވައްމުލައް ސިޓީ


SunOnline: Nabee Beykalun ge Binthah 19 - Moosa gefaanu 1\nނަބީ ބޭކަލުންގެ ބިންތައް 19 - މޫސާގެފާނު 1\nއިޔާޒު ނަސީމް 24 May 2019, 23:38\nނީލަ ކޯރުގެ އައްސޭރި، މިސްރު --\nދުނިޔޭގެ ތާރީހު އެ ބިންތަކުގެ މަތީގައި ބިނާ ވެފައި ވާ ބިންތަކަކީ މަދު ބިންތަކެކެވެ. މިސްރަކީ އެ މަދު ބިންތަކުގެ ތެރެއިން ބިމެކެވެ. އެއީ އިންސާނީ ތާރީހުގެ އެންމެ ކުރި ގުޅިފައިވާ ބިމެއް ނޫން ކަމުގައި ވިޔަސް މެއެވެ.\nމިސްރުގެ ތާރީހު މީގެ 7000 އަހަރަށް ވުރެ ކުރިޔަށް ދެމިގެން ގޮސްފައި ވެއެވެ. މިސްރުގެ ބިން ވެފައި ވަނީ ސަގާފަތްތަކާއި ޙަޟާރަތްތައް ބައްދަލު ވާ ނުގުތާއަކަށެވެ.\nނީލަ ކޯރަކީ މިސްރުގެ އާއްމު ދިރިއުޅުމުގެ މައި ނާރެވެ. ނީލަ ކޯރުގެ އައްސޭރީގައި ހުރި މިހާރާއި ކުރީގެ އިމާރާތްތަކަކީ މިސްރުގެ ދިރިއުޅުން ދައްކައި ދޭ ތަންތަނެވެ. މިސްރުގައި ނީލަ ކޯރުގެ ސަބަބުން އުފެދިފައި ވަނީ މީހުން ދިރިއުޅޭން ފަސޭހަ މާހައުލެކެވެ. އެހެންކަމުން އެހެން ތަންތަނުން އައިސް މިސްރުގައި މީހުން ދިޔައީ ވަޒަންވެރިވަމުންނެވެ.\nޢީސާއީ މީލާދުގެ 17 ޤަރުނު ކުރީން މިސްރަށް ވަޑައިގެން ވަޒަންވެރިވެ ވަޑައިގަތް އެއް ބޭފުޅަކީ ﷲ ގެ ނަބިއްޔާ ޔަޢުޤޫބުގެފާނެވެ. އަދި އެކަލޭގެފާނުގެ ދަރިދަރިކަލުންނެވެ.\n"ޔޫސުފުގެފާނަށް މިސްރަށް ވަޑައިގެންނެވި، އެކަލޭގެފާނުގެ ދިރިއުޅުއްވުން މިސްރުގައި ހަމަޖެހުނުމުން، ޔޫސުފުގެފާނުގެ ބައްޕާފުޅާއި އާއިލާގެ އެހެން ބޭފުޅުން ވެސް މިސްރަށް ގެންނެވި. އޭރު މި ބިމުގައި ތިބި ހަމައެކަނި ތައުހީދުގެ އަހުލުވެރީންނަކީ އެ ބޭފުޅުން." ޑރ. ޒަޣްލޫލު އައްނައްޖާރު ވިދާޅުވިއެވެ.\nމިސްރުގައި ކުރީން ވެރިކަން ކުރަމުން އައި މީހުންގެ މައްޗަށް ފިރުޢައުނުންތައް ގަދަ ވެގަތުމަށް ފަހު، އެ މީހުންގެ ވެރިކަން މިސްރުގައި ގަދަވުމުން ޔަޢުޤޫބުގެފާނުގެ ދަރިކޮޅުގެ މީހުންނަށް މިސްރުގައި ދިރިއުޅުން ދަތި ވެގެން ދިޔައެވެ. އެމީހުންނަކީ އަޅުންގެ ގޮތުގައި ބެލެވޭން ފެށިއެވެ.\n"ބަނީއިސްރާއީލުންގެ ހާލަތު ވަރަށް ބޮޑަށް ގޯސްވެގެން ދިޔަ. އިސްތިޢުމާރު ކުރި ބައެއްގެ ޚިދުމަތުގައި ތިބޭ ބިދޭސީ އަޅުންތަކެއްގެ ދަރަޖައަށް އެމީހުންގެ ހާލަތު ވެއްޓުނު." ޑރ. މުޙައްމަދު ޢައްމާރާ ވިދާޅުވިއެވެ.\nމަންފު ޝަހަރަކީ ފިރުޢައުނުންގެ ވެރިކަމުގައި މިސްރުގެ ވެރި ރަށެވެ. ނީލަ ކޯރު އޮތީ އެ ޝަހަރާ އިން ވެގެންނެވެ. ފިރުއައުނުންގެ ގަނޑުވަރުތަކާއި އެމީހުންގެ މާބަދުގެތައް ހުރީ މި ސަރަހައްދުގައެވެ.\nމޫސާގެފާނާއި އެކަލޭގެފާނުގެ އަޚް ހާރޫނުގެފާނު އުފަންވެ ވަޑައިގަތީ މަންފު ޝަހަރަށެވެ. އެ ދެ ބޭކަލުން ނިސްބަތް ވެ ވަޑައިގަންނަވަނީ ޔަޢުޤޫބުގެފާނުގެ ލާވީގެ ދަރިކޮޅަށެވެ.\n"ފިރްޢައުނަށް ފެނުނު ހުވަފެނަކާ ގުޅިގެން ނިންމީ ބަނީއިސްރާއީލުންގެ ފިރިހެން ދަރީން ގަތުލު ކުރުމަށާއި އެމީހުންގެ އަންހެން ދަރީން ދުނިޔޭގައި ބޭތިއްބުމަށް." ޑރ. މުޙައްމަދު ޢައްމާރާ ވިދާޅުވިއެވެ.\nބަނީއިސްރާއީލުންގެ ފިރިހެން ދަރީން ގަތުލު ކުރުމަށް ފިރްޢައުނު ނިންމި ނިންމުން ފަހުން މުރާޖާ ކުރިއެވެ. އެއީ ހުރިހައި ފިރިހެން ކުދީން ގަތުލު ކުރުމުގެ ބަދަލުގައި އެއް އަހަރު ވިހާ ހުރިހައި ފިރިހެން ކުދީން މެރުމަށް ފަހު އެއާ ވިދިގެން އަންނަ އަހަރު ވިހާ ހުރިހައި ފިރިހެން ކުދީން ނުމަރައި ދޫކޮށްލުމަށް ނިންމި ނިންމުމުންނެވެ.\nހާރޫނުގެފާނު އުފަންވެ ވަޑައިގަތީ ކުދީން ނުމަރާން ހަމަޖެއްސި އަހަރެއްގައެވެ. މޫސާގެފާނު އުފަންވެ ވަޑައިގަތީ އޭގެ އަނެއް އަހަރުއެވެ. އެއީ އެ އަހަރު އުފަންވާ ހުރިހައި ކުދީން މެރުމަށް ފިރްޢައުނު ހަމަޖައްސައިފައި އޮތް އަހަރެކެވެ.\nﷲ އިލްހާމު ކުރެއްވުމުން މޫސާގެފާނުގެ މަންމާފުޅު އެކަލޭގެފާނުން ފޮށްޓަކަށް ލެއްވުމަށް ފަހު ނީލަ ކޯރުގެ ތެރެއަށް ދޫ ކޮށްލެއްވިއެވެ.\n"އެ ފޮށި ފެނިގެން ފިރްޢައުނުގެ ގަނޑުވަރަށް ގެންދެވުމުން އޭނާ އުޅުނީ މޫސާގެފާނު ގަތުލު ކޮށްލުމަށް. އެހެންނަމަވެސް އޭނާގެ އަނބި އާސިޔަތުގެފާނުން ވިދާޅުވެގެން އެކަމަނާއަށް އެ ދަރިކަލުން ދޫކޮށްލި." ޑރ. ޒަޣްލޫލު އައްނައްޖާރު ވިދާޅުވިއެވެ.\nމި ސިލްސިލާގައި މޫސާގެފާނުގެ ބައި ގެނެސްދޭނީ ތިން ބަޔަކަށް ބަހާލައިގެންނެވެ.


Vaccine Nujahaa Kudhin Dhenegathumah Dhafuthareh Ekulavaalanee - vNews.mv\nވެކްސިން ނުޖަހާ ކުދިން ދެނެގަތުމަށް ދަފުތަރެއް އެކުލަވާލަނީ\nޝިފްޒާ މުޞްޠަފާ Male' | 16 January 2020, 15:50\nއުމުރުން 18 އަހަރުން ދަށުގެ ހުރިހާ ކުދިންނަށް ވެކްސިން ޖަހާފައިވާކަން ޔަގީންކުރުމަށްޓަކައި ޚާއްސަ ދަފުތަރެއް އެކުލަވާލަމުންދާ ކަމަށް ހެލްތު މިނިސްޓްރީން ބުނެފިއެވެ.\nރާއްޖެއިން މިހާރު ފެނިގެން އުޅޭ ހިމަބިއްސާ ގުޅޭ އެންމެ ފަހުގެ މައުލޫމާތު ދިނުމަށް ހެލްތު މިނިސްޓްރީން ބުދަދުވަހު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ ގަސްދުގައި ވިޔަސް އޮޅިގެން ވިޔަސް ވެކްސިން ނުޖަހާ 18 އަހަރުން ދަށުގެ ކުދިން ދެނެގަތުމަށް ދަފުތަރެއް އެކުލަވާލަމުންދާ ކަމަށެވެ. މިހަފުތާ ނިމެންވާއިރަށް ރާއްޖޭގެ އެއްވެސް ރަށެއް އިސްތިސްނާވުމެއް ނެތި މި ދަފުތަރު ފުރިހަމަކުރެވޭނެ ކަމަށް ވިދާޅުވިއެވެ.\nއަމީން ވިދާޅުވީ ދަފުތަރު ފުރިހަމަކުރުމަށްފަހު އަވަސްވެގެންނާނީ ވެކްސިން ނުޖަހާ ކުދިންނަށް ވެކްސިން ޖެހުމަށް ކަމަށެވެ. މި ލިސްޓުގެ މަސައްކަތް ކުރަމުންދާއިރު މިހާރުވެސް ވެކްސިން ނުޖަހާތިބި 18 އަހަރުން ދަށުގެ ކުދިންނަށް ވެކްސިން ޖެހުމުގެ އިންތިޒާމު ހަމަޖައްސައި އެފަދަ ކުދިންނަށް ދަނީ ވެކްސިން ޖަހަމުންނެވެ.\nމިހަފުތާ ނިމެންވާއިރަށް ރާއްޖޭގެ ހުރިހާ ރަށެއްގައި، އެއްވެސް ރަށެއް އިސްތިސްނާނުވާނެހެން ހުރިހާ ރަށެއްގެ ވެކްސިން ނުޖަހާ ކުދިންގެ މައުލޫމާތު ފުރިހަމަ ދަފުތަރެއް އެކުލަވާލައި ދެން އެހިސާބުން އަޅުގަނޑުމެން ރަށްރަށުގައި ވެސް ވެކްސިން ނުޖަހާ ކުދިންނަށް ވެކްސިން ޖެހުމުގެ މަސައްކަތް ކުރިއަށް ގެންދާނަން.\nއަންގާރަދުވަހުން ފެށިގެން ބުދަދުވަހާ ހަމައަށް 1200 އަށްވުރެ ގިނަ މީހުންނަށް ހިމަބިއްސަށް ވެކްސިން ޖަހާފައިވާ ކަމަށް މިނިސްޓްރީން ބުނެއެވެ. ހެލްތު މިނިސްޓަރު ވިދާޅުވީ އޭގެ ތެރޭގައި މާލެ ސަރަހައްދުގެ ހޮސްޕިޓަލްތަކުގައި މަސައްކަތް ކުރާ މީހުންނާއި، ހިމަބިހި ފެނުނު މީހުންނާ ގުޅުންއޮތް މީސްމީހުން ހިމެނޭ ކަމަށެވެ. ވެކްސިން ދިނުމުގައި އިސްކަންދެނީ ހިމަބިއްސަށް ޕޮޒިޓިވްވި މީހުންނާ ގުޅުންހުރި މީހުންނާއި، ހޮސްޕިޓަލްތަކުގައި މަސައްކަތް ކުރާ މީހުންނާއި، ވެކްސިން ފުރިހަމަނުކޮށް ތިބި 18 އަހަރުން ދަށުގެ ކުދިންނަށް ކަމަށް މިނިސްޓަރު ވިދާޅުވިއެވެ.\nދެ ޑޯޒް ފުރިހަމަކުރެވުނުކަން ޔަގީންނުވާ މީހުން އަލުން ވެކްސިން ޖެހުމަކީ ސިއްހީގޮތުން މައްސަލައެއް ކުރިމަތިވާނެ ކަމެއް ނޫންކަން ފާހަގަކުރައްވައި އެފަދަ މީހުން ވެސް ޑޯޒް ފުރިހަމަކޮށް އެކަން ޔަގީންކުރުމަށް މިނިސްޓަރު އެދިވަޑައިގަތެވެ.\nއަމީން ވިދާޅުވީ ކަމާބެހޭ ފަރާތްތަކާ ގުޅިގެން ޔުނިސެފް މެދުވެރިކޮށް ވެކްސިން ގެނައުމުގެ މަސައްކަތް ކުރަމުންދާ ކަމަށާއި މިގޮތުން ކުރިއަށް އޮތް7ދުވަހާއި 10 ދުވަހާ ދޭތެރޭ އިތުރު ވެކްސިން ލިބޭނެ ކަމަށެވެ. ޓެސްޓް ހެދުމަށް އިތުރު ކިޓް ވެސް ހޯދަންޖެހޭ ކަމަށާއި އާދަޔާ ޚިލާފަށް ހިމަބިހި ފެތުރޭ ހާލަތެއް މެދުވެރިވެއްޖެނަމަ، ޓެސްޓްކުރުމުގެ ގާބިލްކަން އިތުރުކުރަން ޖެހޭނެތީ އެކަން ވެސް ކުރަމުން އަންނަ ކަމަށް މިނިސްޓަރު ވިދާޅުވިއެވެ.\nއަޅުގަނޑުމެންނަށް ހިމަބިއްސަށް ޓެސްޓް ކުރުމުގައި ދައްޗެއް ކުރިމައްޗެއް ނުވާނެ. ވެކްސިން ފޯރުކޮށްދިނުމުގެ ދަތިކަން ކުރިމަތިނުވާނެ. ވެކްސިން ޖެހުމުގެ އިންތިޒާމުތައް ގާއިމުކުރެވިފައި ވަނީ. އަދި ހިމަބިހި ފެތުރިގެންދާ ހާލަތެއްގައި އެކަހެރިކޮށް ފަރުވާ ދިނުމަށް ހުންނަންޖެހޭ އިންތިޒާމުތައް ވެސް ފުރިހަމަކުރެވިފައި ވަނީ.\nހެލްތު މިނިސްޓަރު ވިދާޅުވީ ހިމަބިހި ފެތުރިއްޖެ ހިނދެއްގައި އަމަލުކުރާނެ ގޮތްތަކަށް ވެސް މިހާރު ވަނީ ތައްޔާރުވެވިފައި ކަމަށެވެ. ބިދޭސީންގެ ފަރާތުން ހިމަބިހި ފެނުނު ނަމަވެސް އަޅަންޖެހޭ ފިޔަވަޅުތައް އެޅުމަށް ތައްޔާރު ކަމަށް އަމީން ވިދާޅުވިއެވެ.\nމިނިސްޓަރު ވިދާޅުވީ ބުދަދުވަހު ވެސް 15 މީހަކު ހިމަބިއްސަށް ޓެސްޓް ކުރެވިފައިވާ ކަމަށާއި އެއްވެސް މީހަކު ޕޮޒިޓިވް ނޫން ކަމަށެވެ. މީގެ ތެރެއިން ބައެއް މީހުން އަދިވެސް އިތުރަށް ޓެސްޓްކޮށް ޔަގީންކުރާނެ ކަމަށެވެ.\nހިމަބިއްސަށް އާންމުން ހޭލުންތެރިކުރުމަށް ޚާއްސަ ޕްރޮގްރާމެއް ވެސް ކުރިއަށް ގެންދާކަން ފާހަގަކުރައްވައި މިނިސްޓަރު ވަނީ ކަމާބަހޭ ފަރާތްތަކުން ދެމުންދާ އިރުޝާދުތަކާ އެއްގޮތަށް އަމަލުކުރުމަށް އިލްތިމާސްކުރައްވާފައެވެ.\nސިއްހަތު ހެލްތް މިނިސްޓަރ ހިމަ ބިހި ވެކްސިން\nދަރަނީގެ ސްޓްރެޓެޖީ އަންގައިދޭ ބަޔާނާ ގުޅޭގޮތުން މަޝްވަރާކޮށްފި


މާފަރު އެއަރޕޯޓުގައި ސީ-ޕްލޭން އޮޕަރޭޝަންތައް ފަށަނީ މާފަރު އެއަރޕޯޓުގައި ސީ-ޕްލޭން އޮޕަރޭޝަންތައް ފަށަނީ\nމާފަރު އެއަރޕޯޓުގައި ސީ-ޕްލޭން އޮޕަރޭޝަންތައް ފަށަނީ\nއައިލެންޑް އޭވިއޭޝަންގެ މެނޭޖިންގ ޑިރެކްޓަރ މުޙައްމަދު ރިޒްވީ\nނ. މާފާރު އިންޓަރނޭޝަނަލް އެއަރޕޯޓުގައި ސީ-ޕްލޭންގެ ޚިދުމަތް ވަރަށް އަވަހަށް ފަށާނެކަމަށް އައިލެންޑް އޭވިއޭޝަނުން ހާމަކޮށްފިއެވެ.\nއައިލެންޑް އޭވިއޭޝަންގެ މެނޭޖިންގ ޑިރެކްޓަރ މުހައްމަދު ރިޒްވީ ވިދާޅުވީ މާފަރު އެއަރޕޯޓަށް އިންޓަރނޭޝަނަލް ދަތުރުތައް ފެށުމާއެކު ސީޕްލޭން ޚިދުމަތް މާފާރުގައި ދިނުމަށް ހަމަޖެހިފައިވާކަމަށެވެ. އަދި އެކަމަށްޓަކައި ކުރަންޖެހޭ މަސައްކަތްތައް މިހާރު ކުރަމުންދާކަމަށް ރިޒްވީ ވިދާޅުވިއެވެ.\n"ކުރިއަށް އޮތް ދުވަސްތަކުގައި އަޅުގަނޑުމެންގެ ވިސްނުމަކީ މިތަނަށް ސީޕްލޭން ކަނެކްޓިވިޓީ ދިނުން. މިސާލަކަށް ބުނަންޏާ ޕްރައިވެޓް ޖެޓު ނުވަތަ އިންޓަރނޭޝަނަލް އެއަރކްރާފްޓް މިތަނަށް އޮޕަރޭޓްކުރަން ނިންމައިފިއްޔާ އަޅުގަނޑުމެންނަށް މާލޭގެ ވެލާނާ އެއަރޕޯޓުން މިދޭ ސަރވިސް މާފަރުން ވެސް ދެވޭ ގޮތަކަށް ހެދުމަށް މި ވިސްނަނީ." ރިޒްވީ ވިދަޅުވިއެވެ.\nރިޒްވީ ވިދާޅުވީ މާފާރު އެއަރޕޯޓަށް ދަތުރުފެށުމަށް މިހާރުވެސް ބައެއް ޕްރައިވެޓް ޖެޓްތަކާއި ޗާޓަރ ފްލައިޓްތަކުން އެދެމުންދާކަމަށާއި މިދަތުރުތައް ފެށުމުގެ މަސައްކަތް އައިލެންޑް އޭވިއޭޝަނުން މިހާރު ކުރަމުން އަންނަކަމަށެވެ.\nސީޕްލޭން ޚިދުމަތް ފެށުމުގެ އިތުރުން މާފަރު އެއަރޕޯޓުގައި ޕައިލެޓް ޓްރެއިނިންގ ފެސިލިޓީއެއް ޤާއިމްކުރުމަށް ނިންމާފައިވާކަމަށްވެސް ރިޒްވީ ވިދާޅުވިއެވެ. މި ފެސިލިޓީ މެދުވެރިކޮށް މިދާއިރާއާއި ގުޅޭ ތަމްރީންތައް ކުރިއަށްދާނެކަމަށް ރިޒްވީ ވިދާޅުވިއެވެ.\n"އަޅުގަނޑުމެންގެ ވަރަށް ބޮޑު ވިސްނުމެއް އެބައިން މިކޮޅުގައި ޓްރެއިނިންގ ފެސިލިޓީއެއް ޤާއިމްކުރުމަށް. އޭގެ ތެރޭގައި ޕައިލެޓް ޓްރެއިނިންގ ސްކޫލެއް. ދެން އަޅުގަނޑުމެންގެ އިންޖިނިއަރިންގ ފެސިލިޓީއެއް. އެކަމަކު ކުޑަ ދުވަސްކޮޅެއް ނަގާނެ. އެހެންނަމަވެސް މިހާރުވެސް މިކަމަށްޓަކައި މަސައްކަތްކުރަމުންމިދަނީ." ރިޒްވީ ވިދާޅުވިއެވެ.\nމާފާރު އެއަރޕޯޓަށް ޝެޑިއުލް ދަތުރުތައް ފަށާފައިވާއިރު މިހާރު ދުވާލާކު ތިން ފްލައިޓް މާލެއާއި މާފަރާ ދެމެދު ބާއްވާނެއެވެ. އައިލެންޑް އޭވިއޭޝަނުން ބުނީ މިމަހުގެ 15 ވަނަ ދުވަހުގެ ފަހުން ދުވާލަކު6ފްލައިޓް މާފަރަށް އޮޕަރޭޓްކުރުމަށް ހަމަޖެހިފައިވާކަމަށެވެ.


AFC Cup: Preliminary Burugai Eagles Aai Dhekolhah Bhutan Ge Thimpu - Vaguthu\nމި ސީޒަނުގައި ވާދަކުރާ ކުލަބް އީގަލްސް ޓީމު-- ފޮޓޯ: އެފްއޭއެމް\nއޭއެފްސީ ކަޕުގެ ގްރޫޕް ސްޓޭޖަށް ކޮލިފައިވުމަށް ކުޅޭ ޕްރިލިމިނަރީ ފުރަތަމަ ބުރުގައި ރާއްޖޭގެ ކުލަބު އީގަލްސް އާއި ބޫޓާނުގެ އެއްވަނަ ޓީމު ކަމަށްވާ ތިމްޕޫ ސިޓީ އެފްސީ ވާދަކުރަން ޖެހިއްޖެއެވެ.\nމުބާރާތުގެ ދެކުނު އޭޝިއާ ގްރޫޕުން ޖާގަ ހޯދާފައިވަނީ ރާއްޖޭގެ ލީގު ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނެވެ. މާޒިޔާގެ އިތުރުން ދެން ގްރޫޕް ސްޓޭޖުގެ ޖާގައެއް ކަށަވަރުކޮށްފައިވަނީ އިންޑިއާގެ މޯހަން ބަގާން އަދި ބަންގްލަދޭޝްގެ ޗެމްޕިއަން ބަޝުންދަރާ ކިންގްސްއެވެ.\nއޭއެފްސީ ކަޕުގެ ކޮލިފައިން ބުރުގައި ވާދަކުރާ ޓީމުތަކަކީ ނޭޕާލުގެ އާމީ ކުލަބާއި، ސްރީ ލަންކާ ޕޮލިސް ބަންގްލަދޭޝްގެ ޑާކާ އަބަހާނީ އިންޑިއާގެ ބެންގަލޫރު އެފްސީ އަދި ބޫޓާންގެ ތިމްޕޫ ސިޓީ އެފްސީގެ އިތުރުން ރާއްޖޭގެ ކުލަބް އީގަލްސްއެވެ. ކޮލިފައިންގައި ވާދަކުރާ މި ޓީމުތަކުގެ ތެރެއިން ގްރޫޕް ސްޓޭޖުގެ ޖާގަ ލިބޭނީ އެއް ޓީމަކަށެވެ. ގްރޫޕް ސްޓޭޖުން ޖާގަ ލިބޭނީ މި ޓީމުތަކުގެ ތެރެއިން އެންމެ ރަނގަޅު ނަތީޖާ ނެރޭ ޓީމަށެވެ.\nތިމްޕޫއާ ދެކޮޅަށް އީގަލްސް ކުޅޭ މެޗު ތާވަލުކޮށްފައިވަނީ އޭޕްރީލް މަހުގެ ހަތްވަނަ ދުވަހަށެވެ. އެ މެޗުން އީގަލްސް މޮޅުވެއްޖެނަމަ ޕްރިލިމިނަރީ ދެވަނަ ބުރުގައި އީގަލްސް ނުކުންނަން ޖެހޭނީ ބަންގްލަދޭޝްގެ ޑާކާ އަބަހާނީއާ ދެކޮޅަށެވެ. އަދި އެ މެޗުން މޮޅުވެއްޖެނަމަ، ޕްލޭއޮފް ބުރުގައި އީގަލްސް ކުޅެން ޖެހުމުގެ އެންމެ ފުރުސަތު ބޮޑީ އިންޑިއާގެ ބެންގަލޫރު އެފްސީއާއެވެ.\nއެހެން އަހަރުތަކާ ޚިލާފަށް މި އަހަރު ކޮލިފައިންގ މެޗުތައް ކުރިއަށްދާނީ އެއް ލެގަށެވެ. އޭއެފްސީން ތާވަލުކޮށްފައިވާ ގޮތުން ދެކުނު އޭޝިއާ ގްރޫޕުގެ ޕްރިލިމިނަރީ ބުރާއި ޕްލޭ-އޮފް ބުރަށްފަހު ގްރޫޕް ސްޓޭޖުގެ މެޗުތައް ކުޅޭނީ މެއި މަހުގެ 14 ވަނަ ދުވަހުން ފެށިގެން 20 ވަނަ ދުވަހުގެ ނިޔަލަށެވެ. ގްރޫޕް ސްޓޭޖުގެ މެޗުތައް ކުޅޭނީ ސެންޓްރަލައިޒްކޮް ކަމަށް އޭއެފްސީން މައުލޫމާތުދެއެވެ.


Mosquito | Mihaaru\nސޫޕް ބުއިމުން މެލޭރިއާ ފަސޭހަވުން އަވަސްވޭ\nމަދީރެ ސަބަބުން ޖެހޭ މެލޭރިއާ އިން އަވަހަށް ފަސޭހަވާން ސޫޕަކީ ވަރަށް ރަނގަޅު އެއްޗެއް ކަމަށް ދިރާސާއެއްގައި ބުނެފި އެވެ.\nއިންފްލުއެންޒާ އާއި ޑެންގީ އިތުރުވާތީ ސަމާލުވާން އެދެފި\nއިންފްލުއެންޒާ އާއި ޑެންގީ އިތުރުވަމުންދާ ކަމަށާއި އެކަމަށް ސަމާލުވުމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިއަދު އެދެފި އެވެ.\nމިއަހަރު މިހާތަނަށް 4،420 މީހަކަށް ޑެންގީ ޖެހިއްޖެ\nމިދިޔަ ތިން އަހަރާ އަޅާބަލާއިރު މި އަހަރު ޑެންގީ ޖެހުނު މީހުންގެ އަދަދު ގިނަ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އިއްޔެ އާންމުކުރި ތަފާސް ހިސާބުތަކުން ދައްކައިފި އެވެ.\nމަދިރި މަދުުކުރާ މެޝިން ސޮނެެވާފުށިން މަޖިލީހަށް ދީފި\nމަދިރި ކޮންޓްރޯލްކުރުމަށް ބޭނުންކުރާ ޒަމާނީ އެއްޗެހިތަކެއް ސޮނެވާފުށި ރިސޯޓުން ރައްޔިތުންގެ މަޖިލީހަށް ހަދިޔާކޮށްފި އެވެ.\nޑެންގީ އިތުރުވުމުގެ ފުރުސަތު ބޮޑު: އެޗްޕީއޭ\nކުރިއަށް އޮތް ތަނުގައި ޑެންގީ އާއި ޗިކުންގުންޔާ އިތުރުވުމުގެ ފުރުސަތު ބޮޑު ކަމަށާއި، އެ ކަމާ ދެކޮޅަށް ހިންގާ ހަރަކާތްތަކުގައި އާންމުންގެ އެއްބާރުލުން ވަރަށް މުހިއްމު ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިއަދު ބުނެފި އެވެ.\nޑެންގީ ދަށްވެ ޗިކުންގުންޔާ ޖެހުނު އަދަދު މައްޗަށް\nމީގެ ކުރީ މަސްތަކުގައި ގިނައިން ޖެހެނީ ޑެންގީ ކަމަށް ވިޔަސް މި މަހުގެ މިހާތަނަށް އެ ހުމަށް ވުރެ ގިނައީ ޗިކުންގުންޔާ ޖެހުނު މީހުން ކަމަށް، ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ހިސާބުތަކުން ދައްކައިފި އެވެ.\nApril 09, 2019 7\nމިދިޔަ މަހު 271 މީހަކަށް ޗިކުންގުންޔާ ޖެހުނު\nމިދިޔަ މަހު 271 މީހަކަށް ޗިކުންގުންޔާ ޖެހިގެން ރިޕޯޓްކޮށްފައިވާ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިއަދު ބުނެފި އެވެ.\nމަދިރި އިންސާނުންނަށް ޝައުގުވެރި ނުވާ ގޮތެއް ހޯދައިފި\nމަދިރި އިންސާނުންގެ ގައިން ލޭ ބޯން ޝައުގުވެރިވަނީ ގައިން ދުވާ ވަހެއްގެ ސަބަބުންކަން ސައިންސްވެރިން މީގެ އަހަރުތަކެއް ކުރިން ވެސް ހޯދައިފަ އެވެ. ސައިންސްވެރިޔަކު މިހާރު މި ވަނީ އިންސާނުންގެ ގައިން މަދިރި އަށް އެ ވަސް ދެނެގަނެ، އިންސާނުންނަށް ޝައުގުވެރިކުރުވާ ޖީން އެޑިޓްކޮށް މަދިރީގެ އުޅުން އެއްކޮށް ބަދަލުކޮށްލައިފަ އެވެ.\nApril 01, 2019 17\nޗިކުންގުންޔާ އާއި ޑެންގީއާ ދެކޮޅު ކެމްޕޭނެއް ފަށައިފި\nމަދިރީގެ ޒަރިއްޔާއިން ފެތުރޭ ޗިކުންގުންޔާ އާއި ޑެންގީ ހުން އާދަޔާ ހިލާފަށް ފެތުރޭތީ، މަދިރިއާ ދެކޮޅު ކެމްޕޭނެއް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިއަދު ފަށައފި އެވެ.\nމަދިރި ލޭ ނުބޯނެ ގޮތެއް ހޯދިއްޖެ\nއިންސާނުންގެ ގައިން ލޭ ބުއިމުން މަދިރި އަށް ކުރެވޭ ފަދަ އިހްސާސްތަކެއް ލިއްބައިދޭ ބޭހެއް މަދިރި އަށް ދިނުމުން އިންސާނުންނަށް އެސޮރުމެން ހަމަލާ ދިނުން ވަރަށް ބޮޑަށް މަދުވެގެންދާ ކަމަށް ސައިންސްވެރިން ބުނެފި އެވެ.\nކެމިކަލް ލީކުވުމުން ހެލްތު މިނިސްޓްރީ ހުސްކޮށްފި\nހެލްތު މިނިސްޓްރީ ހިންގާ ރޯޝަނީ ބިލްޑިންގާ އިންވެގެން ހުރި ގުދަނެއްގައި ބަހައްޓާފައިވާ، މަދިރި ކޮންޓްރޯލް ކުރާ ދެ ބޭސްފުޅިއެއް (އެއް ލީޓަރުގެ މެލަތައޯން) ތަޅައިގެން ގޮސް ލީކްވުމާ ގުޅިގެން އެ އިމާރާތުން މިއަދު މީހުން ހުސްކޮށްފި އެވެ.\nރާއްޖޭގައި ބަލިފަތުރާ ޖަނަވާރާއި މަދިރި އާއި ސޫފާސޫފި މަދުކުރުމުގެ ޕްރޮގްރާމް ހިންގުމަށްޓަކައި ފަސް އިދާރާއަކުން ހެލްތު މިނިސްޓްރީއާއެކު އެއްބަސްވުމުގައި މިއަދު ސޮއިކޮށްފި އެވެ.\nސަހަރާގައި، މަދިރި އުފެދޭ ވަޅުގަނޑަށް ފަސް އަޅައިފި\nމަދިރި މަރާ ކޮއްޓެއް؛ ވަހެއް ވެސް ނުދުވާނެ\nމަދިރިއަކީ ނުރައްކާތެރި ބަލިތަކަށް މަގުފަހިކުރާ ސޫތްޕެކެވެ. ރާއްޖޭގައިވެސް މަދިރީގެ ސަބަބުން ޖެހޭ ޑެންގީ ހުމަކީ ވަރަށް އާންމު ބައްޔެކެވެ. އަދި ޗިކުންގުންޔާ ފަދަ ބަލިބަލީގެ ނުރައްކާވެސް ވަކި ކުޑައެއް ނޫނެވެ.\nމަދިރިން ސަލާމަތްވާން ވަހާއި އަޑު ފޮނުވާ ކަމަރެއް\nމެލޭރިޔާ، ޗިކުންގުންޔާ، ޑެންގީ އަދި ޒީކާ ފަދަ ބަލިތަކުގެ ސަބަބަކީ މަދިރި ހެފުމެވެ. މަދިރީގެ ނުރައްކަލުން ސަލާމަތްވުމަށް ހަމުގައި އުނގުޅާނެ އެކި ފާޑުފާޑުގެ ބޭސް ހުރެއެވެ. މިފަދަ ބޭސް ގިނަފަހަރަށް ހަދާފައި ހުންނަނީ ސިޓްރޮނެއްލާ އާއި ކާސިންޖީ އާއި ކުދީނާ ފަދަ ބާވަތްތައް ބޭނުންކޮށްގެންނެވެ.\nޖިންސީ ގުޅުމުން ވެސް ޑެންގީ ފެތުރިދާނެ\nތައިލެންޑަށް ދިޔަ އިޓަލީ ފިރިހެނަކަށް ޑެންގީ ހުން ޖެހި ރަނގަޅުވި ފަހުން ވެސް އޭނާގެ ޖިންސީ ދިޔައިން ޑެންގީގެ ވައިރަސް ފެނިއްޖެ އެވެ.\nޗައިނާއިން 11.5 ސެންޓިމީޓަރުގެ މަދިރިއެއް ފެނިއްޖެ\nފިޔަގަނޑާ އެކު ފުޅާމިނުގައި 11.5 ސެންޓިމީޓަރު ހުންނަ މަދިރިއެއް ޗައިނާގެ ސިޗުއާން ޕްރޮވިންސުން ފެނިފައިވާ ކަމަށް ޗައިނާގެ އިންސެކްޓް މިއުޒިއެމުން ބުނެފި އެވެ.\nހުޅުމާލޭގައި މަދިރި ގިނަވެ، އުޅެން އުނދަގޫވެއްޖެ!\nހުޅުމާލޭގައި އާދަޔާ ހިލާފަށް މަދިރި ގިނަވެ، އާންމުންނަށް އުޅެން އުނދަގޫވުމާ ގުޅިގެން މަދިރި ނައްތާލުމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ފިޔަވަޅުތަކެއް އަޅަން ފަށައިފި އެވެ.\nޑެންގީ ޖެހުމުން ސްޓްރޯކްގެ ނުރައްކާ ބޮޑުވޭ: ރިޕޯޓް\nޑެންގީ ހުމަކީ ރާއްޖޭގައި ވެސް ވަރަށް އާންމު ބައްޔެކެވެ. މަދިރިން ޖެހޭ މި ބައްޔަށް، ވިއްސާރަ މޫސުމުގައި ހާއްސަ ސަމާލު ކަމެއް ދިނުމަށް، ކަމާ ބެހޭ ފަފާތްތަކުން އަބަދު ވެސް އިރުޝާދު ދެ އެވެ. މިއީ އެކަށީގެންވާ ފަރުވާ ނުލިބިއްޖެ ނަމަ، ފުރާނަ އަށް ވެސް ނުރައްކާ ބައްޔެކެވެ.\nއެންމެ އާއްމު ރޮނގުދެމި މަދިރިން ވެސް ޒިކާ ފެތުރިދާނެ\nއޭޝިއާގެ ގައުމުތަކުގައި އާއްމު އޭޑީސް އެލްބޮޕިކްޓަސް މަދިރީގެ ޒަރީއާ އިން ވެސް ޒިކާ ވައިރަސް ފެތުރުން އެކަށީގެންވާ ކަމުގެ އިތުރު ހެއްކެއް ސައިންސްވެރިން ހޯދައިފި އެވެ.


Kulhudhuffushi Online - Hirafus kapge chempiankan kuriptan hoadhiiru molhu kulhuntheriyaa bigey ah\nއަހްމަދު ދާވޫދު -2އަހަރު ކުރިން - 30 ޖުލައި 2016\nހިރަފުސް ކަޕްގެ ފައިނަލް މެޗުގައި އަސްވަދު ބޯޅަ ހިފައިގެން ކުރިއަށް ދަނީ. -- ފޮޓޯ: ސްނެޕްސް\nޕެންޓަގްރާމް ހިރަފުސް ކަޕް9ގެ ޗެމްޕިއަންކަން ކުރިޕްޓަން އިން ހޯދިއިރު މޮޅު ކުޅުންތެރިޔާގެ މަޤާމު ކުރިޕްޓަންގެ ހުސައިން ރަޝީދު (ބިގޭ) ހޯދައިފި އެވެ.\nއިއްޔެ ހަވީރު ހިރަފުސް ދަނޑުގައި ކުޅުނު ފައިނަލް މެޗު ކުރިޕްޓަން އިން ކާމިޔާބު ކުރީ 4-1 އިން މެޗު ކާމިޔާބުކޮށްގެންނެވެ. އިއްޔެގެ މެޗުގައި ކުރިޕްޓަން އިން ޖެހި ހަތަރު ލަނޑުވެސް ބިގޭ ޖަހާފައިވާއިރު މީގެ ތެރެއިން ދެ ލަނޑަކީ ލިބުނު ދެ ޕެނަލްޓީއިން ކާމިޔާބުކުރި ދެ ލަނޑެވެ.\nފުރަތަމަ ހާފުގެ 8 ވަނަ މިނެޓްގައި ފުރަތަމަ ލަނޑު ޖެހިއިރު ދެވަނަ ލަނޑު ލިބުނު ޕެނަލްޓީއަކުން ކާމިޔާބުކުރީ މެޗުގެ 22 ވަނަ މިނެޓްގަ އެވެ. ދެވަނަ ހާފު ފަށައިގެން ރަގަޅަށް ކުޅެމުންދިޔަ ޓީމް އެސްޓްރެއްލާގެ އަލީ އާދަމް (ބާ) މެޗުގެ 60 ވަނަ މިނެޓްގައި ލަނޑެއް ޖެހި ނަމަވެސް ބިގޭ ވަނީ މެޗުގެ 72 ވަނަ މިނެޓްގައި އަދި 75 ވަނަ މިނެޓްގައި ދެ ލަނޑު ޖަހާފަ އެވެ.\nމުބާރާތުގެ މޮޅު ކުޅުންތެރިޔާ އަދި އެންމެ ގިނަ ގޯލު ޖެހި ކުޅުންތެރިޔާ ބިގޭ ހޯދިއިރު އޭނާ ވަނީ ޖުމްލަ 20 ލަނޑު މި މުބާރާތުގައި ޖަހާފަ އެވެ. ދެވަނަ އަށް މޮޅު ކުޅުންތެރިޔަކަށް އެ ޓީމުގެ އަސްވަދު ރަޝީދު (އަސްލޭ) ހޮވުނުއިރު ތިން ވަނަ އަށް މޮޅު ކުޅުންތެރިޔާ އަށް ހޮވުނީ އެސްޓްރެއްލާގެ ފަރުހަތު މުހައްމަދު (ފަރޭ) އެވެ.\nއެންމެ މޮޅު ގޯލްކީޕަރަކަށް ކުރިޕްޓަންގެ އަބްދުލް ގުއްދޫސް އުމަރު ހޮވުނުއިރު އެންމެ އުއްމީދީ ކުޅުންތެރިޔަކަށް ހޮވުނީ އެސްޕެރެންޒާގެ މުސްތަފާ (މުސްތޮ) އެވެ. 35 އަހަރުން މަތީގެ މޮޅު ކުޅުންތެރިޔާ އަށް ހޮވުނީ ކުރިޕްޓަންގެ އަލީ ޒިޔާދު (ބޮޑު ސައި) އެވެ.\nނާގޯށިގައި ހަދާ ރިސޯޓް އަންނަ އަހަރުގެ ފުރަތަމަ6މަސް ތެރޭގައި ފަށަނީ\n"ގޯލްޑަން ފުޓްސަލް ޗެލެންޖް" ގައި ބައިވެރިވުމުގެ ފުރުސަތު ރާއްޖޭގެ ހުރިހާ ރަށަކަށް ހުޅުވާލައިފި


ޢަޤީދާއަކީ ކޮބާ؟ – DhiSalafiyyah\n08/08/2012 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚް މުޙައްމަދު ސިނާން\nދީނުގެ މަސްއަލަތައް ބެހިގެންވަނީ ދެބަޔަކަށެވެ. އެއީ ހިތުން ތެދުކޮށް ކަށަވަރުކުރަންޖެހޭ ބަޔަކާއި، ޢަމަލާއި ބަހުން ދައްކައިދޭންޖެހޭ ބައެވެ. މިގޮތުން ހިތުން ތެދުކޮށް ކަށަވަރުކުރާ މަސްއަލަތަކަށް ކިޔަނީ ޢަޤީދާއެވެ. އަދި ޢަމަލާއި ބަހުން ކުރާ ކަންތައްތަކަށް ކިޔަނީ އަޙްކާމެވެ.\nޢަޤީދާއަކީ ކަމަކަށް ޝައްކެއްނެތް ގޮތަށް ތެދުވެރިކަމާއި ކަށަވަރުކުރުމާއެކު އީމާންވުމެވެ. އިސްލާމީ ޢަޤީދާއަކީ ﷲއަށާއި، އެއިލާހުގެ މަލާއިކަތުންނަށާއި، ފޮތްތަކަށާއި، ރަސޫލުންނަށާއި، އާޚިރަތް ދުވަހަށާއި، ހެޔޮމިންވަރަށާއި ނުބައިމިންވަރަށާއި، ކީރިތި ޤުރުއާނާއި ޞައްޙަ ސުންނަތުން އައިސްފައިވާ ދީނުގެ އުޞޫލުތަކަށާއި އަމުރުތަކަށާއި ޚަބަރުތަކަށާއި، ސަލަފުއްޞާލިޙުން އިޖުމާޢުވެ ވަޑައިގެންފައިވާ ކަންކަމަށާއި، ﷲ ގެ ޙުކުމްފުޅުތަކަށާއި އަމުރުފުޅުތަކަށާއި ޝަރުޢުއަށާއި، ކިޔަމަންތެރިވުމުގައްޔާއި ޙުކުމްކުރުމުގައްޔާއި ތަބާވުމުގައި ނަބިއްޔާ ޞައްލަﷲ ޢަލައިހިވަސައްލަމަ އިސްކުރަންޖެހޭކަމަށް ތެދުކޮށް ކަށަވަރުކޮށް އީމާންވުމެވެ.\nޢަޤީދާގެ ޢިލްމުގައި އަލިއަޅުވާލެވޭ މަޢުލޫތަކަކީ: ތަވްޙީދުގެ ބައިތަކަށާއި، އީމާންކަމަށާއި، އިސްލާމްކަމަށާއި، ޣައިބުގައިވާ ކަންތައްތަކަށާއި، ނަބީކަމަށާއި، ޤަދަރަށާއި، ޢަޤީދާގެ މަސްއަލަތަކުގައި ސަލަފުއްޞާލިޙު ބޭކަލުން އިޖުމާޢުވެވަޑައިގެންފައިވާ ކަންކަމަށާއި، ޞަޙާބީންނާއި އާލުބައިތުންނާމެދު ޤަބޫލުކުރަންޖެހޭ ކަންކަމުގެ މައްޗަށެވެ. ހަމައެހެންމެ، ޢަޤީދާގެ ތެރެއަށް ކާފަރުންނަށާއި، ބިދުޢަވެރިންނަށާއި، ހަވާނަފްސުގެ އަހުލުވެރިންނަށާއި، ތަފާތު މަގުފުރެދިފައިވާ ފިރުޤާތަކަށް ރައްދުދިނުންފަދަ ޢަޤީދާގެ ބައިތައް ވަދެގެންދާނެއެވެ.\nޢަޤީދާގެ ޢިލްމަށް ސުންނަތާއި ޖަމާޢަތުގެ އަހުލުވެރިން ތަފާތު ނަންތައް ދީފައިވެއެވެ. އެގޮތުން އެޢިލްމަށް ކިޔާ ނަންތަކުގެ ތެރޭގައި:\n1. އަލްޢަޤީދާ، އަލްއިޢްތިޤާދު، އަލްޢަޤާއިދު: މިގޮތުގެ މަތީން ޢަޤީދަތުއް ސަލަފު ކިޔާއުޅެއެވެ.\n2. އައްތަވްޙީދު: ﷲ އެއްކައުވަންތަކުރުމަކީ ޢަޤީދާގެ އެންމެ މުހިއްމު ބައެވެ. މިސަބަބާހުރެ ޢަޤީދާއަށް ތަވްޙީދު އޭ ކިޔައެވެ.\n3. އައްސުންނާ: ސުންނަތުގެ މިތަނުގައި ޢިލްމުވެރިން މާނަކުރައްވަނީ އުޅޭ ގޮތަށެވެ. ސަލަފުންގެ ޢަޤީދާއަށް ސުންނަތޭ ކިޔަނީ އެބޭކަލުން ރަސޫލުﷲ ޞައްލަﷲ ޢަލައިހިވަސައްލަމައާއި އެކަލޭގެފާނުގެ ޞަޙާބީން ދައްކަވާ ދެއްވި މަގަށް ތަބާވާތީއެވެ.\n6. އުޞޫލުއް ދީން، ނުވަތަ އުޞޫލުއް ދިޔާނާ ކިޔައެވެ.\nއިސްލާމީ ޢަޤީދާއޭ ބުނެވިއްޖެނަމަ އެއީ ސުންނަތާއި ޖަމާޢަތުގެ އަހުލުވެރިން (أهل السنة والجماعة) ގެ ޢަޤީދާއެވެ.


Moderna ge vaccine raamaamakunah dheegen kaamiyaabu | Mihaaru\nމޮޑާނާގެ ވެކްސިންގެ ފަހު މަރުހަލާގެ ޓެސްޓްތައް އޮކްޓޯބަރު މަހު ފަހުކޮޅު ނިމޭނެ. --ފޮޓޯ:އޭއެފްޕީ\nމޮޑާނާގެ ވެކްސިން ރާމާމަކުނަށް ދީގެން ކާމިޔާބު\n30 ޖުލައި 2020 - 15:433comments\nވޮޝިންޓަން (ޖުލައި 30) - ކޮރޯނާވައިރަހަށް އެމެރިކާގެ މޮޑާނާ ކުންފުނިން އުފެއްދި ވެކްސިން ރާމާމަކުނަށް ދީގެން ކާމިޔާބު ކަމަށް ނިއު އިންގްލޭންޑް ޖާނަލް އޮފް މެޑިސިން އިން ބުނެފި އެވެ.\nސައެންސްވެރިން ބުނެފައި ވަނީ ވެކްސިންގެ ދަށް ޑޯޒެއް ރާމާމަކުނަށް ދިން ނަމަަވެސް، ކޮވިޑް-19 ޖެހި ރަނގަޅުވެފައިވާ މީހުންގެ ހަށިގަނޑުގައި އެންޓިބޮޑީސް އުފެދިފައިވާ މިންވަރަށް ވުރެ އިތުރަށް، އެންޓިބޮޑީސް އުފެދިފައިވާ ކަމަށެވެ. އަދި ޓީ-ސެލް އިން ދިފާއީ ނިޒާމް ވަރުގަދަވެފައިވެ އެވެ.\nޓީ-ސެލް އަކީ ހަށިގަނޑަށް އަންނަ ހަމަލާއެއް އެއަށް ރޭކާލުމާ އެކު އެންޓިބޮޑީސްގެ ބައި ވެސް ހަރަކާތްކުރުވަން ފަށާ ސެލްތަކެކެވެ.\nދިރާސާ އިން ދައްކާފައިވާ ގޮތުގައި، ވެކްސިން ދިން ރާމާމަކުނުތަކަށް ދެ ދުވަސް ފަހުން، ނޭފަތަށާއި ފުއްޕާމެއަށް ސީދާ ކޮރޯނާވައިރަސް ފޮނުވުމުން، ނުވަ ރާމާމަކުނުގެ ތެރޭން ހަތް ރާމާމަކުނުގެ ހަށިގަނޑުގައި ކޮރޯނާވައިރަހާ އެއްގޮތް ވައިރަހެއް އިތުރަށް އުފެދިފައެއް ނުވެ އެވެ.\nމޮޑާނާގެ ވެކްސިންގެ އިންސާނުން ބޭނުންކޮށްގެން ކުރާ ތަހުލީލުތަކުގެ އެންމެ ފަހު މަރުހަލާ މީގެ ދެ ދުވަސް ކުރިން ވަނީ ފަށައިފަ އެވެ. ފަހު މަރުހާލާގެ ޓްރަޔަލްގައި 30،000 މީހުން ބޭނުން ކުރާނެ ކަމަށެވެ. އެއީ ކޮރޯނާވައިރަހުގެ ސަބަބުން ނޭވާލާ ނިޒާމުގެ އެއްވެސް ބައްޔެއް ކުރިން ޖެހިފައި ނުވާ މީހުންނެވެ.\n"ކޯވް" ގެ ނަމުގައި މޮޑާނާ އިން ކުރިއަށް ގެންދާ ޓްރަޔަލްތައް އޮކްޓޯބަރު 22 ގެ ނިޔަލަށް ކުރިއަށް ގެންދާނެ އެވެ. މޮޑާނާގެ ވެކްސިންގެ ޓްރަލްގެ ފުރަތަމަ ސްޓޭޖުގައި ވެކްސިން ދިން 45 މީހުންގެ ހަށިގަނޑުގައި ވައިރަހާ ދެކޮޅަށް އެންޓިބޮޑީސް އުފެދިފައިވެ އެވެ.


PPM ge raees ge magaamah raees yameen\nމިހާރު ކުރިއަށްދާ ޕީޕީއެމްގެ ކޮންގްރެސްގެ ތެރެއިން\n28 ސެޕްޓެމްބަރ 20187ކޮމެންޓް\nޕީޕީއެމްގެ ރައީސްގެ މަޤާމަށް ރައީސް ޔާމީން\nޕްރޮގްރެސިވް ޕާޓީ އޮފް މޯލްޑިވްސް، ޕީޕީއެމްގެ ރައީސްގެ މަޤާމަށް މިހާތަނަށް އެމަޤާމުގައި ހުންނެވި އެޕާޓީގެ މުޝްތަޝާރު ރައީސް އަބްދުﷲ ޔާމީން އިންތިހާބުކޮށްފިއެވެ.\nޕީޕީއެމްގެ ރައީސްގެ މަޤާމަށް ރައީސް ޔާމީން އިންތިހާބުކޮށްފައިވަނީ މީޑިއާއަށް ސިއްރުކޮށްގެން ދަރުބާރުގޭގައި މިހާރު ކުރިއަށްދާ ޕީޕީއެމްގެ ކޮންގްރެސް ނުވަތަ ގައުމީ ޖަލްސާގައެވެ. ކުއްލިގޮތަކަށް ޕީޕީއެމްގެ ކޮންގްރެސް ބާއްވާ ރައީސް ޔާމީނަށް ޕާޓީގެ ރައީސްކަން ދީފައި މިވަނީ މިިދިޔަ އާދީޢްތަ ދުވަހު ބޭއްވި ރިޔާސީ އިންތިހާބުގައި ބޮޑުތަނުން ރައީސް ޔާމީން ބަލިވެފައި ވަނިކޮށެވެ.\nޕީޕީއެމްގެ ކޮންގްރެސްއިން ރައީސް ޔާމީން ޕާޓީގެ ރައީސް ކަމުގެ މަޤާމަށް އައްޔަން ކުރެއްވިއިރު އެމަޤާމަށް ކުރިމަތިލައްވާފައިވަނީވެސް ރައީސް ޔާމީން އެކަންޏެވެ.\nމިހާރު ކުރިއަށްދަނީ ޕާޓީގެ ނައިބު ރައީސުންގެ މަޤާމަށް ކުރިމަތިލެއްވި ބޭފުޅުންގެ ތެރެއިން ނައިބު ރައީސުން އައްޔަން ކުރުމުގެ ވޯޓެވެ. ނައިބު ރައީސް ކަމަށް ކުރިމަތިލައްވާފައިވަނީ މިހާރުގެ އެމަޤާމުގައި ތިއްބެވި އަބްދުއްރަހީމް އަބްދުﷲ އާއި މޫސާ ޒަމީރުގެ އިތުރުން އިކޮނޮމިކް މިނިސްޓަރު މުހައްމަދު ސަޢީދާއި ފިޝަރީޒް މިނިސްޓަރު ޑރ މުހައްމަދު ޝައިނީގެ އިތުރުން ރަޢީސް އޮފީހުގެ ލީގަލް އެފެއާޒް މިނިސްޓަރ އައިޝަތު އާޒިމާ ޝަކޫރެވެ.\nޕީޕީއެމްގެ ކޮންގްރެސް ކުރިއަށްދާއިރު ކޮންގްރެސް ހުއްޓުވާދިނުމަށް އިލެކްޝަންސް ކޮމިޝަނަނާއި ސިވިލް ކޯޓަށްވަނީ ހުށަހަޅާފައެވެ.\nނަމަވެސް ޕީޕީއެމްގެ ކޮންގްރެސް ހުއްޓުވަންޖެހޭ ގާނޫނީ ހުއްޖަތެއް ނެތްކަމަށް އިލެކްޝަންސް ކޮމިޝަނުންވަނީ ނިންމާފައެވެ. މިމައްސަލާގައި ސިވިލް ކޯޓުން އެއްވެސް ނިންމުމެއް އަދި ނުނިންމައެވެ.\nއަދިވެސް ޚުދުމުޚްތާރުކަމާ ގަދަފައި ވިއްދުންނޫންމަމެއް މިބައިމީހުންގެ ކިބަޔަކުން ނުފެނޭ .\nވަރަށް އަވަހަށް ތިއަ ޕާޓީ ގަނޑުވެސް އަތުލެވޭނެ ނުބަޔަކުން ފަށާ ކޮންމެކަމެއްގެ ނިމުން ހިތިވާނެ\nނަމުގެ ކުރިއަށް ރައީސް ކީމަ ލިބޭ ހިއްހަމަޖެހުމެއް ކުޑަ ދުވަސްކޮޅަކަށް ލިބޭނެ،\n2018 ނޮވެމްބަރ 11 އިން ފެށިގެން ކުރިޔަށް އޮތް5 އަހަރު ދުވަހުގެ މުއްދަތަށް ދިވެހިރާއްޖޭގެ ރައީސް ކަމަށް ބަޔަކު ޔާޟީން އައްޔަން ކުރިނަމަވެސް ދެނެއް ކުރާނެ ކަމެއްނެތް ޕީޕީ އަކީ ޔާމީނާ އަދުރޭ އާ ނިހާނާ ޒަމީރާ ރީކޯމޫސަޔާ ސޭކް ޝަހީމުގެ ތަރިކަ މުދަލެއްނޫން\nރަނަގަޅު. ކޮންމެސް ތަނެއްގެ ރައީސްކަންދީފަ ގުނބޯ ހައްދާފަ ބައިންދާ. ހިހިހިހި\nއަސްލުވެސްތަ. ހީވެސް ނުކުރަން ތިހެންވާނެ ކަމަށް. ލޮލް\nގާސިމް ނަންވާނީ. ހަމަ އެކަނި އެކަކަށް ކުރިމަތިލެވޭގޮތަށް ބައްވައިގެން ތިޔކަން ތިނިންމީ. މީ ޑިމޮކްރެޓިކް ޕާޓީއެއްތަ. ހުސް ވައްކަން. ޕާޓީވެސް ފޭރިގަތީ.ޖަލަށް ލީމާ ގޮޏޑި ގެއްލޭނެ.


Vaahaka: #Mulhijaanhithaa Vaahaka: #Mulhijaanhithaa\nchattelegramwhatsappviber google-plus twitter facebook\n24th April 2018 | Last update: 07:34\n(16 މެއި 2017 އާ ގުޅޭ)\n"މި ގަޑީގައި ކާކުބާ އެ އައީ؟" ރުބީނާ އާދައިގެ ގޮތަކަށް ބުނެލިއެވެ. އަދި އުނގުގައި އޮތް ފޮޓޯއަލްބަމް އައިރާގެ އަތަށް ދިއްކޮށްލާފައި ތެދުވެގެން އައިސް އެޕާޓްމެންޓުގެ ދޮރު ހުޅުވާލިއެވެ.\n"ކޮބާ އައިރާ؟" ނުރުހުމުގެ އަސަރު އެކުލެވިގެންވި ހަރުކަށި އަޑަކުން އަމީރު ތަންކޮޅެއް ބާރަށް ބުންޏެވެ.\nޝިމްލާ ގުޅާފައި ރުބީނާގެ ބަޔަށް އައިރާ ގެންދިޔަ ޚަބަރު ދިނުމާއެކު އޮފީހުގައި ހުރެފައި އަމީރު ވަގުތުން އައީ ގެއަށެވެ. އޭނާ އުޅޭ ބަޔަށް ދިއުމުގެ ބަދަލުގައި ފުރަތަމަ ވެސް އެ އައީ ރުބީނާގެ އެޕާޓްމެންޓަށެވެ.\n"އެބައިން އެތެރޭގައި" ރުބީނާ ރުޅި އިސް ނުކޮށްވޭތޯ މަސައްކަތް ކުރި އެވެ. އަމީރު އިތުރު އެއްޗެއް ނުބުނެ ރުބީނާ ހިފަހައްޓާލައިގެން ހުރި ދޮރުފަތް އަތުން ޖަހާ ހުޅުވާލި އެވެ. އަދި އެތެރެއަށް ވަންނަން އުޅުނު ވަގުތު ސޯފާގައި މައުރީނާއިއެކު ފޮޓޯއަލްބަމް ބަލަން އިން އައިރާ ފެނުނެވެ. އޭރު އެ ދެ ކުދީން ވެސް ތިބީ ދޮރު ކައިރީ ހިނގާކަމެއް ދެނެގަތުމަށް އެ ދިމާއަށް ބަލަހައްޓައިގެންނެވެ.\n"އައިރާ! މިބައިގައި ކީއްކުރަނީ... ހިނގާ ބައްޕާއެކު" އައިރާއާއި މައުރީންގެ ކުރިމަތީ ޒުވާބުކޮށް އަޑުގަދަ ކުރަން އަމީރު ނޭދޭތީ ވާހަކަދެއްކީ އަމިއްލަ ނަފްސު ކޮންޓްރޯލު ކުރަމުންނެވެ.\n"ކިހިނެއްވީ ބައްޕާ؟" އަމީރުގެ މޫނުމަތިން ނުރުހިފައި ހުރިހެން ހީވެ އައިރާއަށް ސުވާލު ކޮށްލެވުނެވެ. އަދި އަވަސް އަވަހަށް އުނގުގައި އޮތް ފޮޓޯއަލްބަމް ނަގާ ކުޑަމޭޒުމަތީ ބާއްވާލާފައި ސޯފާއިން ތެދުވެގެން އަމީރުގެ ގާތަށް އަތުވެއްޖެއެވެ.\n"އިހަށް ދޭ މައްޗަށް. ރީން! ދަރިފުޅު ވެސް ކޮޓަރިއަށް ދޭ... ރުބީނާއާ ވާހަކައެއް ދައްކަންވެފައި އެބައޮތް" އަމީރު ބުންޏެވެ. އެއާއެކު މައުރީނާއި އައިރާއަށް ބަލާލަމުން ރުބީނާ ބޮލުން އިޝާރާތްކޮށްލީ އަމީރު ބުނާ ގޮތަށް ކަންތައް ކުރާށޭ އެވެ. އިތުރަށް މަޑުނުކޮށް އައިރާ ވެސް އެޕާޓްމެންޓުން ނުކުމެގެން ދިޔައީ ރުބީނާ އޭނާއަށް ދިން ނިޔާނުގެ ލެޕްޓޮޕް ހިފައިގެންނެވެ. މައުރީން އޭނާގެ ކޮޓަރިއަށް ގޮސް ވަނެވެ.\n"ރުބީނާ ކީކޭ ހިތައް އަރައިގެންތަ ތި އުޅެނީ... އައިރާގެ އިހުސާސްތަކާ ކުޅެންވެގެން ކަލޭ ތި އުޅެނީ އެކުއްޖާ ކީއްކޮށްގެން. އަހަރެންގެ އަމިއްލަ ދަރީން ރުބީނާގެ އަތްމައްޗަށް ދޫކޮށްލައިގެން އުމުރު މި ވޭތުކުރީ ތީ އެ ކުދީންގެ މަންމައަށްވީމަ. މަންމައާއި ދަރީން ދުރު ނުކުރުވަން ވެގެން... ދަރީންނަށް ބަފަޔަކީ ކާކުކަން ބުނެދޭން ހުރި މީހަކީ ވެސް ތީ. މިހާރު ދެން ކަލޭ ބޭނުންހާ ގޮތެއް އައިރާއަށް ހަދަން އުޅޭނެ ކަމެއްނެތް" އަމީރާއި ރުބީނާ ސިޓިން ރޫމުގައި އެކަނިވުމުން އަމީރު ހަރުކަށި ކަމާއެކު ވާހަކަ ދައްކަން ފެށިއެވެ. ރުބީނާ ހަޅޭފަޅޭއް ޖަހާނޭކަން އަމީރަށް އެނގޭތީވެ އޭނާ ވެސް ބޭނުންވީ ރުބީނާއާ އަޑު ބާރުކޮށް ވާހަކަ ދައްކާށެވެ.\n"އަހަންނަށް އެނގޭ އައިރާއާ މެދު ކަންތައް ކުރެވުނީ ރަނގަޅަކަށް ނޫންކަން. އެހެންވެ އެއްނު އެކަން ރަނގަޅުކުރާން މިހާރު މި އުޅެނީ" އަމީރު ހީކުރި ގޮތާ ޚިލާފަށް ރުބީނާ ވާހަކަދެއްކީ މަޑުމައިތިރިކޮށެވެ.\n"އެހެންވީރު އަހަރެން މި ދައްކާ ވާހަކަ އަޑުއަހާ. އައިރާ އުޅޭނީ އަހަންނާއެކު. ރުބީނާ އޭނާއާ ބައްދަލު ކުރަން ބޭނުންވާނަމަ މި ބަޔަށް ގެނެޔަސް އެންމެ ރަނގަޅު. އެކަމަކު ދާއިމީ ގޮތަކަށް މިބައިގައި ދިރިއުޅޭކަށް ދެނެއް އައިރާ ނުފޮނުވާނަން. ކުރެވުނު ކަންތައްތަކަށް އައިރާގެ ގާތުން ރުބީނާ ޖެހޭނެ މާފަށް ވެސް އެދެން"\n"އަމީރު!... ކީއްވެ އެކަކު ވެސް ނުބުނީ އައިރާ ބަލިވެއިން ވާހަކަ. އަހަރެންގެ ނިޔާނު އެކުއްޖާއާ ކައިވެނިކޮށްގެން ފުރަތަމަ ވެސް ގެނައީ އަހަރެންގެ ގާތަށް. ނިޔާނާ އިނދެގެން މި ހުރިހާ ދުވަހު އެކުއްޖާ އުޅުނީ އަހަންނާއެކު. އަހަރެންގެ ދަރީންދެކެ ރުޅި އަންނަ އިރު އައިރާދެކެ ރުޅި އައުމުގެ ހައްޤު އަހަންނަށް ކީއްވެ ނޯންނަންވީ... އެވެސް އަހަރެންގެ ދަރިއެއްނު... ނިޔާނު ވަކިވެގެން ދިޔައީމަ އައިރާ މިބައިން ގެންދިޔަ މީހަކީ އަމީރު. އެވެސް އެކުއްޖާ ބަލިވެއިން ވަގުތު ބަލާފައި އަހަންނަށް އޮޅުވާލައިގެން. އަހަރެން ޤަބޫލު ކުރަން އަހަރެންގެ ކުށް. އެކަމަކު އައިރާއާ އަހަރެން އަބަދަށް ވަކިވުމަކީ އަހަރެން ޤަބޫލުކުރާނެކަމެއްނޫން. މިއަދު މައުރީނާއި އައިރާ ފިޔަވައި އަހަރެންގެ އިތުރު މީހަކުނެތް... އަހަރެންގެ ހިތަކީ ތި ހީކުރާހާ ހިލަ ހިތެއްނޫން. ކުށްކުރެވިގެން އެކަން ރަނގަޅުކުރަން މަސައްކަތް މިކުރަނީ. އެކަމަކު އަމީރު އަދިވެސް ތި އުޅެނީ އައިރާގެ ކުރިމަތީ އަހަރެންނަކީ ނުބައި މީހަކަށް ހަދަން" ރުބީނާގެ އަޑު މަޑުވަމުން ގޮސް ހިމޭންވިއެވެ. އިސްޖަހާލައިގެން ހުރެ އިރުކޮޅަކުން ފެނުނީ ލޯ ފުހެލިތަނެވެ. ކުރިމަތީ ހުރި އަމީރަށް ރުބީނާގެ އެއްވެސް ހަރަކާތެއް ޤަބޫލެއް ނުކުރެވުނެވެ.\nއެވަގުތު އެޕާޓްމެންޓުގެ ބޭރުގައި އެއްކޮށް ނުލެއްޕި ހުރި ދޮރުކައިރީ އައިރާ މަޑުކޮށްލައިގެން ހުރި ކަމެއް އެކަކު ވެސް ނުދެނަހުއްޓެވެ. ނަމަވެސް އަމީރާއި ރުބީނާއާ ދެމެދު ދެކެވުނު ވާހަކަތައް އޭނާއަށް އަޑު އިވުނެވެ. ލެޕްޓޮޕް މޭގައި ޖައްސާލައިގެން ހުރެ އައިރާއަށް ދެ ލޯ މަރާލެވުނެވެ.\n"މަންމައަށް ހެޔޮ ވިސްނުން ލެއްވީތީ ޙަމްދުކުރަން. މީ އަހަރެންގެ ބަނޑުގައިވާ ދަރިފުޅުގެ ސަބަބުން މަންމައަށް އައި ބަދަލެއްކަން ޔަގީން" އައިރާ އަމިއްލަ ޟަމީރާ ވާހަކަދެއްކިއެވެ. އަދި މަޑުމަޑުން ހިލަންނުވާނޭހެން މައްޗަށް އަރަން ހުރި ސިޑިން އަރައިގެން ދިޔައެވެ.\n"އަހަންނަށް ކުރީން ވެސް އެނގުނު ރުބީނާއަށް އައިރާ މުހިންމުވާނެކަން އެކުއްޖާ ބަލިވެއިންކަން އެނގިއްޖެއްޔާ" ރުބީނާގެ ހަރަކާތްތައް ހުރި ގޮތުން ވާނުވާނޭނގިފައި ހުރި މީހަކު ފަދައިން އަމީރު ހުރެ ބުންޏެވެ. މިފަހަރު އޭނާގެ އަޑުގައި ވެސް މަޑުމައިތިރި ކަމެއް ހުއްޓެވެ.\n"ތިހެން ނުބުނޭ އަމީރު. އަހަރެން މިފަހަރު އައިރާ ގެނައީ ނުބައި ނިޔަތެއް އޮވެގެނެއްނޫން. އަހަރެން ދައްކާ ވާހަކަ އަމީރަށް ޤަބޫލު ނުކުރެވޭނެކަން ވެސް އެނގޭ. އެހެންވީ އަހަރެންގެ ކުށުން..." ރުބީނާ ރޮނީކަން އެނގުމުން އަމީރުގެ ނަފްސު ސިހުނެވެ. ޤަބޫލުނުކުރެވިގެންނެވެ. ކުރިމަތީ ހުރީ ރުބީނާކަމެވެ. ހަރުކަށިކަމާއި ނުރުހުމުގެ އަސަރު ނޫނީ ނުފެންނަ ރުބީނާ މިއަދު އަމީރުގެ ކުރިމަތީ ހުރެ އަމިއްލަ ކުށަށް އިއުތިރާފުވެ އެކަމާ ހިތާމަ ކުރުމަކީ ނާދިރުކަމެއްކަމުގައި ޚުދު އަމީރުގެ ޟަމީރު ޤަބޫލުކުރެއެވެ. އެހެންނަމަވެސް ލޮލަށް ފެންނަ ފެނުން ދޮގު ކުރެވޭކަށް ނެތެވެ. ޙިއްސުތަކަށް ކެހިދީފާނޭ އަމީރުގެ ހިތް ބުންޏަސް ޔަގީން ކުރާކަށް ނުކެރުނެވެ.\n"އަހަރެން ދުށިން މިބަޔަށް ބަޔަކުމީހުން އައިސް ވަންނަނިކޮށް. އެމީހުންގެ ތެރޭގައި ވިޔަފާރިވެރިޔާ ޤައިސް ހުއްޓާ ދުށިން. ކީއްކުރަން އެ މީހުން ރުބީނާގެ ގާތަށް އައީ... އަނެއްކާ ތި އުޅެނީ އައިރާގެ ކިބައިން ފައިދާގަނޑެއް ނަގާނަމޭ ހިތާތަ؟"\n"ހެޔޮނުވާނެ އަމީރު! ތިހާ ނުބައި ހީނުކޮށްބަލަ. އަހަރެން މި ބުނީނު އައިރާއަށް ދެރައެއް ދޭކަށް އަހަރެން ނޫޅެމޭ. އެކުއްޖާއެކޭ މައުރީންއެކޭ ތަފާތެއްނޫން... މިއަދު އޭނާއަށް މަންމައެއް އޯގާތެރިކަން ނުހަނު ބޭނުންވާނެ. އައިރާއަކީ އަޅާލާނެ މީހަކު ހުރި ކުއްޖެއްނޫން. ނިޔާނު އަހަރެންގެ ގާތުގައި އެ ވާހަކަ އޮތީ ބުނެފައި. ނިޔާނުއަށް ޓަކައި އަހަރެން އެކުއްޖާ ރަނގަޅަށް ބަލަހައްޓާނަން. އަމީރު ތި ވާހަކަ ދެއްކީމާ އަހަރެން ހުރިހާ ވާހަކައެއް ކިޔައިދީފާނަން... އިތުރަށް އަމީރަށް އެއްވެސް ކަމެއް އޮޅިފައި އޮންނާކަށް އަހަރެން ބޭނުމެއްނޫން"\nރުބީނާގެ ދެ ލޯ ފުހެމުން އޭނާ ވާހަކަދެއްކިއެވެ. ޤައިސްއާ ކައިވެނި ކުރަން އުޅޭކަމުގެ ޚަބަރު އަމީރަށް އޭނާ ދިނެވެ. އަދި އެ ދެމެދުގައި އޮތް ގުޅުމަކީ ނިޔާނުގެ މަރުގެ މާ ކުރީން ވެސް އުފެދިފައި އޮތް ގުޅުމެއްކަން ރުބީނާ އޮޅުންފިލުވައިދިނެވެ. ނިޔާނުގެ ގާތުގައި ކައިވެނީގެ ވާހަކަ ނުދެއްކެނީސް އެ ދަރިފުޅު ވަކިވެގެން ދިޔައީކަމާއި މައުރީންނަށް ހުރިހާ ހަޤީޤަތެއް އެނގޭ ކަމެވެ. އަދި އެ ދަރިފުޅުގެ އެއްވެސް މައްސަލައެއް އެ ކައިވެންޏާ މެދު ނެތްކަން ވެސް ރުބީނާ ބުންޏެވެ.\n"އެހެންވީމަ ތި އުޅެނީ އައިރާ މިގެއިން ގެންދަންވެގެން ދޯ" ރުބީނާގެ ވާހަކަ ނިންމާލި ތަނާހެން އަމީރު ބުންޏެވެ.\n"އެހެނެއްނޫން. އަހަރެން ބޭނުން އައިރާ އަހަންނާއެކު އުޅެން. އެކުއްޖާއަށް އެއްވެސް ކަމެއް އުންޏެއްނުވާނެ. އަހަރެންގެ މައުރީންއެކޭ އައިރާއެކޭ އެއްވެސް ތަފާތެއްނުކުރާނަން. އެކަމަކު... އެކަމަކު އަހަންނާއެކު އައިރާ ގަދަކަމުން ގެންދާކަށް ބޭނުމެއްނޫން. އޭނާގެ ރުހުމުގައި އަހަރެންގެ ގާތަށް އަންނަން އަހަރެން ބޭނުންވަނީ. އަހަރެންގެ އެއްވެސް ޝަކުވާއެއްނެތް އަމީރުގެ ގާތުގައި އައިރާ ހުންނަން ނިންމި ކަމުގައި ވިޔަސް. އެހެންވެއްޖެނަމަ އަހަރެންގެ އަމީރު ގާތުން އެދެން އޮތީ އެންމެ ކަމަކަށް. އެއީ އައިރާއާ ބައްދަލު ކުރުމުގެ ހުއްދަ އަހަންނަށް ދިނުން. ދުރުގައި ހުއްޓަސް އެކުއްޖާގެ ހާލު ބެލުމުގެ ހައްޤު އަހަންނަށް ވެސް ލިބިގެންވޭ. އަދި ނިޔާނުގެ ދަރިފުޅު އުފަންވާއިރު އެކުއްޖާގެ ގާތުގައި ހުންނަން އަހަރެން ބޭނުން... އަދި އެއްވާހަކަ... އަހަރެންގެ ހިތް މިހާރު ބުނަނީ އައިރާއަށް މި މާޙައުލާ ދުރަށް ދެވިގެން ނޫނީ އަލުން އުފާވެރިކަމެއް ނުލިބޭނޭ. ނިޔާނުގެ ހަނދާންތަކާ ވަތްކެއްނުވެވޭނެކަން އެނގޭ... އެހެންވިޔަސް މި ގޭގައި އޭނާ އުޅޭނަމަ ދިރިއުޅުމައިގެން ކުރިއަކަށް އޭނާއަކަށް ނުދެވޭނެ... އަމީރަށް ވެސް އެވަރު ވިސްނޭނެހެން އަހަންނަށް ހީވަނީ"\nދެ ލޯ ބޮޑުކޮށްލައިގެން އަމީރަށް ހުއްޓުން އަރާފައި ހުރެވުނީ އިތުރަށް ބުނާނޭ އެއްޗެއް ނޭނގިފައެވެ. ރުބީނާއަށް މިހާ ބޮޑު ބަދަލުތަކެއް އަތުވެދާނެއޭ ހުވަފެނުން ވެސް އަމީރަށް ހީނުކުރެވެއެވެ. އިތުރަށް ރުބީނާއާ ޖަދަލު ކުރުމުގެ ފޯރި ވެސް އެއްކޮށް ނެތިގެން ހިނގައްޖެއެވެ. ބަސްހުއްޓިފައި އިރުކޮޅަކު ހުރުމަށްފަހު އަމީރު އެނބުރުނީ ވަން ދޮރުން ނުކުންނާށެވެ. އެވަގުތު ރުބީނާ ގޮވާލި އަޑު އިވިފައި އަމީރު ހުއްޓުނެވެ. އަދި ފަސްއެނބުރި ރުބީނާއަށް ބަލާލިއެވެ.\n"އަހަންނަށް ކުރެވިފައިވާ ކަންތައްތަކަށް އަމީރު މާފުކޮށްދޭނެކަމަށް ހީކުރަން. އެތައް އަހަރެން އަމީރުގެ ހިޔާވަހީގައި އަހަރެން ހޭދަކުރަމުންދިޔައީ އެކަމަށް ޝުކުރުވެރިވާން ހިތަށް ވެސް ނާރުވާ... މިއަދު އަހަރެން އަމީރަށް ޝުކުރުވެރިވަން... އެ ދުވަހު އަހަރެންގެ ހާލާގެން ބޭރުކޮށްލި ނަމަ އަހަރެން ބިކަވީސް. ދަރީންނާއެކު މި ގޭގައި އަހަރެން އުޅުމަށް އަމީރު ތަން ނުދެއްކި ނަމަ އަހަރެން މިއަދު އުޅޭނީ ކޮންފަދަ ހާލެއްގައި ކަމެއް ވެސް ނޭނގެ. ޝުކުރިއްޔާ! ކޮށްދިން ހުރިހާ ކަމަކަށް... ތީ ދަރީންދެކެ ތިންތިހާއަށް ލޯބިވާ ބައްޕައެއް... އަހަރެން ކައިވެނިކޮށްގެން ދިއުމުން އަހަންނަށް ހިތްހެޔޮ ކުރާނެކަމަށް ހީކުރަން" ރުބީނާއާ ދިމާއަށް ބަލަހައްޓައިގެން އަމީރު ހުރިއިރު އޭނާގެ ހިތުގައިވާ ރެނދުތަކުގެ ދޭތެރެތަކުން ވަޅުޖެހިފައިވާ ރުބީނާގެ ހަނދާންތައް އާވާން ފެށި ކަހަލައެވެ. އަމީރުގެ ކުރިމަތީގައި ހުރި ރުބީނާއަކީ އޭނާގެ ފުރަތަމަ ލޯތްބެވެ. އެހަނދާންތަކުން މިންޖުވާން އެންމެ ބޮޑު ހަނގުރާމައެއް ކުރި ލޯތްބެވެ. ދުވަހަކު ވެސް ރުބީނާއަށް ހެޔޮ ވިސްނުން ނުލިބޭނެއޭ ހީކުރި ރުބީނާ ދިޔައީ ކޮންތާކަށް ކަމެއް އަމީރަކަށް ނޭނގުނެވެ. ޔަގީނުން ވެސް ކުރިމަތީގައި ހުރީ އެ ރުބީނާއެއް ނޫނެވެ. މަޑުމަޑުން ބޯޖަހާލާފައި އަމީރު އިސްޖަހާލިއެވެ. އަދި ރުބީނާގެ އެޕާޓްމެންޓުން ނުކުމެގެން އޭނާ ހިނގައްޖެއެވެ.\n"ކިހިނެއްވީ؟" އަމީރު އައިސް އެޕާޓްމެންޓަށް ވަނުމާއެކު ސޯފާގައި ކަންބޮޑުވެފައި އިން ޝިމްލާ ފުންމައިގެން ތެދުވެ އެހިއެވެ. ނަމަވެސް އަމީރަށް ވާހަކައެއް ނުދެއްކުނެވެ. އިރުކޮޅަކު އިސްޖަހާލައިގެން ހުރުމަށްފަހު ޝިމްލާއަށް ބަލާލިއެވެ.\n"ކޮބާ އައިރާ؟" އާދަޔާ ޚިލާފު މަޑުމައިތިރިކަމާއެކު އަމީރު އަހާލިއެވެ.\n"ވެއްޖެ ކޮޓަރީގައި... ލެޕްޓޮޕެއް ހިފައިގެން އައީ... ރުބީނާ އެކުއްޖާ ކީއްތަ ކުރީ... ވަދެގެން އައީ ހިނިތުންވެލައިގެން ހުރެ. ރޮއެރޮއެ ދުޅަވެފައި ހުރި ދެ ލޮލުން މިއަދު ފުރަތަމަ ފަހަރަށް އެކުއްޖާ ދިރިހުރި ކަމުގެ ވިދުވަރެއް އަހަރެން ދުށީން... ކިހިނެއްތަވީ އަމީރު؟ ކީއްވެތަ އަނގައިން ނުބުނެވިފަ ތި ހުންނަނީ؟ ރުބީނާ ކީކޭތަ ބުނީ؟ އަހަރެންގެ ހިތް ވަރަށް ބިރުގަނޭ" ހާސްކަމާއެކު ޝިމްލާއަށް އަމީރުގެ ކަނާތު މުލައްދަނޑީގައި ހިފާލެވުނެވެ. ދެން ވެސް އަމީރު އެއްވެސް ބަހެއް ނުބުންޏެވެ. މަޑުމަޑުން އައިސް އޭނާގެ ކޮޓަރިއަށް ވަނީއެވެ. ޝިމްލާ ވެސް އޭނާގެ ފަހަތުން ކޮޓަރިއަށް ވަނެވެ.\nނިޔާނު އެކި ފަހަރު މަތީން އަތޮޅުތެރެއަށް ކުރި ދަތުރުތަކުގައި ނަގާފައި ހުރި ފޮޓޯތައް ލެޕްޓޮޕްގައި ވަކި ފޯލްޑަރު ތަކަށް އަޅާފައި ހުއްޓެވެ. އެތަނުން ފޯލްޑަރެއްގައި "މައި އޮންލީ ޑެސްޓިނޭޝަން" ޖަހާފައިވެއެވެ. އެ ފޯލްޑަރު ހުޅުވާލިއިރު ހުރީ އައިރާގެ ރަށަށް ދިޔަ ފަހަރު ނިޔާނު ނަގާފައި ހުރި ފޮޓޯތަކެވެ. އެ ލެޕްޓޮޕް އައިރާއަށް ލިބުމުން އައިރާ އިންތިހާއަށް އުފާވި ކަމަކީ އެއީއެވެ. ނިޔާނުގެ ހަނދާންތައް ފޮރުވާފައި ހުރުމުންނެވެ.\nއެނދުގައި އައިރާގެ އުނގަށް ލެޕްޓޮޕް ލައިގެން ފޮޓޯތައް ތަކުރާރު ބަލަމުން އައިރާ ދިޔައެވެ. ދޭތެރެއަކުން އެ ތުންފަތުގައި ހިނިތުންވުމެއް ދުވެލައެވެ. އަނެއްބައި ފަހަރު ފެންކަޅިވެފައި އިނދެ އަސަރާއެކު ލެޕްޓޮޕްގެ އިސްކުރީނުން ފެންނަމުންދާ ނިޔާނުގެ ފޮޓޯގައި ފިރުމާލައެވެ.\nއަމީރަށް ބަދަލުތަކެއް އަތުވެއްޖެހެން ޝިމްލާއަށް ހީވިއެވެ. ރުބީނާގެ ގާތަށް ގޮސްފައި އައި ފަހުން ކަންތައް ވީގޮތެއް އަމީރު ކިޔައެއް ނުދެއެވެ. އަދި ރުބީނާގެ ގާތަށް އައިރާ ދާން މަނައެއް ވެސް ނުކުރެއެވެ. މަޑުމަޑުން އައިރާގެ އުޅުން ވެސް ބަދަލުވާން ފަށައިފިއެވެ. މަދުން ނަމަވެސް އެކުއްޖާ ހިނިތުންވާތަން ޝިމްލާއަށް ފެނެއެވެ. އެހެންނަމަވެސް އޭނާގެ ހިތަށް ހަމަޖެހުމެއް ނުލިބެއެވެ. އޭނާގެ ޟަމީރު ގޮވަމުންދިޔައީ ރުބީނާގެ ކައިރިން އައިރާ ސަލާމަތްކުރުމަށެވެ. އަމީރު ގާތުގައި ވާހަކައެއް ދެއްކިއަސް އޭނާ ޖަވާބެއް ނުދޭތީ ޝިމްލާއަށް ވެސް ޢަމަލީގޮތުން ފިޔަވަޅެއް އަޅާކަށް ނުކެރެއެވެ. އެއްވެސް އިރެއްގައި އޭނާއަކީ އަމީރުގެ ރުހުމާނުލާ ކަމެއް ނިންމި މީހެއްނޫނެވެ. އެހެންވެ ކިތަންމެ ހިތް އެދުނަސް ރުބީނާއާ ދެކޮޅަށް ނުކުންނާނެ ހިތްވަރެއް ނުލިބުނެވެ.\nހަވީރުގެ ވަގުތެވެ. އަމީރު އޮފީހުން އައިސް ގެއަށް ވަންއިރު ގޭތެރެ އޮތީ ހިމޭންކޮށެވެ. ސޯފާގައި ދަރިފުޅު އިޝްވާ ޓީވީ ބަލަން އިނެވެ. ކޮޓަރިއަށް އައިސް ވަންއިރު ޝިމްލާއަށް އޮތީ ނިދިފައެވެ. އެހެންވެ އަނބިމީހާއަށް ގޮވާލުމުގެ ބަދަލުގައި ހެދުން ބަދަލުކޮށްލައިގެން އަމީރު ނުކުމެ އައިރާ ކޮބާތޯ ބަލާލިއެވެ.\n"ވަދޭ" ކޮޓަރި ތެރެއިން އައިރާގެ އަޑު އިވުނެވެ. އަމީރު ދޮރު ހުޅުވާލާފައި އެތެރެއަށް ވަންއިރު އެނދުގައި ލެޕްޓޮޕް އުނގަށް ލައިގެން އައިރާ އިނެވެ.\n"ކީއްކޮށްލަނީ؟ ސައިބޮއެފިންތަ؟" އަމީރު އައިސް އެނދު ކައިރީ މަޑުކޮށްލަމުން އަހާލިއެވެ.\n"ބަލާބަލަ ބައްޕާ... މީ އަހަރެންގެ ރަށުގައި ނިޔާނު ހުރިއިރު ނަގާފައިވާ ފޮޓޯތައް" ހިނިތުންވެލި އައިރާ ލެޕްޓޮޕް އަމީރާ ދިމާއަށް އަނބުރާލިއެވެ. ޝައުގުވެރިކަމާއެކު އަމީރު ބަލަން ފެށުމުން އައިރާ އެނދުގެ ބިއްދޮށަށް ޖެހިލާ އަމީރު އިށީންނަން އެނދުން ތަންދެއްކިއެވެ. އަމީރު ވެސް އައިރާގެ ގާތުގައި އެނދުގައި އިށީނދެ ހަމަޖެހިލާފައި ފޮޓޯތައް ބަލަން ފެށިއެވެ. ކޮންމެ ފޮޓޯއެއްގެ ތަފްޞީލު އައިރާ ދެމުންދިޔައެވެ. އައިރާއަށް އައިސްފައިވާ ހެޔޮ ބަދަލާ މެދު އަމީރު އިންތިހާއަށް އުފާވިއެވެ. އޭނާ އަދިވެސް ނިޔާނުގެ މަތީން ހަނދާންކުރެއެވެ. ނަމަވެސް މިހާރު އައިރާގެ މޫނުމަތިން ހިތްދަތިކަމުގެ އަސަރު ފަނޑުވެއްޖެއެވެ.\n"ބައްޕާ! އަހަރެން ވާހަކައެއް އަހާލަންތަ؟" މަޑުމަޑުން އައިރާ އަހާލިއެވެ. އެއާއެކު އަމީރު ހޫން ލައްވާލިއެވެ.\n"އަހަރެން މަންމައާއެކު ހިނގައްޖެނަމަ ބައްޕަ އަހަރެންދެކެ ރުޅި އަންނާނަންތަ؟" ނުކެރިފައި އިންހެން އައިރާ އަހާލީ އިސްޖަހާލައިގެން އިނދެއެވެ. އެފަދަ ސުވާލެއް އަމީރާ ހަތަރުކަޅި ހަމަކޮށް އަހާލުމުގެ ކުޅަދާނަކަން އައިރާގެ ނެތީއެވެ. (ނުނިމޭ)\nލޫކަން ވައްތަރުވާނީ ނިޔާން އާ...އެހެންވެ ގައިސް އަށް ނިޔާން ނުފެނުނީވެސް އެ... އިޓް ޓޫ އޮބްވިއްސް ...\nއައިރާ ދެން ގައިސްގެ ގެއަށް ދާނަދޯ އެއުޅެނީ. ދެން މި ސްޓޯރީ އަސްލު ކުރިޔަށް ދާނީވެސް އެހެން ހެދީމަ. ލުކަން އާ އައިރާ ދިމާވާނީ އެގެއިން. ވ މަޖާ ވާނެ ކަމަށް ހީކުރަން އަދި ފަހުން. މިހާރު ހުސް ހިތްދަތިކަން. މިސް ޔޫ އޯލްވޭސް ނިޔާން.\nގައިސްގެ ދަރިފުލަށް އައިރާ ކަމުގޮސްގެން ދެން ލޯބިވެދާނެ.\nއަޅެ ނޫން.. އައިރާ ނުދޭ ރުބީނާ އާއި އެކު..\nބޯރިން މިހާރު ވަރައް................\nގައުމަށް އެންމެ ގިނަ މެޑަލް ހޯދީ މި ހަތަރު އަހަރުގައި: މިނިސްޓަރު\nމަޖިލީހުގެ ޖަލްސާތައް އަންނަ ހަފުތާ ފަށަނީ\nރިޔާޒުގެ އިސްތިއުނާފު އަޑުއެހުމެއް މާދަމާ\nޔާމީންގެ މަރުގެ ޝަރީއަތް ހުޅުވަން ގޮވާލައި އަޑުއުފުލައިފި\nޔާމީންގެ ގަތުލަށް އިންސާފު ހޯދުމަށް އަޑުއުފުލުން\nދެ ކުދިން ހޯދަން ޑައިވިން ރޮބޮޓްގެ އެހީ ހޯދަނީ


First lady ge mainbafainge hadhaanuga hedhi miskiy raees Hulhuvvai dhevvaifi | Mihaaru\nފަސްޓްލޭޑީގެ މައިންބަފައިންގެ ހަނދާނުގައި ހެދި މިސްކިތް ރައީސް ހުޅުއްވައި ދެއްވައިފި\nއަލަށް ހެދި މިސްކިތުގައި ރައީސް ޔާމީން މިއަދު އަސުރު ނަމާދު ކުރެއްވުމަށް ފަހު، ކުޑަކުދިންތަކަކާ ސަލާމް ކުރައްވަނީ. - ފޮޓޯ: މިހާރު\n20 އޯގަސްޓް 2018 - 16:46\n"މަސްޖިދުލް ވާލިދައިން" ހުޅުއްވައި ދެއްވުމަށް ފަހު، ރައީސް އެ މިސްކިތުގައި މިއަދުގެ އަސުރު ނަމާދު ކުރެއްވި އެވެ.\nއަލަށް ހުޅުވި މިސްކިތުގައި މިއަދު ކުރި އަސުރު ނަމާދުގައި އާންމުން ބައިވެރިވަނީ.\nމިސްކިތް ހުޅުވުމަށް ހުޅުމާލޭގައި ބޭއްވި ރަސްމިއްޔާތުގައި ފަސްޓްލޭޑީ ފާތުން އާއި ބައެއް ވަޒީރުންނާއި އިސްލާމިކް މިނިސްޓްރީ އާއި އެޗްޑީސީގެ އިސް ބައެއް ބޭފުޅުން ބައިވެރިވެވަޑައިގެންނެވި އެވެ. އަދި ގިނަ އަދަދެއްގެ އާންމުން ވެސް އަސުރު ނަމާދުގެ ޖަމާއަތުގައި ބައިވެރިވި އެވެ.\nފަސްޓްލޭޑީ ފާތުންގެ މަންމާފުޅާއި ބައްޕާފުޅުގެ ހަނދާނުގައި ހެދި މިސްކިތް. - ފޮޓޯ: މިހާރު\nރެހެންދި ސްކޫލް ކައިރީގައި ހުންނަ މަސްޖިދުލް ވާލިދައިންގެ އެތެރެ އާއި ބޭރާ އެއްކޮށް 700 އަށްވުރެ ގިނަ މީހުންނަށް ނަމާދު ކުރެވޭނެ ޖާގަ އޮންނާނެ ކަމަށް އެޗްޑީސީން ބުންޏެވެ.\nރައީސް ޔާމީންގެ އަނބިކަނބަލުން ފާތުން މިއަދު އާންމުންނާ ސަލާމް ކުރައްވަނީ.\nދެ ބުރިއަށް ހެދި މިސްކިތުގައި އަންހެނުން ނަމާދުކުރަން ހާއްސަ ބައެއް ވެސް ހިމެނެ އެވެ. އަދި އަންހެނުންނާއި ފިރިހެނުންނަށް ފާހާނާ ބަރިއަކާއި ވުޟޫ ކުރާނެ ތަން ވެސް ވަކިން ހަދާފައިވެ އެވެ.\nމިއަދު ހުޅުވި މިސްކިތާއެކު، ހުޅުމާލޭގައި މިހާރު އަށް މިސްކިތް ހުރެ އެވެ.\nހުޅުމާލެ މިސްކިތްތައް އިސްލާމިކް މިނިސްޓްރީ ރައީސް އަބްދުﷲ ޔާމީން ކުރީގެ ފަސްޓް ލޭޑީ ފާތުމަތު އިބްރާހީމް\n12 ކޮމެންޓް, 285 ރިއެކްޝަންސް\nއިބަ ރަސްކަލާނގެ އީ ކަންކަން މޮޅަށް ދެނެވޮޑިގެންވާ ކަލާނގެ!\nމިސްކިތް އެޅުމަށް ފައިސާ ޙަރަދު ކުރީ ކޮން ފަރާތަކުންތޯ؟\nއަލްޙަމްދުލިﷲ!!! ހާދަހާ ވާބޮޑު ހެޔޮކަމެކޭ، ތިޔަފަދަ އިތުރު މިސްކިތް ބިނާކުރާނެ ދަރުމަވެރިން ގިނަކުރައްވާށި. މެޑަމް ފާތިމަތު އިބްރާހީމް ގެ މައިންބަފައިންގެ ފާފަފުއްސަވައި ހެޔޮ ދަރުމައާއި ސަވާބު ދެއްވާށި. ޢާމީން\nތިޔަ ކަމަކީ ހެޔޮގޮތުގައި ހޭދަ ކޮށްގެން އަދި ހެޔޮނިޔަތުގައި ކުޅަ ޢަމަލެއްކަމުގައި ވާނަމަ ﷲ ގެ ރުއްސެވުމާއި ފުއްސެވުން ލިބިގެންވޭ....\nމިސްކިތް ހެދުމަށް ހަރަދު ކުރީ ކޮންބައެއްބާ؟\nއާއްމު އުސޫލުން އެސްޓީއޯ އިން ތޯއްޗެއް؟\nވަރަށް ރަނގަޅު ކަމެއް\nމިސްކިތެއް ހުޅުވިޔަސް ރުޅިއަންނަ މީހުން ވަރަށް ގިނަކަން ރިއެކްޝަނުން ފާހަގަވޭ\nއެއީ އެމީހުންގެ ސިކުނޑިތައް ޓްރެއިން ކުރެވިފައިވާ ގޮތް\nމާޝާﷲ ! މެޑަމް ފާތިމަތު އިބްރާހީމްގެ މަންމަ އާއި ބައްޕަ އަދި އެންމެހާ މައިން ބަފައިންނަށް ހެޔޮ ރަޙްމަތް ލައްވާށި.


ހަނާއަކީ އުމުރުން ތިރީސް އަހަރުގެ އަންހެނެކެވެ. ހަތަރު ކުދިންގެ މަންމައެކެވެ. ހަނާ ދިރިއުޅެނީ ރިޒްވާންގެ މައިންބަފައިންގެ ގާތުގައި މާލޭގައެވެ. ރިޒްވާނަކީ ހަނާގެ ފިރިމީހާއެވެ. ކުދިންގެ ބައްޕަ ވެސް މެއެވެ. ހަނާގެ މައިންބަފައިން އުޅެނީ ރަށުގައެވެ. ވަރަށް ގާތްގާތުގައި ލިބުނު ހަތަރު އަންހެންދަރިން ބެލުމުގައި، ޒާހިދާގެ ވަރަށް ބޮޑު...\nMarch 08, 2020 16\nMarch 04, 2020 11\nMarch 01, 2020 11\nރަށުގައި އުޅޭއިރު ހެނދުނު ހޭލެވެނީ ކޮވެލި ގޮވާ އަޑަށެވެ. ހާލާއި ކާޅުގެ އަޑަށެވެ. ގޮނޑުދޮށަށް ބީއްސާ ރާޅުގެ މިޔުޒިކާއި، ހިޔާ ބޮޑު ގަސްތަކުގެ ފިނިކަމާއި، މައިންބަފައިންގެ ބޮޑު ގޭގެ ހިތްހަމަޖެހުން ހޯދެނީ ވެސް ރަށުންނެވެ. ރާއްޖެތެރެއިންނެވެ. އުމުރުގެ ކުރީކޮޅު ހޭދަވީ މައިންބަފައިންނާ އެކުގައި، އަމިއްލަ ގޭގައެވެ. ފަރަށް ގޮސް...\nFebruary 09, 2020 9\nދިގުލީ ވިއްސާރަޔަކަށް ފަހު މޫސުން ރީތިވި ދުވަހެވެ. އޮފީހަށް ދިޔުމަށް ޓަކައި އަހަރެން ގެއިން ނުކުތީމެވެ. ޓައީގެ ގޮށް ރީތިކޮށްލައިފައި އަހަރެން ސައިކަލަށް އަރައަރާ ހުއްޓައި ފޯނުކޯލެއް އައެވެ. އަހަރެން ފޯނެއް ނުނަގަމެވެ. އޮފީހަށް ގަޑިޖެހިދާނެތީއެވެ. ފޯނު ކެނޑުމުން މެސެޖެއް އައި އަޑުއިވުނެވެ. ދީމާ އަހަންނަށް ފޮނުވި ފުރަތަމަ މެސެޖަކީ...\nFebruary 05, 2020 15


Dhe zuvaanaku maraalumun Shainee ge thuhumath ge ingili Maumoon ah\nދެ ޒުވާނަކު މަރާލުމުން ޝައިނީގެ ތުހުމަތުގެ އިނގިލި މައުމޫނަށް\nޝައިނީ ޒުވާނުންތަކަކާއެކު --\nވަޅި ޖަހައި ދެ ޒުވާނެއްގެ ފުރާނަ ގެއްލި، ގައުމުގައި ނުތަނަވަސްކަން ވެރިވެފައިވަނިކޮށް ސަރުކާރުގެ މިނިސްޓަރު ޑރ. މުހައްމަދު ޝައިނީ އެކަމުގެ ތުހުމަތު ކުރީގެ ރައީސް މައުމޫން އަބްދުލް ގައްޔޫމަށް ކުރައްވައިފި އެވެ.\nވަޅި ޖަހައި މަރާމާރީތައް ގިނަވެފައިވާތީ ސަރުކާރަށް ވަރަށް ބޮޑަށް ފާޑުކިޔުންތައް އަމާޒުވެފައި ވަނިކޮށް މިނިސްޓަރު ޝައިނީ ކުރެއްވި ޓްވީޓެއްގައި ވިދާޅުވީ، ވެރިކަމުގެ ދަހިވެތިކަމުގައި ގައުމު ހަލަބޮލި ކުރުމަށް ޒުވާނުންގެ ފުރާނަ ދުއްވާލައި ތަންތަން ރޯ ކުރުމަކީ ގަބޫލު ކުރެވޭނެ ކަމެއް ނޫން ކަމަށެވެ.\nއެ ޓްވީޓް ޝައިނީ ކުރެއްވީ ރައީސް މައުމޫން ޓެގް ކުރައްވާފަ އެވެ.\nޝައިނީގެ ތުހުމަތު ރައީސް މައުމޫނަށް އަމާޒުކޮށްފައިވީ ނަމަވެސް އެކަމަށް ގިނަ ބަޔަކު ވަނީ ފާޑުކިޔާފަ އެވެ. ރ.މީދޫ ފެންފިޔާޒްގެ މުހައްމަދު އަނަސް އާއި ހއ. ތަކަންދޫ، އިބްރާހިމީ ހިޔާ، ނަދީމު އަބްދުއްރަހީމް ފުލުފުލުގައި ކަތިލައި މަރާލުމުން މާލޭގެ ރައްކާތެރިކަމާއި މުޖުތަމައު އޮތް ހާލަތާމެދު ގިނަ ބަޔަކު ދަނީ ސުވާލު އުފައްދަމުންނެވެ. ކަމާ ގުޅޭ މުއައްސަސާތަކުން މިކަން ހުއްޓުވުމަށް ހަރުދަނާ ފިޔަވަޅުތަކެއް އަޅަމުންދޭތޯ ވަނީ ސުވާލު އުފައްދާފަ އެވެ.\nމިކަމުގައި ޒިންމާ ނަގަންޖެހޭ މުއައްސަސާތަކުން ޒިންމާ ނަގަމުންދޭތޯ ވަނީ ސުވާލު އުފައްދާފަ އެވެ. މިކަމުގައި ހޯމް މިނިސްޓަރު އަޒްލީން މިހާތަނަށް އެއްޗެއް ވިދާޅުވުނުވެ، އަޅުއްވަވާ ފިޔަވަޅުތަކެއް އަންގާފައިނުވާތީ ވެސް ދަނީ ފާޑުކިޔަމުންނެވެ. އެކަންކަމުގެ ޒިންމާ މުއައްސަސާތަކުން ނަގަންޖެހޭނެ ކަމަށާއި އެއީ އަމާން މުޖުތަމައުއެއް ގާއިމުކުރުމަކީ ސަރުކާރުގެ ޒިންމާއެއް ކަމަށް ޓްވީޓާގައި އާންމުން ޝައިނީއަށް ފާޑު ކިޔަމުން ބުނެފައިވެ އެވެ.\nޑރ. މުހައްމަދު ޝައިނީ ރައީސް މައުމޫން އަބްދުލްގައްޔޫމް\nދުންޔާގެ ގޮވާލުމާއެކު ޝައިނީގެ ރައްދެއް\nމައުމޫނަށް ޝައިނީ: އެކަކުވެސް ގާނޫނަށްވުރެ ބޮޑެއް ނޫން


LIVE: Haalath Rangalhunuve Adhadhuthah Mahchah - Vaguthu\nކޮވިޑް-19: ހާލަތު ރަނގަޅުނުވެ، އަދަދުތައް މައްޗަށް\n1 މަސް ކުރިން ( ނޮވެމްބަރު 27, 2020 )\nރާއްޖެ އިން އިތުރު 44 މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covid-19: Miadhu Ithuru 44 Meehaku Fassivejje https://t.co/NKiDLiBmsm\n— Vaguthu Online (@VaguthuOnline) November 27, 2020\nއއ. އުކުޅަހުން އިތުރު ފަތުރުވެރިއަކު ކޮވިޑް-19 އަށް ފައްސިވެއްޖެ.\nBREAKING: Ukulhahun Ithuru Fathuruveriaku Covid-19 Ah Fassi Vejjehttps://t.co/zSdcwdPOdF\nކޮވިޑް-19ގެ ވެކްސިން މާކެޓަށް ނެރޭއިރަށް، ސްރީލަންކާއިން ފުރަތަމަ ބުރުގައި 4.2 މިލިއަން މީހުންނަށް ވެކްސިން ދޭނެކަަން އެ ގައުމުގެ ހެލްތް މިނިސްޓަރ ވިތްރާ ދޭވީ ވަންނިއަރައްޗި އިއްޔެ އެ ގައުމުގެ ގާނޫނު ހަދާ މަޖިލީހަށް އަންގައިފި.\nLanka In Furathama Burugai 4.2 Million Meehunnah Covid-19 Vaccine Dheynehttps://t.co/76OuwfI2ko\nއިންޑިއާގެ ގުޖްރާތްގެ ރާޖްކޮޓްގެ ޕްރައިވެޓް ހޮސްޕިޓަލެއްގައި އައިސީޔޫގައި ހިނގި އަލިފާނުގެ ހާދިސާއެއްގައި ކޮވިޑް-19 ބަލީގެ ފަސް މީހަކު މަރުވެ، އިތުރު ހަ މީހަކަށް އަނިޔާވެއްޖެ.\nIndia Hospital Ehggai Alifaan Roave Covid-19 Baleege5Meehaku Maruvejjehttps://t.co/nkYzUHtW8o\nދެން ދުނިޔެއަށް ބޮޑު ބަލިމަޑުކަމެއް ކުރިމަތިވާނެ ދުވަސް ބިލް ގޭޓްސް ލަފާކޮށްފި!\nDhen Dhuniye Ah Bodu Balimadukameh Kurimathivaane Dhuvas Bill Gates Lafaakoffi https://t.co/11XY54mob3\nމާލެ އިން ރަށް ރަށަށްދާ މީހުން 14 ދުވަސް ވަންދެން ކަރަންޓީންގައި ތިބޭ ގޮތަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކަނޑައަޅާފައިވާ މުއްދަތަކީ ފުރިހަމަ މުއްދަތެއް ކަމަށާއި އެ މުއްދަތުގެ ތެރޭގައި ކަރަންޓީންގައި ހުންނަ މީހާގެ ގައިން ބަލި އޮތް ކަން ނުވަތަ ނޫން ކަން ދެނެގަނެވޭ ކަމަށް ކޮވިޑް-19 ގެ ޓެކްނިކަލް އެޑްވައިޒަރީ ގްރޫޕްގެ މެމްބަރު ޑރ. ނަޒްލާ މުސްތަފާ ރޭ ވިދާޅުވެއްޖެ.\n14 Dhuvahuge Quarantine Akee Furihama Muhdhatheh: Dr. Nazla https://t.co/xlKkyXuQcM\nކޮވިޑް-19 ވެކްސިން ޖެހުމަށް ވާންޖެހޭ ތައްޔާރީތައް ރާއްޖެ އިން ފަށައިފި.\nCovid-19 Vaccine Jehumah Vaan Jehey Thahyaareethah Raajje In Fashaifi https://t.co/usYIfSeI8L\nހުޅަނގުގެ ގައުމުތަކުގައި ފާއިތުވި މަހެއްހާ ދުވަހު ކޮވިޑް-19 އަށް ފައްސިވާ މީހުންގެ އަދަދުތައް އިތުރުވާން ފެށުމުން ހަރުކަށި ފިޔަވަޅުތަކެއް އަނެއްކާވެސް ވަނީ އަޅާފައެވެ. ނަމަވެސް އަދިވެސް ގިނަ ގައުމުތަކުގައި ކޮވިޑް-19 އަށް ފައްސިވާ މީހުންގެ އަދަދު މަދެއް ނުވެއެވެ. މަރުވާ މީހުންގެ އަދަދު ވެސް އަންނަނީ ދުވަހުން ދުވަހަށް އިތުރުވަމުންނެވެ.\nމިއަދު ވެސް މިހާތަނަށް ދުނިޔޭގެ އެކި ގައުމުތަކުން 385,213 މީހަކު ކޮވިޑް-19 އަށް ފައްސިވެ 7,870 މީހަކު ކޮވިޑް-19 ޖެހިގެން މަރުވެއްޖެއެވެ. ކޮވިޑް-19 ޖެހިގެން މިއަދު މިހާތަނަށް އެންމެ ގިނަ މީހުން މަރުވެފައި ވަނީ އިޓަލީވިލާތުންނެވެ. އެގައުމުން މިއަދު މަރުވި މީހުންގެ އަދަދު 822 އަށް އަރައެވެ.\nހުޅަނގުގެ ގައުމުތަކުގެ އިތުރުން އަވައްޓެރި އިންޑިއާ އާއި ޕާކިސްތާނުގެ ހާލަތު ވެސް އޮތީ ގޯސްކޮށެވެ. އިންޑިއާ އިން ވެސް ކޮވިޑް-19 އަށް ކޮންމެ ދުވަހަކު ބައިލައްކައެއްހާ މީހުން ދަނީ ފައްސިވަމުންނެވެ. ޕާކިސްތާނަށް ކޮވިޑް-19 ދެވަނަ ރާޅެއް އަރާފައި ވާއިރު ހޮސްޕިޓަލްތައް ފުރި ބަލި މީހުންނަށް ފަރުވާ ދިނުމުގައި ވަނީ ދަތިތައް ކުރިމަތިވެފައެވެ.\nރާއްޖޭގެ ހާލަތައް ބަލާއިރު މިއަދު ރާއްޖެ އިން ކޮވިޑް-19 އަށް ފައްސިވި މީހުންގެ އަދަދު ވަނީ 35 އަށް މަދުވެފައެވެ. ނަމަވެސް އަދިވެސް ހޮސްޕިޓަލްގައި އެޑްމިޓް ކޮށްފައި 95 މީހުން އެބަތިއްބެވެ.\nBREAKING NEWS: Covid-19: Miadhu Ithuru 35 Meehaku Fassivejje https://t.co/EDRNbmgMeJ\n— Vaguthu Online (@VaguthuOnline) November 26, 2020\nBREAKING NEWS: China Ge Covid-19 Vaccine Aanmukoh Beynunkurumuge Huhdha Ah Edhijje https://t.co/UYSrG9osJF\nBREAKING NEWS: Covid-19: Miskiythakugai Namaadh Kuran Hurasneylheyne Kamah America Ge Supreme Court In Hukum Koffi https://t.co/OtNikBRLSJ\nރާއްޖޭގައި ވެކްސިން ޖަހަން ފަށާނީ ރައްކާތެރިކަން ކަށަވަރު ކުރުމަށް ފަހު- ޑރ. ނަޒްލާ\nވެކްސިންގެ 700،000 ޑޯޒް ހޯދަން އެސްޓްރާޒެނެކާ އާއެކު ރާއްޖެއިން ވަނީ އެއްބަސްވެފައި - ނަޒްލާ\nއިންޑިއާ އިން ހަދިޔާކުރާ ވެކްސިން ރާއްޖެއަށް ގެނެސްފި


Maraamaathah fahu Male' Jalu annex 1 alun hulhuvaifi - vNews.mv\nމަރާމާތުތަކަށްފަހު މާލެ ޖަލު އެނެކްސް 1 އަލުން ހުޅުވުން - ވީފޮޓޯ: އަހުމަދު ޝުރާއު\nމަރާމާތުތަކަށްފަހު މާލެ ޖަލު އެނެކްސް 1 އަލުން ހުޅުވައިފި\nޙައްވާ މިންހާ 20 November 2019, 18:38\nމަރާމާތުތަކަށްފަހު މާލެ ޖަލު އެނެކްސް 1 އަލުން ހުޅުވައިފިއެވެ.\nޖަލު އަލުން ހުޅުވައިދެއްވީ ހޯމް މިނިސްޓަރ ޝެއިޚް އިމްރާން އަބްދުﷲއެވެ. އެއަށްފަހު މިނިސްޓަރ ވަނީ ޖަލުތަކުގެ ގޮޅިތައް ބައްލަވާ ލައްވާފައެވެ.\nނޫސްވެރިންނަށް މައުލޫމާތު ދެއްވަމުން މިނިސްޓަރ ވިދާޅުވީ، އަލުން ހުޅުވިގެންމިދާ ޖަލުގޮޅިތަކުގެ ސަބަބުން ގައިދީން އަލުން މުޖުތަމައަށް ނިކުންނައިރު އެމީހުންނަކީ ކުރިއަށްވުރެ މުޖުތަމައަށް ބޭނުންހިފޭ ބަޔަކަށް ވެގެންދާނެކަމަށް ގަބޫލުކުރެވޭ ކަމަށެވެ.\nއަދި ކުރިން ގައިދީންނަށް ހަނިކުރެވިފައިވާ ބައެއް ކަންކަން ޖަލުގެ ތެރެއިން ދޫކުރެވިފައި ވާނޭކަމަށް މިނިސްޓަރ ވިދާޅުވިއެވެ. އެގޮތުން ގޮޅިތައް މަރާމާތަށްފަހު ހުޅުވިގެންދާއިރު ކަސްރަތު ކުުރުމަށް ކޮންމެވެސް ވަރެއްގެ ހުސްޖާގައެއް ލިބޭނެކަމަށް މިނިސްޓަރ ވިދާޅުވިއެވެ.\nއަދި ކުރިން ހެނދުނު6އިން އިރުއޮއްސި6އަށް ގޮޅީގައި ތިބެންޖެހޭ ތިބުން ބަދަލުކޮށް ފަތިހު5އިން ރޭގަނޑު 10 އަކަށް ގައިދީންނަށް ގޮޅިތަކުން ބޭރަށް ނިކުމެވި ގޮޅީގެ ބޭރުން ގައިދީންނަށް އުޅުމަށް ހުސްކުރެވިފައިވާ ތަންކޮޅުގައި ހަރަކާތްތެރި ވެވޭނެކަމަށް މިނިސްޓަރ ވިދާޅުވިއެވެ.\nމީގެއިތުރަށް ކުރިން 17 ވަރަކަށް މީހުން މިގޮޅިތަކުގައި ތިބިކަމުގައިވިޔަސް، އަލަށް ހުޅުވުމާއެކު ދެން ގޮޅިތަކުގައި ތިބޭނީ ދިހަ ގައިދީންކަމަށް މިނިސްޓަރ ވިދާޅުވިއެވެ.\nގޮޅިތައް ހުޅުވުމަށްފަހު ނޫސްވެރިންނަށް ވަނީ ގޮޅިތައް ބަލައިލުމުގެ ފުރުސަތު ދީފައެވެ.\nތިންގޮޅި ހުރިއިރު ކޮންމެ ގޮޅިއެއްގައި ދޭއް، ނުވަތަ ތިން ބަންކްބެޑް ވަނީ ބަހައްޓާފައެވެ. އަދި ކޮންމެ ގޮޅިއެއްގައި މޫނު ދޮންނަ ތަނަކާއި ދެ ފާހަނަ ހުރިއިރު ފާހަނަތައްވެސް ހުރީ ރަނގަޅު ފެންވަރަކަށް ހަދާފައެވެ.\nގޮޅިތަައް ބަލަހައްޓާ އޮފިސަރުންނަށާއި ގައިދީންނަށް ހާއްސަކޮށްގެން ޔުނިޓު ޕްލޭނެއްވެސް ވަނީ އެކުލަވާލާފައެވެ. ޖަލުގެ ގޮޅިއެއްގައި ހިނގާ އެއްވެސް ކަމަކާ މެދު ޝަކުވާއެއް ހުށައަޅަން ބެނުންވެއްޖެ ކަމުގައިވާނަމަ ޔުނިޓު ޕްލޭނުގައި އެކުލެވޭ ކަންކަމަށް ރިއާޔަތް ކުރަންޖެހޭނެ ކަމަށް ކަރެކްޝަންސްއިން މައުލޫމާތު ދެއެވެ.\nހޯމް މިނިސްޓަރ އިމްރާން އަބްދުﷲ ރާއްޖެ


Choreographer Saroj Khan maru vejje\nބޮލީވުޑްގެ މަޝްހޫރު ކޯރިއޮގްރާފަރު ސަރޯޖް ޚާން މަރުވެއްޖެ އެވެ. ހުކުރު ވިލޭރޭ އޭނާ މަރުވީ ކުއްލިއަކަށް ހިތް ހުއްޓިގެންނެވެ.\nސަރޯޖް، 71، ގެ އަސްލު ނަމަކީ ނިރްމަލާ ނާގްޕާލް އެވެ. ހިންދީ ފިލްމު އިންޑަސްޓްރީއާ އޭނާ ގުޅުނީ ޗައިލްޑް އާޓިސްޓެއްގެ ގޮތުގަ އެވެ. "ނަޒްރާނާ" ގައި ޝިޔާމާގެ ކުޑައިރުގެ ރޯލު ކުޅެފައިވަނީ ސަރޯޖް އެވެ. އަދި ފަހުން ބެކްގްރައުންޑް ޑާންސަރެއްގެ ގޮތުގައި 1950 ގެ އަހަރު ތަކުގައި މަސައްކަތް ކުރި އެވެ. ބިމަލް ރޯއީގެ "މަދޫމަތީ" ގެ ލަވައެއްގައި ވެސް ޑާންސް ޑައިރެކްޓަރު ބީ.ސޯހަންލާލްގެ އިރުޝާދުގެ ދަށުން ސަރޯޖް ނަށާފައި ވެއެވެ.\nފަހުން އޭނާ މަސައްކަތްކުރީ އެސިސްޓެންޓް ކޯރިއޮގްރާފަރެއްގެ ގޮތުގަ އެވެ. ކޯރިއޮގްރާފަރެއްގެ ގޮތުގައި އެންމެ ފުރަތަމަ އޭނާއަށް ފިލްމެއްގައި މަސައްކަތް ކުރަން ލިބުނީ 1974 ގައި ރިލީޒްކުރި "ގީތާ މޭރާ ނާމް" ގައެވެ. ނަމަވެސް ނެށުންތައް ފަރުމާ ކުރުމުގައި އޭނާގެ ހުރި ކުޅަދާނަކަން ފާހަގަ ކުރެވުނީ 1987 ގައި ރިލީޒްކުރި "މިސްޓަ އިންޑިއާ" ގައި ޝްރީދޭވީ ނަށާފައިވާ "ހަވާ ހަވާއީ" ގެ ނެށުމުގެ ފުރިހަމަ ކަމުންނެވެ.\nއޭގެ ފަހުން ޝްރީދޭވީގެ "ނާގީނާ" އާއި "ޗާންދުނީ" ގެ ލަވަތައް ވެސް ސަރޯޖް ވަނީ ކޯރިއޮގްރާފް ކޮށްދީފަ އެވެ.\nމޮޅު ނެށުންތެރިއެއްގެ ގޮތުގައި ބަތަލާ މާދުރީ ޑިކްޝިޓް އަށް ލިބިފައިވާ މަޝްހޫރު ކަމުގެ ފަހަތުގައި ވެސް ވަނީ ސަރޯޖް އެވެ. މާދުރީއަށް އެންމެ މޮޅު މަގްބޫލެއް ލިބުނު "ތޭޒާބް" ގެ "އޭކް ދޯ ތީން" ލަވަ އަކީ ވެސް ސަރޯޖް ކޮރިއޮގްރާފް ކޮށްފައިވާ ލަވަ އެކެވެ.\nއޭގެ ފަހުން މާދުރީ ނަށާފައިވާ މަޝްހޫރު ގިނަ ލަވަތަކެއް ސަރޯޖް ކޮރިއޮގްރާފް ކޮށްފައި ވެއެވެ. "ތާނޭދާރް"ގެ 'ތައްމާ ތައްމާ ލޯގޭ' އާއި "ސައިލާބް"ގެ "ހަމްކޯ އާޖް ކަލް ހޭ އިންތިޒާރު'، އަދި "ބޭޓާ"ގެ 'ދަކް ދަކް ކަރްނޭ ލަގާ" މިއީ މިހާތަނާ ޖެހެން ދެން ވެސް އެ ލަވަތަކުގެ ނެށުމުގެ މޮޅުކަމުން ގިނަ ބަޔަކު ފާހަގަ ކޮށްފައިވާ ލަވަ ތަކެކެވެ.\nމީގެ އިތުރަށް ވެސް "ޑަރް"، "ބާޒީގަރް"، "މޮހްރާ"، "ދިލްވާލޭ ދުލްހަނިޔާ ލޭ ޖާއޭނގޭ"، "ޕަރްދޭސް" ފަދަ މަޝްހޫރު ގިނަ ފިލްމުތަކެއްގެ ނެށުންތައް ކޯރިއޮގްރާފްކޮށްފައިވަނީ ސަރޯޖް އެވެ.\nސާޅީސް އަހަރުގެ ދިގު މުއްދަތަކަށް ދެމިގެން ގޮސްފައިވާ ސަރޯޖްގެ ފިލްމީ ކެރިއަރުގައި 2000 އަށް ވުރެ ގިނަ ލަވަ ކޯރިއޮގްރާފް ކޮށްފައި ވެއެވެ. އަދި ތިން ފަހަރަށް ނެޝަނަލް އެވޯޑު އޭނާއަށް ލިބިފައި ވެއެވެ. އެއީ "ދޭވްދާސް" އާއި "ޖަބް ވީ މެޓް" އަދި ތަމަޅަ ފިލްމު "ސްރިންގްރަމް"ގެ ލަވަތަކަށް އޭނާ ތައްޔާރު ކުރި ނެށުން ތަކަށެވެ. ފިލްމްފެއާ އެވޯޑު ވެސް ވަރަށް ގިނަ ފިލްމުތަކުން ސަރޯޖަށް ލިބިފައި ވެއެވެ. އޭގެ ތެރޭގައި "ހަމް ދިލް ދޭ ޗުކޭ ސަނަމް"، "ގުރޫ"، "ކަލްނައިކް" އަދި "ޗާލްބާޒް" ހިމެނެ އެވެ.\nއޭނާ އެންމެ ފަހުން ކޯރިއޮގްރާފްކޮށްދީފައިވަނީ 2019 ގައި ރިލީޒްކުރި "ކަލަންކް"ގައި މާދުރީ ނަށާފައިވާ 'ތަބާ ހޯ ގައޭ" ލަވަ އެވެ.\nލަވަތައް ފަރުމާކުރުމުގެ އިތުރުން ސްކްރީން ރައިޓަރެއްގެ ގޮތުގައި ވެސް ބައެއް ފިލްމުތަކުގައި އޭނާ މަސައްކަތް ކުރި އެވެ. އަދި ބައެއް ޑާންސް ރިއަލިޓީ ޝޯތަކުގެ ފަނޑިޔާރުކަން ވެސް ކޮށްފައި ވެއެވެ. އެގޮތުން "ބޫގީ ވޫގީ"، "އުސްތާޒޯންކާ އުސްތާޒު"، "ޖަލަކް ދިކްލާޖާ" އަދި "ނަޗް ބަލިޔޭ"ގެ ބައެއް ސީޒަންތަކުގައި ސަރޯޖް ފަނޑިޔާރުކަން ކޮށްދިނެވެ.\nޕްރިޔަންކާގެ ތައުރީފާއެކު ޕަރިނީތީ އުފަލުން


Ganaage Shikaara Akahvi Quaden Ah Libunu Faisaa In Disney Land Ah Dhaan Beynun Nuwi - Vaguthu\n2 އަހަރު ކުރިން ( ފެބުރުއަރީ 28, 2020 )\nސްކޫލް ތެރޭގައި ގަނާގެ ޝިކާރައަކަށްވި އުމުރުން ނުވަ އަހަރުގެ ކުއެޑެން ބޭލްސްގެ ވާހަކަމިހާރު ގިނަ ބަޔަކަށް އިނގޭނެއެވެ. ބައްޔެއްގެ ސަބަބުން އެހެން މީހުންނަށްވުރެ ކުޑަކޮށް، ހުރުމުން ސްކޫލް ތެރޭގައި ކުއެޑެންއަށް ގަނާ ކުރެއެވެ.\nއޭނާގެ ވާހަކަ މީސް މީޑިއާގައި ދައްކަން ފެށީ މަންމަ ބޭލްސްއެވެ. ގަނާ އާއި ހެދި ކުއެޑެން ބޭނުންވަނީ އަމިއްލައަށް މަރުވާށެވެ.\nއެއް ދުވަހެއްގައި ސްކޫލް ނިންމާފައި މަންމައާއެކު ކާރުގައި ކުއެޑެން ގެއަށް ދިޔައީ ރޮމުން ރޮމުންނެވެ. އޭނާގެ މަންމަ ފޭސްބުކްގައި އެ މަންޒަރު ލައިވް ކުރިއެވެ. ކުއެޑެން އަމިއްލައަށް މަރުވާން ބޭނުންވާ ވާހަަކަ އެ ވީޑިއޯގައި ބުނެއެވެ.\nއެ ވީޑިއޯ މީސް މީޑިއާގައި ދައުރުވާން ފެށުމާއެކު، ކުއެޑެންއަށް އެތައް ބައެއްގެ އެހީތެރިކަން ލިބިގެން ދިޔައެވެ. އަދި އޭނާއަށް އެތައް ބަޔަކު ދިޔައީ ހިތްވަރު ދެމުންނެވެ. މިގޮތަށް އޭނާއަށް އެހީތެރިކަން ދެމުން އަންނަ މީހުންގެ ތެރޭގައި މަޝްހޫރު ފަންނާނުންވެސް ހިމެނެއެވެ.\nއެގޮތުން އެމެރިކާގެ ކޮމޭޑިއަން ބްރެޑް ވިލިއަމްސް ވަނީ އޭނާއަށް އެހީތެރިވުމުގެ މަސައްކަތް ފަށާފައެވެ. ބްރެޑްއަކީވެސް އިސްކޮޅުން ކުރު ކުއެޑެން ކަހަލަ ބައްޔެއް ހުންނަ މީހެކެެވެ.\nއަދި ކުއެޑެން ޑިޒްނީ ލޭންޑަށް ފޮނުވުމަށް އެހީތެރިވުމަށް ފެށި ފަންޑްރައިޒިންގ ކެމްޕޭންވެސް ފެށީ އޭނާއެވެ. އެ ކެމްޕޭނަށް އެތައް ފައިސާއެއް ލިބުނު ފަހުން ކުއެޑެންގެ އާއިލާއިން ވަނީ އޭނާ ޑިޒްނީ ލޭންޑަށް ނުދާނެ ކަން ހާމަކޮށްފައެވެ.\nޑިޒްނީ ލޭންޑަށް ދިއުމަށް އެ ފައިސާތައް ހަރަދު ކުރުމުގެ ބަދަލުގައި އޭނާ އެ ފައިސާތައް ހަރަދު ކުރާނީ އެއަށްވުރެ މުހިންމު ކަންތައްތަކެއް ކުރުމަށެވެ.\nއެގޮތުން އެ ފަަންޑަށް ލިބުނު ފައިސާތަކުގެ ތެރެއިން 700،000 ޑޮލަރު ހަދިޔާ ކުރަން އެ މީހުން ބޭނުންވަނީ ޗެރިޓީތަކަަށެވެ. ހަ ޗެރިޓީއަކަށް އެ މީހުން އެ ފައިސާ ހަދިޔާ ކުރާނެއެވެ.\nއަދި ފަންޑުގައި ބާކީ ހުރި ފައިސާތަކަކީ ކުއެޑެންގެ ބޭނުންތަކަށް ބޭނުން ކުރާނެ ފައިސާއެވެ. އެ ފައިސާ ބޭނުން ކުރާނީ އޭނާގެ ބޭސްފަރުވާގެ ކަންތަކަަށާއި، ތައުލީމީ ބޭނުންތަަކަށާއި، ގޭގެ ކުލީގެ އިތުރުން، ކެއުމަށާއި، އާއިލާގެ ކެއުމުގެ ހަރަދުތަކަށެވެ. އަދި އޭގެން ފައިސާ އޭނާ ބޭނުންވާ ޗެރިޓީތަކަށްވެސް ހަދިޔާ ކުރާނ ކަމަށް އާއިލާއިން ބުނެފައި ވެއެވެ.\nއޮސްޓްރޭލިއާއަށް ނިސްބަތްވާ ކުއެޑެން އަކީ މިހާރު އެންމެންގެ ލޯބި ލިބިފައިވާ ކުއްޖެކެވެ.\nހަނގާކުރުމުން ދަރިފުޅު ރައްކާތެރި ކުރާނީ ކިހިނެއް؟


Male' Meehun Ah MDP In Goaccheh Nudheyne, Muizzu Ah Vote Dheyn Eba Visnan: Furahani Shuaib - Vaguthu\nމާލެ ރައްޔިތުންނަށް ގޯތި ނުދޭން ވެރިކަން ކުރާ އެމްޑީޕީން ނިންމާފައިވާ ކަމަށާއި މާލެ ރައްޔިތުންނަށް ގޯތި ކަށަވަރު ކޮށްދޭނަމަ އިދިކޮޅު ޕީޕީއެމްގެ ކެންޑިޑޭޓް ޑރ. މުހައްމަދު މުއިއްޒު ތައްޔާރަށް ހުންނެވި ނަމަ މުއިއްޒަށް ވޯޓު ދެއްވާނެ ކަމަށް އެމްޑީޕީގެ ފިޔަވަޅު އަޅާ ކޮމިޓީ އިން ދާދި ފަހުން އެއް ފަރާތް ކުރި ޝުއައިބް އަލީ (ފުރަހަނި ޝުއައިބް) ވިދާޅުވެއްޖެއެވެ.\nޑރ. މުއިއްޒު މިއަދު ކުރެއްވި ޓްވީޓްގައި ވިދާޅުވީ މާލެ މޭޔަރު ކަމަށް އިންތިހާބުވާ މީހާގެ އެންމެ ބޮޑު ޒިންމާއަކަށް ވާނީ މާލޭގެ ރައްޔިތުންނަށް ދާއިމީ ބޯހިޔާވަހިކަމެއް ހޯދައިދިނުން ކަމަށެވެ. ގުޅީފަޅާއި ފުށިދިއްގަރުފަޅަކީ މާލޭގެ ރައްޔިތުންނަށް ގޯތި އަދި ފްލެޓު ދޭން ހާއްސަ މަންޒިލަކަށް ހަދަން ޖެހޭ ކަމަށް އޭނާ ވިދާޅުވިއެވެ.\nމުއިއްޒުގެ އެ ޓްވީޓް ހިއްސާ ކުރައްވައި ޝުއައިބް ކުރެއްވި ޓްވީޓެއްގައި ވިދާޅުވީ އެމްޑީޕީއާއި ރައީސް އޮފީހުން ނިންމާފައިވަނީ މާލެ ރައްޔިތުންނަށް ގޯތި ނުދިނުމަށް ކަމަށެވެ. އެހެންވެ، ވަކި ޕާޓީއަކަށް ބެލުމެއް ނެތި މާލެ ރައްޔިތުންގެ ފަރުދީ ޒިންމާ އަދާ ކުރަން ޖެހޭ ވަގުތު ޖެހިފައިވާ ކަމަށް ޝުއައިބް ވިދާޅުވިއެވެ.\n"އަޅުގަނޑުގެ ވޯޓް މުއިއްޒަށް ދޭން ޖެހޭ ސަބަބު ތިޔަ ވިދާޅުވީ،" ޝުއައިބްގެ ޓްވީޓްގައި ލިޔުއްވާފައިވެއެވެ.\nއެމްޑީޕީ އުފެދުނީއްސުރެން އެ ޕާޓީގެ ހަރަކާތްތަކުގައި އެންމެ އިސްކޮށް އުޅުއްވަމުން ގެންދެވި ޝުއައިބް މި ސަރުކާރާ ދެމެދު ހިތްހަމަނުޖެހި ފާޑުކިޔަން ފެށީ ވެސް މާލެ ރައްޔިތުންނަށް ގޯތި ދިނުމަށް ވެފައިވާ ވައުދު ނުފުއްދި ލަސްވާތީއެވެ.\nއަދި ގުޅިފަޅުން ގޯތި ދޫކުރަން އެމްޑީޕީން ވައުދުވެ، އެ ފަޅު ހިއްކައިގެން ބޮޑު ބައެއްގައި ވިޔަފާރި ބަނދަރެއް ސަރުކާރުން އަޅަން ނިންމުމުން އެކަމާ ވެސް ހިތްހަމަނުޖެހި "ނޯ ގޯތި، ނޯ ވޯޓް" ގެ ނަމުގައި ކެމްޕޭން ހަރަކާތެއް ވެސް ކުރިއަށް ގެންދެއެވެ.\nދާދި ފަހުން މަޖިލީހުގެ ރައީސް މުހައްމަދު ނަޝީދަށް ބޮޑެތި ތުހުމަތުތައްކޮށް ޕާޓީން ވަކިކުރުމަށް ވެސް ޝުއައިބް އެ ޕާޓީގެ ސެކްރެޓޭރިއަޓްގައި އެދުނެވެ. އަދި ޗެއާޕާސަން، ހެންވޭރު ހުޅަނގު ދާއިރާގެ މެންބަރު ހަސަން ލަތީފް ޖަވާބު ދިން ގޮތާ މެދު ހިތްހަަމަނުޖެހި އޭނާއަށް ފިޔަވަޅު އަޅަން ރައީސް ސޯލިހަށް ވެސް ސިޓީ ފޮނުވިއެވެ.\nމި މައްސަލަ ކުރިއަށް ދަނިކޮށް، ޓްވީޓާގައި ރައީސް ސޯލިހްއާއި ރައީސް ނަޝީދުގެ ކާޓޫންތަކެއް ކުރެހި މައްސަލައިގައި އެމްޑީޕީގެ ފިޔަވަޅު އަޅާ ކޮމިޓީ އިން އޭނާ އެއް ފަރާތް ކުރުމަށް އެ ކޮމިޓީ އިން ނިންމިއެވެ.\nނޮވެމްބަރު 20, 2020 16:04\nފުށިދިއްގަރުފަޅާ ނުބެހޭތި އެއީ ގުޅީ ރައްޔިތުންގެ ތަނެއް. ކ. ގުޅިީ ކައުންސިލްގެ އިޙްތިޟާސް ހިނގާތަނެއް. މާލޭ މީހުން ސައިޒްނޯޅި ތިބޭ\nނޮވެމްބަރު 20, 2020 16:05\nއެމްޑީޕީގެ ވެރިކަމެއްގަ ގޯއްޗެއް ލިބެންޖެހޭ މީހަކައް އެއްވެސް ގޯއްޗެއް ފުލެޓެއް ނުލިބޭނެ.\nނޮވެމްބަރު 20, 2020 16:46\nޙޭބަލިވީ މުއިޒު މާލޭގެމީހުން ނައް މިނިސްޓަރުކަމުގަ ހުރިއިރު ނުކޮއްދިއްކަމެއް މޭޔަރުކަމު ނުވާނެ\nނޮވެމްބަރު 20, 2020 16:48\nނޮވެމްބަރު 20, 2020 16:52\nޔާމިނަށް ވެސް ވޯޓު ލިބުނު އެކަމަކު ނުހޮވޭ@\nނޮވެމްބަރު 20, 2020 16:58\n"ނޯ ގޯތި، ނޯ ވޯޓް" އޯކޭ އެޕަރޓްމަންޓެއް ވެސް، އެޕަރޓްމަންޓެއް.... މާލޭގެ ގެ ބަހާފަ ލިބެނީ ކައިވަތެއް، އެތާ ކިހިނެއް އުޅޭނީ\nނޮވެމްބަރު 20, 2020 17:00\nޝުޢައިބުގެ ވާހަކަ ފުޅު ރަނގަޅެވެ.\nނޮވެމްބަރު 20, 2020 19:15\nޝުއައިބައް ވިސްނުތީ ޝުކުރު ކުރަން\nނޮވެމްބަރު 20, 2020 19:27\nމަރުހަބާ ޝުއައިބު ވެރިކަމުގައި ޔާމިނު ހުންނެވިނަ ތިޔަ ވައުދު ފުދުނީސް...\nނޮވެމްބަރު 20, 2020 19:31\nޝުއައިބަކީ އެމްޑީޕީގައި ޖާނާ މާލުން ގުރުބާންވި ޕާޓީގެ ލޭ ހިނގާ ބޭފުޅެއް. އެހެނަސް ޕާޓީތެރެ ފަސާދަވީމާ ހިތާ ދެކޮޅަށް މިއަދު އެހުރީ. ޝުއައިބަށް ހެޔޮވިސްނުން ދެއްވި ކަމުގެ މައްޗަށް ﷲ އަށް ހަމްދުކުރަން. އެއްވެސް މީހަކަށް ދެރަގޮތެއް މެދުވެރި ނުކުރައްވާނެ.\nނޮވެމްބަރު 20, 2020 21:55\nމުއިއްޒު ގޯތި ދެންޏާ މަށަށް4ވަރަކަށް ގޯތި ނަގައިދީބަލަ ކަލޯ\nނޮވެމްބަރު 20, 2020 23:03\nމިނިސްޓަރ ކަމުގައި ހުރި އިރު ނުވި ކަމެއް ދެން ނުވާނެ! ނޯ ގޯތި ނޯ ވޯޓް.\nނޮވެމްބަރު 21, 2020 01:10\nސޯލިހު ހޯރަފުށީގަ ދެއްކި ވަހަކައިން ސާބިތުވެއްޖި މި ސަރުކާރަށް ފޮނިކަނޑާވަރު ހެދީދޮގު ދެކިބަލަ\nނޮވެމްބަރު 21, 2020 02:12\nސުހޭބު އެހެން އެބުނީ މާލޭރައްޔިތުން ގޯތި ހޯދަން މަސައްކައް ކުރާ ގުރޫޕުން ބައްދަލުވުމެއް ބޭއްވީމަ މިބުނަނީ މާލޭގެ ރައްޔިތުންނެއް ނޫޅޭނޭ މިގައުމުގައެއް މާލޭގައި މިތިބީ ބަބުރުންނާއި ރަސްމާދޫންނާއި މާރަންދޫ ތަކަންދޫ ހަތިފުށިން އައި އޮޑިވެރިން ތަކެއް މާލެ އައިސް ތަރައްގީ ކުރިތަނެކޭ ގައުމުވަނީ ދަރާވިކިފަޔޭ ބިންވިއްކައިގެންވެސް ވެލިވިއްކައިގެންވެސް ދަރަނި އަދާކުރަންޖެހޭނޭ ބުނާއިރު ޙުދު މިވާހަކަ ދެއްކިމީހާޔަކީ މިގައުމުގެ ރައްޔިތޔން ދާއޮހޮރުވާލައިގެން ހޯދާ ރުފިޔާކޮޅުން ޖީއެސްޓީ އޭކިޔައިގެން ނަގާ ޓެކުހުގެ ރުފިޔާއިން މުސާރަޔާ އިނާޔަތާ ބޭސްފަރުވާޔާ އަނބިދަރިންނައް ދަންދެން ރައްޔިތުންގެ ޓެކްސް ޕޭ ރުފިޔާއިން ފައިދާ ހޯދާމީހެއް ކަމެއް ހަދާނެއް ނުވި ވޯޓް ހޯދަން ކުރި އާދޭހެއް ހަދާނެއް ނުވި\nނޮވެމްބަރު 21, 2020 02:30\nއަހަންނަކީ އެމްޑީޕީ ސަޕޯޓަރެއް. ވޯޓު ދިނީ ވެސް އިބޫ އަށް. އަދި ކުރިއަށް އޮތް އިންތިޚާބުގައިވެސް ވޯޓު ދޭނީ އެމްޑީޕީ އަށް. އެކަމަކު ހަމަހޭގައި ހުރެގެން ބޮލުރޮދި ކެނޑިފައިހުރި އަނަސް އަބުދުއްސައްތާރަކަށް ވޯޓެއް ނުދޭނަން. އެއަށްވުރެ ކުޑަކުދިން ކުޅެން ގެންގުޅޭ ބުދަކަށް ވޯޓު ދިނަސް ރަނގަޅުވާނެ. މުއީޒު ވެސް ރަނގަޅެއްނޫން. އެކަމަކު ތި އަނަސް އަބުދުއްސައްތާރޭ ކިޔާ ބޮޑު ޅޮހަށް ވޯޓު ދިނުމަށްވުރެ މުއީޒަށް ވޯޓު ދިނުންވެސް ރަނގަޅު. ޢަހަރެން ގެ ވޯޓު މުއީޒަށް ދޭނީ. މިއީ ވަރަށް އުނދަގޫ ނިންމުމެއް. އެކަމަކު ޕާޓީ މީހާއޭ ކިޔާފަ ބޮޑު ކަނޑު ކޮހަކަށް ވޯޓު ނުދޭނަން .\nނޮވެމްބަރު 21, 2020 09:04


Kuh Kurumakee Viyafaari Eh, Viyafaareege Nazarakun Visneemaa Massala Hallu Kurane Goi Engeyne: Shameem - Vaguthu\nޕީޖީ ޝަމީމް ނޫސްވެރިންގެ ބައްދަލުވުމުގައި ވާހަކަދައްކަވަނީ: ފޮޓޯ / ވަގުތު އިމޭޖަސް\nކުށާ ގުޅޭ ކަންކަމުގައި ވިޔަފާރީގެ ނަޒަރަކުން ވިސްނީމަ، ކުށުގެ މައްސަލައަށް ހައްލު ގެންނާނެ ގޮތް ފެންނާނެ ކަމަށް ޕްރޮސެކިއުޓަ ޖެނެރަލް ހުސެއިން ޝަމީމް ވިދާޅުވެއްޖެއެެެވެ.\nޝަމީމް އޭނާގެ ބްލޮގްގައި މި ހަފްތާގައި ލިޔުއްވި ލިޔުއްވުމެއްގައި ވިދާޅުވެފައިވަނީ ކުށްކުރުމަކީ ޚަރަދު ބޮޑު ކަމެއް ކަމަށެވެެ. އަދި މޫނަކަށް ކަނދުރާއަކަށް ބެލުމެއް ނެތި ގާނޫނު ތަންފީޒު ކުރަން ޖެހޭ ކަމަށް ވެސް އޭނާ ވިދާޅުވިއެެވެ.\nޝަމީމް ވިދާޅުވާ ގޮތުން ނަމަ ކުށްކުރާ މީހުން ޖަހަނީ ހިސާބެކެވެ. އެ ހިސާބަކީ ކުށް ކުރުމުގެ އަގަކީ ކޮބައިތޯ ބެލުމެވެ. ޝަމީމް ވިދާޅުވީ ކުށް ކުރާ މީހުން އެކަން ކުރަނީ، ކުށް ކޮށްގެން (ޙަރާމް ގޮތުގައި ވިޔަސް) ލިބެން އޮތް މަންފާއާއި، ކުށް ނުކޮށް އުޅުމުން "ގެއްލިގެންދާ" މަންފާއާ އަޅާ ކިޔުމަށް ފަހުގައި ކަމަށެވެ.\nޝަމީމްގެ އެ ލިޔުއްވުމުގައި ކުށް ނުކުރުން ކުށް ކުރުމަށް ވުރެ އަގު ހެޔޮވާ ފަހަރުތަކުގެ މިސާލުތައް ދެއްވާފައިވެއެވެ. އެގޮތުން އިނގިރޭސި ވިލާތުގައި ރޭލުގެ ޓިކެޓުގެ އަގު ބޮޑު އިރު ބައެއް ރޭލު ސްޓޭޝަނަކު ސަރުދާރެއް ނުހުންނަ ކަމަށް އޭނާ ވިދާޅުވެއެވެ. އެތަންތަނުގައި ހުންނަނީ އަމިއްލައަށް ޓިކެޓު ގަންނަ މެޝިނަކަށް ވުމުން ޓިކެޓާ ނުލައިވެސް ރޭލަށް އެރޭކަން އޭނާ ފާހަގަކުރެއެވެ.\nނަމަވެސް، ޞައްޙަ ޓިކެޓެއް ނެތި، ރޭލުގައި ހުއްޓާ ޓިކެޓު ބަލާ މީހާގެ އަތްދަށު ވެއްޖެނަމަ، ވަގުތުން ވަގުތަށް، 200 ޕައުންޑުން ޖޫރިމަނާ ކުރާ ކަމަށް ޝަމީމް ވިދާޅުވެެއެވެ. އެހެންކަމުން ފަސް ޕައުންޑަށް ލިބޭ ޓިކެޓެއް ނުގަނެ، 200 ޕައުންޑުން ޖޫރިމަނާ ކުރުމުގެ ފުރުޞަތު އޮންނަ ކަމެއް ކުރުމަކީ ޚަރަދުގެ ގޮތުން ބަލާއިރު ކުށް ކުރުން އަގުބޮޑުވާ ސަބަބެއް ކަމަށް ޝަމީމް ވިދާޅުވިއެވެ.\nހަމައެގޮތަށް ސިންގަޕޫރުގައި މަގުމައްޗަށް ކުނި އަޅާ މީހުންނާއި، މަނާ ސަރަޙައްދުގައި ސިނގިރޭޓު ބޯ މީހުން ވެސް ބޮޑު ޖޫރިމަނާ އެއް ކުރާކަން އޭނާ ވަނީ ފާހަގަކުރައްވާފައެެވެ.\nޝަމީމްގެ މި ލިޔުއްވުމުގެ އަސްލު ބިނާވީ މޫދަށް ކުނިއެޅުން ހުއްޓުވިދާނެ ކަމަށާއި އެކަމަށް ބޭނުންވަނީ ހިތްވަރެއް ކަން ހާމަކޮށްދެއްވުމަށެވެ. ލިޔުންތަކަށް ބަލާއިރު މޫދަށް ކުނިއަޅަނީ، ރިސޯޓުން ކުނި ނަގައިގެން ކުނި ނައްތާލާ މަރުކަޒަށް ގެންދިއުމާ ދެމެދު ހިނގާ ވަގުތު ކަން އެނގޭ ކަމަށް އެ ލިޔުމުގައިވެއެވެ.\n" ވިޔަފާރީގެ ނަޒަރުން ބެލުމުން، އެކަން މަނާކުރަން ކުރަންވީ ކަންކަން އެނގެއެވެ. އެކަން ކުރަނިކޮށް އަތުލައިގަނެވޭ ހަމަ ކޮންމެ ދޯންޏެއް، އެކަން ކުރުމަކީ ޚަރަދު ބޮޑު ކަމަކަށް ވާވަރަށް ޖޫރިމަނާ ކުރަންވީއެވެ. ބްލެކްލިސްޓު ކުރަންވީއެވެ. ވަކި މުއްދަތަކަށް އެދޯނި ސަސްޕެންޑުވެސް ކުރަންވީއެވެ. އެމުއްދަތުގައި ސަރުކާރުގެ އެއްވެސް މަސައްކަތެއް އެދޯންޏަށް ނުދޭންވީއެވެ. އެދޯންޏަށް ވިޔަފާރި ދޭ ރިސޯޓުތައްވެސް ޖޫރިމަނާ ކުރަންވީއެވެ. އޭރުން، މޫދަށް ކުނިއެޅުން ވާނީ ޚަރަދު ބޮޑު ކަމަކަށެވެ. އެކަން، ހަމަ ވަގުތުންވެސް ހުއްޓޭނެއެވެ." ޝަމީމް ލިޔުއްވާފައިވެއެވެ.\nޝަމީމް ވަނީ ތަންފީޒުކުރުމުގެ އިރާދައެއް ހުރީވިއްޔާ ގާނޫނަކަށްވެސް ބަދަލެއް ނުގެނެސް އިދާރީ ގޮތުން ކުނި އެޅުމުގެ މައްސަލަ އަށް ހައްލު ލިބިދާނެ ކަމަށް ފާހަގަކުރައްވާފައެވެ.\nޖިނާއީ އަދުލުގެ ނިޒާމަށް ހޭލުންތެރި ކުރަން ޕީޖީ ޝަމީމްގެ އޯޑިއޯ ޕްރޮގްރާމްތަކެއް\nޖެނުއަރީ 21, 2021 10:42\nމަދަރިޔާ! މީނަ މީ ޕީޖީއެއްތަ؟ ނޫނީ މާފިޔާ ލީޑަރެއްތަ؟ އޭތް ޕިޖާމާ ބެއްޔާ! ވިޔަފާރީ އުސޫލުން މީހުން ވަގަށްނަގާނެ މީހުންކޮޅެއް ހޯދާދީބަލަ! ކަލެޔަށްވިއްޔާ މިކަން އެންމެ ރަގަޅަށް އެ އެނގެނީ!\nޖެނުއަރީ 21, 2021 10:49\nކަލޭ ތިދައްކާވާހަކައަކީ ކްރިމިނޮލޮޖީގެ އެއްވެސް ހިސާބެއްގައެ ހުރި ވާހަކައެއްނޫން\nޖެނުއަރީ 21, 2021 10:56\nވިޔަފާރިއެއްކަން އެނގޭ ކަލޭ ޖިނާއީ މައްސަލަތަކުން އާމްދަނީ ނަގަމުންދާއިރު\nއެންމެ ބޮޑު ޑްރަގު މައްސަލަ ވިޔަފާރިބއުސޫލުން ކޯޓުން ބޭރުން ނިންމިކަން\nކަލޭތީ އިސްލާމް ދީނުގެ އަދުއްވު އަންނި ހަދައިގެން އުޅެ އެމްޑީއެންގެ ރައީސްކަން\nޖެނުއަރީ 21, 2021 11:44\nއެއީ ކިހިނެއް؟ ހެޔޮނިޔަތުގާ ކުށްކުރީމާތާ ދޯ؟ ކޮބާ ލަދު؟


އެމްސްޓަޑާމް ގައި ކުނި މެނޭޖުކުރުން ޑިޖިޓަލް ކުރަނީ - Tech News Maldives\nއެމްސްޓަޑާމް ގައި ކުނި މެނޭޖުކުރުން ޑިޖިޓަލް ކުރަނީ\nމުހައްމަދު ރައްޔާން • 09 އޭޕްރީލު 2021\nއެމްސްޓަޑާމް ގެ މަގުތަށް ސާފުތާހިރުކޮށް ބަލަހައްޓައި ކުނިމަދުކުރުމުގެ ގޮތުން އެސިޓީ ގެ އެންމެ ތޮށްޖެހިފައިވާ ސަރަހައްދުތަކުގައި ކުނި ނަގާ ލޮރީގެ ބަދަލުގައި ކަރަންޓް ބޯޓު ބޭނުންކުރުމުގެ ޓެސްޓް ޕްރޮގްރާމެއް ފަށައިފިއެވެ. އެ ސިޓީގެ ދެ ސަރަހައްދެއްގައި6މަސްދުވަސް ވަންދެން މި ޓެސްޓް ޕްރޮގްރާމް ކުރިއަށް ގެންދެވޭނެއެވެ.\nމި ސަރަހައްދުތަކުގައި ދިރިއުޅޭ މީހުން ކުރިއެކޭ އެއްގޮތަށް ކުނި ބޭރަށް ނެރުމުން އެ ސިޓީގެ މުނިސިޕަލް ފެން ކުންފުނިން ހިންގާ ބޯޓު ތަކަކަށް މިކުނި ނެގޭނެއެވެ. އަދި އެޔަށް ފަހު މި ބޯޓުތަށް މެދުވެރިކޮށް ކުނި ޕްރޮސެސްކުރާ ޕްލާންޓްތަކަށް ގެންދެވޭނެއެވެ.\nމީގެ އިތުރުން އެމްސްޓަޑާމް ގެ ކުނި މެނޭޖްކުރުމުގެ ނިޒާމަކީވެސް ޑިޖިޓަލް ނިޒާމެއްކަން ފާހަގަކޮށްލެވެއެވެ. އެގޮތުން ބައެއް މަގުތަކުގައި ބިމުގެ އަޑީގައި ބަހައްޓާފައި ހުންނަ ކޮންޓެއިނަރުތަކަށް ކުނިއެޅޭ ގޮތަށް ފަރުމާކުރެވިފައިވާ ޑަސްބިން ބެހެއްޓިފައިވެއެވެ. އެގޮތުން މި ޑަސްބިންތަށް ފުރުމުން އެކަން އެނގުމަށްޓަކައި އޮޓޯ މެސެޖްތަކެއް ފޮނުވައެވެ.\nއެމްސްޓަޑާމްގެ ސިޓީ ކައުންސިލް އިން ހާމަކޮށްފައިވާ ގޮތުގައި6މަސްދުވަހުގެ މި ޕްރޮގްރާމަށްފަހު އެ ސިޓީގައި ދިރިއުޅޭ މީހުން މި ޕްރޮގްރާމާއި މެދު ދެކޭގޮތް ބެލޭނެއެވެ. މީގެ އިތުރުން އެ ކައުންސިލް އިން ހާމަކޮށްފައިވާ ގޮތުގައި އިލެކްޓްރޯނިކް ކާގޯ ބައިކް މެދުވެރިކޮށް އެސިޓީގެ ބައެއް ހިސާބުތަކުން ކުނިނެގުމުގެ މަސައްކަތް ކުރުމަށް އެކަންސިލުން ވަނީ ނިންމާފައިއެވެ.


EXCLUSIVE: Rabarey maraalun: E gathuluge sirru varah fungai?!\nރަބަރޭގެ މަރު: އެގަތުލުގެ ސިއްރު ވަރަށް ފުނުގައި؟\nފޮޓޯގެ އެންމެ ކަނާތް ފަރާތުން ފުސްކޮށްފައި އެވަނީ ވިޔަފާރިވެރިޔާ ކަމަށް ބުނާ މީހާ ދެން ޕްރަސާދު، ވާފަރާތުގައި ބިލާލް\nސްރީ ލަންކާގައި އަނިޔާވެރި ގޮތަކަށް މަރާލާފައި އޮއްވާ ފެނުުނު ހުސެން ރަޒީން (ރަބަރޭ) ގެ ހަށިގަނޑު ޒަހަމްތަކަކާއެކު ފެނުނީ މި މަހުގެ ފަސް ވަނަ ދުވަހުގެ ހެނދުނު ޓަމްބޯ ވިލާ ބްރިޖް ކައިރިން ހަނޑޫ ދަނޑަކަށް ބޯކޮޅު ވަތަށް އެއްލާލާފައި އޮއްވަ އެވެ. އޭނާގެ ކަރުގައި ބޮޑެތި ޒަހަމްތަކެއް ހުއްޓެވެ. ކައިރީގައި ތަޅުދަނޑިފައްޗެއް އޮތެވެ. އޭނާގެ ބައެއް ތަކެތި އަދި ހަމަލަ ދިން މީހުންގެ ބައެއް ތަކެތި އުކާލާފައ ހުރީ ކޯރެއް ކަހަލަ ދެމޭ ފެންގަނޑެއްގެ ތެރެއަށެވެ.\nއެއްފަޅި ލަންކާއަށް ނިސްބަތްވާ ރަބަރޭގެ ހަށިގަނޑު ފެނި، އެއީ ކާކުކަން އައިޑެންޓިފައި ކުރެވުމާއެކު ސްރީލަންކާގެ ފުހުން މައްސަލައިގެ ތަހުގީގު ފަށާއި ވީޑިއޯ ފުޓޭޖެއްގެ އެހީގައި ފުރަތަމަ ސަސްޕެކްޓް ހޯދި އެވެ.\nތުހުމަތު ކުރި މީހަކީ ލަންކާއަށް ވެސް ނިސްބަތްވާ މާލޭ، ހ. ފީރޯޒްހިޔާ ބިލާލް މުހައްމަދު އަހުމަދެވެ. އޭނާ ހޯދަން ފުލުހުން މަސައްކަތް ކުރަމުން ދިޔަ ވަގުތު އޭނާ ވަނީ މި ގަތުލުގެ ސިއްރު ދެނެހުރި އަދި ބިލާލް ކައިވެނި ކުރަން ރެޑީވެފައިވާ ކަމަށް ބުނާ އަންހެނަކާ ފޯނުން ވާހަކަ ދައްކާފަ އެވެ. ތިރީގައި މިވަނީ ބިލާލް އާއި ދިވެހި އަންހެންކުއްޖާ ދައްފައިވާ ވާހަކަތަކުގެ ޗެޓްލޮގެއް ކަމަށް ބުނާ ލޮގެއްގެ ދިވެހި ތަރުޖަމާއާއި އޭގެ ފޮޓޯ އެވެ.\nޗެޓް ލޮގުގެ ދިވެހި ތަރުޖަމާ\nއަންހެން މީހާ: "ކީއްކުރަން؟"\nބިލާލް: "މީހަކު މަރާލުމުގެ މައްސަލައަކަށް!"\nއަންހެން މީހާ: "އެކަމަކު އެއީ ކީއްވެ؟ އެމީހުންނަށް ކިހިނެތް އެނގެނީ އެކަން ކުރީ ކަލޭކަމެއް؟"\nބިލާލް: "އެތަނުގައި އަހަރެންގެ ވޭނުގެ ޓައިރުގެ ކުރެހުން އެޅިފައި އެބަހުއްޓޭ. އަދި [ރަޒީން] ގެ ފޯނުން އެންމެ ފަހަށް ގުޅާފައި ވަނީ ވެސް އަހަރެންގެ ފޯނަށް."\n"ރަނގަޅަށް ވެސް ބޮނޑިބޮވިފަ މި އޮތީ"\nއަންހެން މީހާ: "އެކަމަކު އެ ނުވެދާނެ ދޯ ހަމައެކަނި ކަލޭގެ ވޭނުގެ ފުރޮޅުގެ ނިޝާންތަކަކަށް. އެކަމަކު އެންމެ ފަހު [ކޯލުގެ މައްސަލަ ނެގިދާނެ]. އެހެންވިޔަސް އެމީހުންނަކަށް ތިހެން ކަލޭ ހައްޔަރެއް ނުކުރެވޭނެ ދޯ؟"\nއަންހެން މީހާ: އަހަންނަކަށް ނޭނގޭ މިހާރު ތިވާގޮތެއް ބިލާލް. ކަލެއަށް އެނގޭ ދޯ [ފުލުހުން ރަޒީން] ގެ ފޯނު ކޯލުތައް ޗެކްކުރާނެކަން ވެސް.\nބިލާލް: "އެމީހުންގެ އަތުގައި އެބަހުއްޓޭ ރަނގަޅު ހެކި."\nއަންހެން މީހާ: "ކޮންކަމެއްގެ ރަނގަޅު ހެއްކެއް؟"\nބިލާލް: "ހުރިހާ ކަމެއްގެ ވެސް"\nމި ޗެޓް ލޮގުގައި ބައިވެރިވާ ޒުވާން އަންހެން މީހާއަކީ ވެސް ދިވެއްސެކެވެ. އޭނާ ހުރީ ސްރީލަންކާއިން ހައްޔަރުކޮށްފަ އެވެ. އަދި އޭނާއަށް އެނގިހުރި ކަންކަމުގެ ބަޔާނެއް ވެސް ވަނީ ދީފަ އެވެ. މިޗެޓް ލޮގު ނަގާފައި ވަނީ އިންވެސްޓިގޭޝަންގެ ތެރެއިން އެ އަންހެން ކުއްޖާގެ ފޯނުން ލަންކާގެ ފުލުހެކެވެ.\nމި މައްސަލާގައި ބިލާލް ވެސް ވަނީ ލަންކާ ފުލުހުންނަށް އިއުތިރާފު ބަޔާނެއްދީފަ އެވެ. އަދި އެމީހުން އެ ހަމަލާއަށް ތައްޔާރުވި ގޮތާއި ބޭނުންކުރި އާލާތާއި ހުރިހާ ކަމެއްގެ ތަފުސީލް ވެސް ވަނީ ދީފައެވެ. ރަބަރޭ އެންމެ ފަހުން ގުޅާފައިވަނީ ބިލާލަށްކަން ކަށަވަރުކޮށްފައި ވަނީ އެއްލާފައި އޮތް ރަބަރޭގެ އެޕަލް ވޮޗް ބޭނުން ކޮށްގެން ފޮރެންސިކުން އެއްކުރި މައުލޫމާތުންނެވެ.\nބިލާލް އާއި އޭނާގެ ލޯބިވެރިޔާގެ ޗެޓް ލޮގް\nޕްރަޝާދު ވިކްރަމަ ސިންހާ\nދެން މި މައްސަލައިގައި ހައްޔަރުކޮށްފައިވާ މީހަކީ ޕްރަޝާދު ވިކްރަމަ ސިންހާ އެވެ. އެއީ ބިލާލްގެ ވޭން ޑްރައިވަރެވެ. ހުދު ކުލައިގެ ވޭނުގެ ތެރޭގައި ރަބަރޭ ގަޔަށް އޭނާގެ ރަހުމަތްތެރި ބިލާލް ވަޅި ހަރަމުން ދިޔައިރު ރަބަރޭގައިގައި ހިފަހައްޓައި އެހީތެރިވެދިން މީހާ އެވެ.\nރަބަޜޭ މަރާލުމުގެ މި ޕްލޭން އެންމެ ފަހު މަރުހަލާއާ ހަމައަށްދާން މަސައްކަތް ކޮށް ހުރިހާ ރޭވުމެއް ރާވަމުން އަންނަތާ ހަތަރު މަސްވެޖެ އެވެ. ޖާނުން ވަރުގަދަ ޕްރަޝާދު ވިކްރަމަ ސިންހާ ވަނީ މިކަމުގައި ފުރަތަމަ ދުވަހުން ފެށިގެން ވެސް ބޮޑު ރޯލެއް ކުޅެފަ އެވެ.\nވިޔަފާރިވެރިޔާ އަކީ ކާކު؟\nވިޔަފާރިޔާ ކަމަށް ބުނާ މީހާ\nމި ހަމަލަ ދިން އިރު ރަބަރޭ މަރާލުމުގައި ފައިސާ ހަރަދު ކުރި ކަމަށް ބުނާ "ވިޔަފާރިވެރިޔާ" ހުރީ މާލޭގަ އެވެ. ވަރަށް ގިނަ މައުލޫމާތުތަކަށް ބުރަވެގެން ބަލާއިރު އޭނާ މިހާރު ހުރީ ދިވެހި ފުލުހުން ހައްޔަރުކޮށްފަ އެވެ. އަދި ކްރިމިނަލް ކޯޓުން 15 ދުވަހުގެ މުއްދަތު ވެސް ވަނީ ޖަހައިދީފައެވެ. ކަށަވަރެއް ނޫނެވެ.\nނަމަވެސް މާލެއިން މީހަކު ހައްޔަރު ކުރި ކަަމަކަށް ފުލުހުން އަދި ކަށަވަރު ނުކޮށްދިނުމުން، އެއީ ކޮން ނަމެއް ކިޔާ ކާކުކަން މި ރިޕޯޓްގައި ސިއްރު ކުރީ އެވެ. އަދި އޭނާގެ ފޮޓޯ ވެސް އެވަނީ ފުސްކޮށްލާފަ އެވެ.\nރަޒީން މަރާލަން އޭނާ 140 މިލިއަން ރުޕީސް (ގާތްގަނޑަކަށް 15 މިލިއަން ރުފިޔާ) ހުށަހެޅި އިރު ރަބަރޭ މަރާލާފައި ފޯނަށް ފޮޓޯއެއް ފޮނުވައި ދިނުމުން ފުރަތަމަ ޖަމާކޮށްދީފައި ވަނީ 500،000 ރުފިޔާ އެވެ.\nއަވަސް އިން ބެލި ބެލުމުން މި މީހާއަކީ ވިޔަފާރިވެރިއެއްގެ ގޮތުން ދިވެހިން ލިސްޓްކޮށް އުޅޭ ދަރަޖައިގެ "ބޮޑު" މީހެއް ނޫނެވެ. އެހެން ނަމަވެސް އޭނާއާ ގުޅޭ އެންހެން ލިންކްތަކެއް ހުރި ކަމަށް ފާހަގަ ވެއެވެ. އެހެން ކަމުން މި މަރާއި ގުޅޭ، އަދި މީގެ ތެރެއިން ކުރިލައިގެން އަންނަ އެހެން ވަރަށް ގިނަ ކަންކަން އަދި ފެންމަތިވެގެން އަތުވެދާނެ ކަމަށް ފާހަގަ ކުރެވުނު ލިންކް ތަކުންނާއި ބިލާލް އާއި އަންހެން ކުއްޖާއާ ދެމެދު ފޯނުން ދެކެވިފައި ހުރި ވާހަކަތަކުގެ އެހެން ބައެއް ޗެޓް ލޮގްތަކުން ދޭހަވެ އެވެ.\nއުތުރުގައި ކުރިން މީހުން އުޅުނު ސުނާމީއަށްފަހު މިހާރު ފަޅަށް އޮތް ރަށަކަށް ނިސްބަތްވާ މި މީހާ އަކީ "ހަގީގީ ބޮޑު ވިޔަފާރިއެއް" ނޫނެވެ. ނަމަވެސް އޭނާގެ ބޭބެއަކު ކުރިން "މަރާލާފައިވާ" ކަމުގެ މައުލޫމާތެއް އުޅެ އެވެ. އެކަމަކު އެއީ ކޮން ކަހަލަ މަރެއް، ކޮން ދުވަސްވަރެއްގައި މަރުވެފައިވާ މީހެއްކަމެއް ނުހޯދުނެވެ.\nލަންކާ ފުލުހުން ބުނާ ގޮތުން ރަބަރޭގެ މަރަކީ މި "ދިވެހި ވިޔަފާރިވެރިޔާ" ގެ އާއިލާގެ މީހެއްގެ މަރުގެ ބަދަލު ހިފުމެކެވެ. އެހެން ނަމަވެސް މިމަރާ މަސްހުނިވެގެން އަންނަ އެހެން ކަންކަން ހުރި ކަން ގާތްގަނޑަކަށް ކަށަވަރުވެ އެވެ.\nދެ ގައުމަށް ނިސްބަތްވިޔަސް ޑުއެލް ޕާސްޕޯޓެއް ނުގެންގުޅޭ ބިލާލަށް ފައިސާ ދީގެން "ކޮންޓެރްކްޓް މާޑާ" އަކަށް ދިޔަ "ވިޔަފާރިވެރިޔާ" އެންމެ ފުރަތަމަ އުޅުނީ އަމިއްލަ އަށް އެކަން ކުރާށެވެ. މިދިއަ ހަތަރު މަސް ދުވަހުގެ ތެރޭގައި އޭނާ އެ ކަމަށް ރެޑީވެ ލަންކާ އަށް ދިޔަ ކަމަށް ވެސް ބުނެ ވެއެވެ. އެހެން ކަމުން މި ގަތުލުގެ ގާތިލު ފާޅުވިޔަސް ގަތުލުގެ ސިއްރުތައް އަދި ވަނީ ވަރަށް ފުނުގަ އެވެ.\nހުސައިން ރަޒީން ރަަބަރޭ -- ފޮޓޯ: ހަވީރު\nޑިސެމްބަރު 2007 ގައި މާލޭގައި ހިންގި މާރާމާރީއެއްގައި ހ. ކުބްރާ އަލީ އިޝާރު (ޗޯޓޭ) މަރާލި ކަމުގެ ތުހުމަތުގައި އޭރު ރަޒީން ހައްޔަރުކުރި އެވެ. އެ މައްސަލާގައި ރަޒީންގެ މައްޗަށް ދައުވާކުރަން އޭރުގެ އެޓާނީ ޖެނެރަލްގެ އޮފީހަށް ފޮނުވިޔަސް އެ އޮފީހުން ނިންމީ ރަޒީނާ ދެކޮޅަށް ހެކި ނެތުމުން ދައުވާ ނުކުރުމަށެވެ.


މިއަހަރުގެ ފުރަތަމަ ކުއާޓަރގައި "މަސްވެރިންގެ އެޕް" ބޭނުންކުރަން ފަށަނީ މިއަހަރުގެ ފުރަތަމަ ކުއާޓަރގައި "މަސްވެރިންގެ އެޕް" ބޭނުންކުރަން ފަށަނީ\nމިއަހަރުގެ ފުރަތަމަ ކުއާޓަރގައި "މަސްވެރިންގެ އެޕް" ބޭނުންކުރަން ފަށަނީ\nމިއަހަރުގެ ފުރަތަމަ ކުއާޓަރުގެތެރޭގައި މިފްކޯގެ "މަސްވެރިންގެ އެޕް" ބޭނުންކުރަން ފެށުމަށް ތައްޔާރުވަމުންދާކަމަށް މިފްކޯގެ ސީއީއޯ އިސްމާޢީލް ފައުޒީ ވިދާޅުވެއްޖެއެވެ.\nމިފްކޯއިން ދަނީ އެކުންފުނިން ދޭ ޚިދުމަތްތަކުގެ ފެންވަރު ރަނގަޅު ކުރުމަށް ގިނަ މަސައްކަތްތަކެއް ކުރަމުންނެވެ.\nޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ވާހަކަދައްކަވަމުން މިފްކޯގެ ސީއީއޯ އިސްމާއިލް ފައުޒީ ވިދާޅުވީ އެކުންފުނިން ތައާރަފްކުރާ "މަސްވެރިންގެ އެޕް" މެދުވެރިކޮށް މަސްވެރިންނަށް ދޭ ޚިދުމަތްތައް ފޯރުކޮށްދެވިގެންދާނެ ކަމަށެވެ. މިދިޔަ މަސްވެރިންގެ ދުވަހު ބޭއްވި ޙަރަކާތްތަކުގެތެރޭގައި މިފްކޯއިންވަނީ މި ސޮފްޓުވެއަރ ދައްކާލާފައެވެ.\n"މަސްވެރިންނަށް ދެވޭ ޚިދުމަތްތައް، މަސް ކިރުމާއި، ތެޔޮ ދިނުމާއި، އަދި މަސްވެރިންނަށްދޭ އެހެނިހެން ޚިދުމަތްތައް އެއް ވިއުގައަކުން ހުރިހާ ސެންޓަރުތަކެއް ގުޅާލެވޭނެ." އިސްމާޢީލް ވިދާޅުވިއެވެ.\nމި އެޕްލިކޭޝަނާއެކު މިފްކޯއިން މަސްވެރިނަށް ދޭންޖެހޭ ފައިސާއާއި މަސްވެރިން މިފްކޯއިން ހޯދާ ޚިދުމަތްތަކަށް ދައްކަންޖެހޭ ފައިސާ އޮންލައިންކޮށް ދެއްކޭނެ އިންތިޒާމް ހަމަޖެހިދާނެއެވެ.\nމިހާރުވެސް މިފްކޯއިންދަނީ އެކުންފުންޏަށް ކިރާ މަހުގެ ފައިސާ އޮންލައިންކޮށް މަސްވެރިންނަށް ޖަމާކޮށްދެމުންނެވެ. އަދި މިއީ މަސްވެރިންނަށްވެސް އަދި މިފްކޯއަށްވެސް އޭގައި ފަސޭހަތަކެއް ހުރި ކަމެއްކަން އިސްމާޢީލް ފާހަގަކުރެއެވެ.\n"ވީކެއްގެ ލާރި ކޮންމެ ސަންޑޭއެއްގައި މަސްވެރިންނަށް ޖަމާކޮށްދެން. އުންމީދަކީ އެޕްލިކޭޝަން ތަޢާރަފްވެގެން ދިޔުމުން މަސްވެރިންނަށް ދެވޭ ފައިސާއާއި ތަފްސީލްތައް މަސްވެރިންނަށް ފެންނަގޮތަށް ގާތުން ޚިދުމަތް ދިނުން. މިއަހަރަކީ ތަފާތުކޮށް މަސްވެރިންނަށް ޚިދުމަތްދެވޭނެ އަހަރެއް." އިސްމާޢީލް ވިދާޅުވިއެވެ.\nއިސްމާޢީލް ވިދާޅުވީ އެކުންފުނީގެ ސެންޓަރުތަކުން މަސްވެރިންނަށް ދޭ ޚިދުމަތްތަކުގެ ފެންވަރު ރަނގަޅުކުރުމަށް ގިނަ މަސައްކަތްތަކެއް ކުރަމުންދާ ކަމަަށެވެ. އަދި މިއަހަރުގެތެރޭ މިކަމާގުޅޭ ގިނަ މަސައްކަތްތަކެއް ކުރާނެކަން އިސްމާޢީލް ފާހަގަކުރެއްވިއެވެ.


އަމާންކަން ލިބިފައިވާ ރަށާއި ޤަދީމީ ގެފުޅު2– DhiSalafiyyah\nއަމާންކަން ލިބިފައިވާ ރަށާއި ޤަދީމީ ގެފުޅު 2\n04/09/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް މުޙައްމަދު މަޢޫން ޝަރީފް\nމާތް ﷲ ވަނީ މައްކާއަކީ އަމާންކަން ލިބިގެންވާ ރަށުގެ ގޮތުގައި ސިފަކޮށްފައެވެ.\nސޫރަތުއް ތީން ފުރަތަމަ ތިން އާޔަތުގައި މާތް ﷲ ވަހީ ކުރައްވައިފައިވެއެވެ.\n”ވައްތީންޏާއި ޒައިތޫނި ގަންދެއްވަމެވެ. އަދި ތޫރުސީނާ ގަންދެއްވަމެވެ. އަދި އަމާންކަން ލިބިގެންވާ މިރަށް ގަންދެއްވަމެވެ.”\nއަދިވެސް ﷲ ތަޢާލާ ވަހީކުރައްވައިފައިވެއެވެ.\n”ހަމަކަށަވަރުން އަމާންކަންލިބިގެންވާ ހަރަމެއްކަމުގައި ތިމަންރަސްކަލާނގެ ލެއްވިކަން ނޭނގެނީހެއެޔެވެ؟ އެއީ އެއުރެން ވަށައިގެން އެކަކު އަނެކަކު މަރައި އަޅުވެތިކޮށް އުޅުނުތަނެވެ. (މިކަން މިހެން އޮތުމާއެކުވެސް) އެއުރެން ބާތިލަށް އީމާންވެ ﷲ ގެ ނިޢުމަތަށް ކާފިރުވަނި ހެއްޔެވެ؟” އަލް ޢަންކަބޫތު 67\n”އަމާންކަން ލިބިގެންވާ ހަރަމެއްކަމުގައި ތިމަން ރަސްކަލާނގެ އެއުރެންނަށްޓަކައި ނުލައްވަންހެއްޔެވެ؟ އެތަނަށް ތިމަންރަސްކަލާނގެ ހަޟްރަތުން ލިބެނިވި ރިޒުޤެއް ގޮތުގައި ހުރިހާ ބާވަތެއްގެ މޭވާ ގެނެވެއެވެ. އެހެނެއްކަމަކު އެއުރެންކުރެ ގިނަ މީހުން އެކަމެއް ނުދަނެތެވެ.”އަލްޤަޞަސް57\n”އިބްރާހިމްގެފާނު ވިދާޅުވިހިނދު ހަނދުމަކުރާށެވެ! އަޅުގެ ވެރި ރަސްކަލާކޮ! މިރަށަކީ އަމާންވެގެންވާ ރަށެއްކަމުގައި ލައްވާނދޭވެ! އަދި އަޅާއާއި، އަޅުގެ ދަރިން ބުދަށް އަޅުކަންކުރުމުން ދުރުކުރައްވާނދޭވެ!” އިބްރާހިމް 35\nމައްކާއަކީ އަމާންކަމުގެ ރަށްކަމުގައި ވީހިނދު އެރަށުގައި ދިރިއުޅޭއެންމެނަށް އަމާންކަން ހޯދައިދޭންޖެހެއެވެ. އެރަށުގެ މީހުން ބިރުގެންނެވުމާއި،\nއެމީހުން ކަންބޮޑުވާފަދަ ކަންކަންކުރުން ހުއްދަވެގެންނުވެއެވެ. މީގެ މާނައަކީ އެރަށުގައި ޤިޞާޞް ހިފަންޖެހޭ މުޖުރިމުންގެ ކިބައިން ޤިޞާޞް ނުހިފޭނެ ވާހަކައެއް ނޫނެވެ. އަދި ޢަދާވާތްތެރިވެ ޙައްދުފަހަނައަޅައިދާ މީހުންނާ ހަނގުރާމާނުކުރެވޭނެ ވާހަކައެއްވެސް ނޫނެވެ.\nއަދި ކިއެއްތަ. ޙަރަމްގެ ޙުދޫދުތެރޭގައިވިޔަސް ޝަރީޢަތުގެ ޙުކުމްތައް ޤާއިމުކުރަންޖެހޭ މީހުންނަށް އެ ޙުކުމްތައް ޤާއިމުކުރެވޭނެއެވެ.\nއިބުނި ޚަޠަލް ގެފުޅުގެ އުރަކޮޅުގައި ހިފައިގެންއޮއްވާ ޤަތުލުކުރަން ރަސޫލާ ޞައްލަﷲ ޢަލައިހި ވަސައްލަމް އެންގެވީ މިހެންވެއެވެ.\n”އަދި ޙުރުމަތްތެރިވެގެންވާ މިސްކިތުގައި އެބައިމީހުން ތިޔަބައިމީހުންނާ ހަނގުރާމަ ކޮށްފުމަށްދާންދެން ތިޔަބައިމީހުން އެއުރެންނާ ހަނގުރާމަ ނުކުރާށެވެ.” (ބަޤަރާ 191)


މީސްތަކުންނަށް މާފުކޮށް ހިތްސާފު ކުރުމުން ލިބުނު މަތިވެރި ދަރަޖަ |\nއެއްދުވަހަކު މާތްނަބިއްޔާ މުޙައްމަދު ރަސޫލާ ﷺ އެކަލޭގެފާނުގެ އަސްހާބު ބޭކަލުންނާ އެކު މަޖިލީހެއްގައި އިންނަވާފައި ހަދީޘްފުޅު ކުރެއްވިއެވެ. "ތިޔަބޭކަލުންކުރެ ބޭކަލަކު ސުވަރުގެވަންތަވެރިއަކާ ދިމާލަށް ބައްލަވާލަން ބޭނުންފުޅު ހެއްޔެވެ؟ އެހެންކަމަށް ވާނަމަ މިބޭކަލަކަށް ބައްލަވާށެވެ." މިހެން ހަދީޘްފުޅު ކުރައްވަމުން މާތްނަބިއްޔާ، އެ މަޖިލީހުގައި އިންނެވި ބޭކަލަކަށް އަތްޕުޅުން އިޝާރާތްކުރެއްވިއެވެ.\nއޭރު އެ މަޖިލީހުގައި މާތްﷲ ރުއްސުންލެއްވި އަބްދުﷲ އިބުނު އައްބާސް ވެސް އިންނެވިއެވެ. އަދި އެކަލޭގެފާނުގެ ހިތްޕުޅުގައި، ކީރިތި ރަސޫލާ ﷺ އެ އިޝާރާތްކުރެއްވި ސަހާބީއަށް އެފަދަ މަތިވެރި ނިއުމަތެއް ލިބިވަޑައިގަތުމަށް މެދުވެރިވީ ކޮން ސަބަބަކާ ހުރެތޯ އޮޅުންފިލުއްވުމުގެ ޝައުޤުވެރިކަން އުފެދުނެވެ. އެހެންކަމުން އެމަޖިލީސް ނިންމަވާފައި ސަހާބީން އެނބުރިވަޑައިގަންނަވަން ފެށުމުން އަބްދުﷲ އިބުނު އައްބާސް މާތްނަބިއްޔާ އެ އިޝާރާތްކުރެއްވި ސަހާބީގެ ފަހަތުން ވަޑައިގަތެވެ. އަދި އެ ސަހާބީގެ މެހެމާނަކަށް ވެވަޑައިގަތުމަށް ސަހާބީ އަރިހުން އެދިވަޑައިގަތެވެ.\nކޮންމެއަކަސް އަބްދުﷲ ބުން އައްބާސް އެ ސަހާބީގެ މެހެމާނަކަށް ވެވަޑައިގަތުމަށް އެދި އެތައް އުޒުރެއް ދެއްކެވެމުން އެ ސަހާބީ އެކަމާ އެއްބަސްވެވަޑައިގަތެވެ. އަދި އެކަލޭގެފާނުގެ މެހެމާނެއްގެ ގޮތުގައި އަބުދުﷲ އެކަލޭގެފާނުގެ ގެކޮޅަށް ގެންދެވިއެވެ. އެގޮތުން އަބުދުﷲ ތިން ރޭ ވަންދެން މި ސަހާބީގެ އަމަލުފުޅުތައް ވަރަށް ގާތުން ބެއްލެވިއެވެ. ނަމަވެސް އެ ސަހާބީގެ ފަރާތްޕުޅުން އަބުދުﷲ އަށް އެއްވެސް ހާއްސަ ކަމެއް ފެނިވަޑައިނުގަތެވެ.\nއެހެންކަމުން އަބުދުﷲ މި ސަހާބީގެ އަރިހުގައި ދެންނެވިއެވެ. "އަޚާއެވެ. ކީރިތި ރަސޫލާ ﷺ ވަނީ ކަލޭގެފާނަކީ ސުވަރުގެވަންތަވެރިޔަކު ކަމުގައި ހަދީސްފުޅުކުރައްވާފައެވެ. އެހެން ނަމަވެސް އެހެން ސަހާބީންނާ ޚިލާފަށް ކަލޭގެފާނު އިތުރަށް ރޭއަޅުކަންކޮށް އެހެނިހެން ހެޔޮ އަމަލުތައް ކޮށް އުޅޭތަނެއް އަޅުގަނޑަކަށް ނުފެނުނެވެ. ވީ އިރު ސުވަރުގޭގެ އަހުލުވެރިޔަކަށް ވެވަޑައިގަތުމަށްޓަކައި ކަލޭގެފާނު ކޮށްއުޅުއްވަނީ ކޮންކަމެއްހެއްޔެވެ؟ އަަޅުގަނޑަށް ފާހަގަ ނުކުރެވުނަސް ތިބާ ކޮށްއުޅުއްވާ ޚާއްޞަ ހެޔޮއަމަލެއް ހަނދުމަފުޅު ވޭހެއްޔެވެ؟"\nއެހިނދު އެސަހާބީ ކުޑައިރުކޮޅަކު ވިސްނާވަޑައިގަންނަވަން ހުންނެވުމަށްފަހު ދެންނެވިއެވެ. "އަޚާއެވެ. ފަހަރެއްގައިވެސް ތިޔަބޭކަލުންނަށް ވުރެ އިތުރަށް އަަޅުގަނޑު ކޮށް އުޅޭ އެއްވެސް ހެޔޮ އަމަލެއް ނެތެވެ. އެހެންނަމަވެސް އަޅުގަނޑަށް އެފަދަ ދަރަޖައެއް ލިބުމުގެ ސަބަބަކީ ފަހަރެއްގައި އަޅުގަނޑު އެހެން މީހުންނާ މެދު ސާފު ހިތެއް ގެންގުޅުން ކަމަށް ވެދާނެއެވެ. އަޅުގަނޑު ކޮންމެ ރެއަކުވެސް ނިދަން އޮށޯންނަނީ އަޅުގަނޑުގެ އެކުވެރިންނާ މެދު ވަރަށް ސާފު ހިތެއް ބާއްވައިގެންނެވެ. އެމީހުންގެ ކިބައިން ފެންނަ ގޯސް ސިފަތަކަށް މާފުކޮށް އަބަދުވެސް އަޅުގަނޑުގެ ހިތުގައި ބާއްވަނީ އެމީހުންގެ ރަނގަޅު ސިފަތަކާއި އަމަލުތެކެވެ. އަޅުގަނޑަށް އެފަދަ ދަރަޖައެއް ލިބުމުގެ ސަބަބަކީ މިއީ ކަމުގައި ވެދާނެއެވެ.\nއެހިނދު އިބުނު އައްބާސް ދެންނެވިއެވެ. "އާނއެކެވެ. ތިޔަ ވިދާޅުވީ ތެދުފުޅެކެވެ. ތިޔަ ސިފަފުޅަކީ ހަމަ ޔަގީނުންވެސް ތިބާ ސުވަރުގެ ވެއްދެވުމުގެ ތަޅުދަނޑިއެވެ."


Maru ithuruvaathee Italy gai fiyavalhuthah ithurah harukashikohfi\nއިޓަލީގައި އަޅާ ފިޔަވަޅުތައް އިތުރަށް ހަރުކަށިކޮށްފައިވޭ -- ފޮޓޯ: ރޮއިޓާސް\nމިލާން (މާޗް 22) - އިޓަލީގައި ކޮވިޑް-19 ޖެހިގެން މަރުވާ މީހުންގެ އަދަދު އަދިވެސް އިތުރުވަމުން ދާތީ، އެ ގައުމުގައި ވައިރަސް ފެތުރުން ހުއްޓުވަން މިހާރުވެސް އަޅާފައިވާ ފިޔަވަޅުތައް އިތުރަށް ހަރުކަށި ކޮށްފި އެވެ.\nއެގޮތުން، ފިޔަވަޅުތައް އިތުރަށް ހަރުކަށި ކޮށްފައި ވަނީ އިޓަލީގައި އެ ވައިރަހުގެ އަސަރު އެންމެ ބޮޑަށް ކޮށްފައިވާ ލޮމްބާޑީ ސަރަހައްދަށެވެ.\nލޮމްބާޑީ ސަރަހައްދުގައި އިއްޔެ އިން ފެށިގެން އެކަނިވިއަސް، ބޭރު ތެރޭގައި ކުޅިވަރު ކުޅުމާއި ކަސްރަތުގެ ކުރުން ވެސް ވަނީ މަނާ ކޮށްފަ އެވެ. އަދި ވެންޑިންގް މެޝިނުތައް ކައިރިއަށް ދިއުން ވެސް ވަނީ ހުއްޓުވައިފަ އެވެ.\nފިޔަވަޅުތައް އިތުރަށް ހަރުކަށި ކޮށްފައި ވަނީ، އިއްޔެ އެކަނި އެ ގައުމުގައި މަރުވި މީހުންގެ އަދަދު 800 އަށް ވުރެ މައްޗަށް އަރާފައި ވަނިކޮށެވެ. އެ ބަލި ޖެހިގެން މަރުވި ޖުމްލަ މީހުންގެ އަދަދު 4،825 އަށް އަރާފައިވާއިރު، އެއީ މުޅި ދުނިޔޭގައި ވެސް އެ ވައިރަސް ޖެހިގެން އެއް ގައުމަކުން އެންމެ ގިނަ މީހުން މަރުވި އަދަދެވެ.\nއޭގެ ތެރެއިން، ލޮމްބާޑީ ސަރަހައްދުން އެކަނި މިހާތަނަށް 3،095 މީހުން ވަނީ މަރުވެފަ އެވެ. އެ ސަރަހައްދުގައި ކޮންސްޓްރަކްޝަން މަސައްކަތް ކުރުން ވެސް ހުއްޓުވާފައިވާއިރު، ހަމައެކަނި އޮޕަރޭޓް ކުރުމުގެ ހުއްދަ ލިބިފައިވަނީ ޒަރޫރީ ތަކެތި ސަޕްލައިކުރާ ފަރާތްތަކެއް އެކަންޏެވެ.\nއެހެން ގައުމުތަކުގެ ހާލަތު\nއިޓަލީގެ އިތުރުން ސްޕެއިންގައި މަރުވި މީހުންގެ އަދަދު ވަނީ 32 ޕަސަންޓް އިތުރުވެފަ އެވެ. އެގޮތުން، 1،326 މަރާއެކު، ސްޕެއިނައކީ ޔޫރަޕުގައި ދެވަނައަށް އެންމެ ގިނަ މީހުން މަރުވި ގައުމެވެ.\nއެ ގައުމުގައި ދިރިއުޅޭ 46 މިލިއަން މީހުންގެ އާބާދީ ލޮކްޑައުންކޮށްފައިވާއިރު، ރައްޔިތުންނަށް ބޭރަށް ނުކުމެވެނީ ކާބޯތަކެއްޗާއި ބޭސް ގަތުމަށް އެކަންޏެވެ.\nމިހާރު އެބަލި ފެތުރޭ އާ އެޕިސެންޓަރަކީ ޔޫރަޕު ކަމަށް ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯއިން ކަނޑައަޅާފައިވާއިރު، ސިއްހީ އިދާރާތަކުގެ އެންގުންތަކަށް ބޯލެނބުމަށް ދުނިޔޭގެ ލީޑަރުން ދަނީ ރައްޔިތުންނަށް ގޮވާލަމުންނެވެ.\nއަދި ގުޅިގެން އެންމެން އެކުގައި އެ ވައިރަސް ފެތުރުން ހުއްޓުވަން މަސައްކަތްނުކޮށްފިނަމަ، ގިނަ ގައުމުތަކުގެ ސިއްހީ ނިޒާމް ހުއްޓުމަކަށް އަންނާނެކަމުގެ އިންޒާރުވެސް ދަނީ ދެމުންނެވެ.\nމުޅި ދުނިޔެއަށް ބަލާއިރު، މި ބަލާއަފާތުގައި ކޮވިޑް-19 ޖެހުނު މީހުންގެ ޖުމްލަ އަދަދު ވަނީ 304،000 އަށް ވުރެ މައްޗަށް އަރައިފަ އެވެ. އަދި އޭގެ ތެރެއިން މިހާތަނަށް 13،000 މީހުން މަރުވެފައިވާކަމަށް ތަފާސް ހިސާބުތަކުން ދައްކަ އެވެ.\nއިޓަލީ އީޔޫ ޑަބްލިޔޫއެޗްއޯ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް